
Βελτίωση καί εκσυγχρονισμός του Εθνικού Συστήματος 
Υγείας καί άλλες διατάξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομετον ακόλουθο νόμο που ψήφισε η Βουλή: 

ΚΕΦΑΛΑΙΟ Α' 

ΠΕΡΙΦΕΡΕΙΑΚΗ ΣΥΓΚΡΟΤΗΣΗ ΤΟΥ Ε.Σ.Υ. 

Άρθρο 1 

Περιφερειακά Συστήματα Υγείας (Πε.Σ.Υ.) -Ίδρυση 

1. Η επικράτεια διαιρείται σε Υγειονομικές Περιφέρειες, 
οι οποίες ταυτίζονται με τις Διοικητικές. 

2. Σε κάθε Υγειονομική Περιφέρεια της χώρας ιδρύεται 
νομικό πρόσωπο δημοσίου δικαίου με την επωνυμία "Πε¬ 
ριφερειακό Σύστημα Υγείας", που συμπληρώνεται από το 
όνομα της οικείας Περιφέρειας. Έδρα έχει την πόλη που 
εδρεύει η Διοικητική Περιφέρεια και εποπτεύεται και 
ελέγχεται από τον Υπουργό Υγείας και Πρόνοιας. 

Κατ' εξαίρεση, στην Περιφέρεια Αττικής συνιστώνται 
τρία (3) Πε.Σ.Υ. και στις Περιφέρειες Κεντρικής Μακεδο¬ 
νίας και Νοτίου Αιγαίου συνιστώνται από δύο (2) Πε.Σ.Υ. 

Ειδικότερα: 

Α. Το Α' Πε.Σ.Υ. Αττικής περιλαμβάνει: 

α) Το Δήμο Αθηναίων, εκτός από την περιοχή που περι¬ 
κλείεται μεταξύ των λεωφόρων Μεσογείων και Κατεχάκη 
και συνορεύει με τους Δήμους Παπάγου και Χολαργού. 

β) Τους Δήμους Γαλατσίου, Ζωγράφου, Καισαριανής, 
Καλλιθέας, Νέας Φιλαδέλφειας, Νέας Χαλκηδόνας, Νέου 
Ψυχικού, Ταύρου, Φιλοθέης και Ψυχικού της Νομαρχίας 
Αθηνών. 

Έδρα του Α' Πε.Σ.Υ. Αττικής ορίζεται ο Δήμος Αθηναί¬ 
ων. 

Β. Το Β' Πε.Σ.Υ. Αττικής περιλαμβάνει: 

α) Τους Δήμους Αγίας Παρασκευής, Αγίου Δημητρίου, 
Αλίμου, Αμαρουσίου, Αργυρουπόλεως, Βριλησσίων, Βύ¬ 
ρωνα, Γλυφάδας, Δάφνης, Εκάλης, Ελληνικού, Ηλιουπό¬ 
λεως, Ηρακλείου, Κηφισιάς, Λυκόβρυσης, Μελισσίων, 
Μεταμόρφωσης, Νέας Ερυθραίας, Νέας Ιωνίας, Νέας Πε¬ 
ντέλης, Νέας Σμύρνης, Παλαιού Φαλήρου, Παπάγου, Πε¬ 
ντέλης, Πεύκης, Υμηττού, Χαλανδρίου και Χολαργού της 
Νομαρχίας Αθηνών, καθώς και την περιοχή του Δήμου 


Αθήνας που περικλείεται μεταξύ των λεωφόρων Μεσο¬ 
γείων και Κατεχάκη και έχει όρια με τους Δήμους Παπά¬ 
γου καιΧολαργού. 

β) Τους Δήμους και Κοινότητες της Νομαρχίας Ανατο¬ 
λικής Αττικής. 

Έδρα του Β' Πε.Σ.Υ. Αττικής ορίζεται ο Δήμος Αγίας Πα¬ 
ρασκευής. 

Γ. Το Γ Πε.Σ.Υ. Αττικής περιλαμβάνει: 
α) Τους Δήμους Αγίας Βαρβάρας, Αγίων Αναργύρων, 
Αιγάλεω, Ιλίου, Καματερού, Μοσχάτου, Περιστεριού, Πε¬ 
τρούπολης και Χάίδαρίου της Νομαρχίας Αθηνών. 

β) Τους Δήμους και Κοινότητες της Νομαρχίας Δυτικής 
Αττικής και 

γ) Τους Δήμους και Κοινότητες της Νομαρχίας Πειραιά. 
Έδρα του Γ' Πε.Σ.Υ. Αττικής ορίζεται ο Δήμος Πειραιά. 
Δ. Το Α' Πε.Σ.Υ. Κεντρικής Μακεδονίας περιλαμβάνει: 
α) Το 4ο και 5ο Διαμέρισμα του Δήμου Θεσσαλονίκης 
και την περιοχή του 1 ου Διαμερίσματος, που περιλαμβά¬ 
νεται μεταξύ των λεωφόρων Στρατού, Αγγελάκη, Εθνικής 
Αμύνης, Αγίου Δημητρίου και Καυταντζόγλου. 

β) Τους Δήμους Αγίου Γεωργίου, Απολλωνίας, Αρέθου- 
σας, Βασιλικών, Επανομής, Θερμαϊκού, Θέρμης, Καλα¬ 
μαριάς, Καλλινδοίων, Κορωνείας, Μαδύτου, Μηχανιώ- 
νας, Μίκρας, Πανοράματος, Πυλαίας, Ρεντίνας, Σοχού, 
Τριανδρίας του Νομού Θεσσαλονίκης, 
γ) Τους Δήμους και Κοινότητες της Νομαρχίας Κιλκίς, 
δ) Τους Δήμους και Κοινότητες της Νομαρχίας Σερρών 
και 

ε) Τους Δήμους και Κοινότητες της Νομαρχίας Χαλκιδι¬ 
κής. 

Έδρα του Α' Πε.Σ.Υ. Κεντρικής Μακεδονίας ορίζεται ο 
Δήμος Θεσσαλονίκης. 

Ε. Το Β' Πε.Σ.Υ. Κεντρικής Μακεδονίας περιλαμβάνει: 
α) Το Ιο, 2ο και 3ο Διαμέρισμα του Δήμου Θεσσαλονί¬ 
κης, εκτός της περιοχής του 1 ου Διαμερίσματος που πε- 
ριγράφεται στην περίπτωση α' του εδαφίου Δ'. 

β) Τους Δήμους Αγίου Αθανασίου, Αγίου Παύλου, Αμπε¬ 
λοκήπων, Αξιού, Ασσήρου,Βερτίσκου, Εγνατίας, Ελευθε¬ 
ρίου - Κορδελιού, Ευόσμου, Εχεδώρου, Καλλιθέας, Κου- 
φαλίων, Λαγκαδά, Λαχανά, Μενεμένης, Μυγδονίας, Νεα- 
πόλεως, Πολίχνης, Σταυρουπόλεως, Συκεών, Χαλά- 
στρας, Χαλκηδόνος, Χορτιάτη, Ωραιοκάστρου και τις Κοι¬ 
νότητες Ευκαρπίας και Πεύκων του Νομού Θεσσαλονί¬ 
κης. 

γ) Τους Δήμους και Κοινότητες της Νομαρχίας Πέλλας. 

δ) Τους Δήμους και Κοινότητες της Νομαρχίας Ημαθίας 
και 

ε) Τους Δήμους και Κοινότητες της Νομαρχίας Πιερίας. 

Έδρα του Β' Πε.Σ.Υ. Κεντρικής Μακεδονίας ορίζεται ο 
Δήμος Θεσσαλονίκης. 

ΣΤ. Το Α' Πε.Σ.Υ. Νοτίου Αιγαίου περιλαμβάνει τους Δή¬ 
μους και Κοινότητες της Νομαρχίας Κυκλάδων. 

Έδρα του Α' Πε.Σ.Υ. Νοτίου Αιγαίου ορίζεται ο Δήμος 
Ερμουπόλεως. 

Ζ. Το Β' Πε.Σ.Υ. Νοτίου Αιγαίου περιλαμβάνει τους Δή¬ 
μους και Κοινότητες της Νομαρχίας Δωδεκανήσου. 

Έδρα του Β' Πε.Σ.Υ. Νοτίου Αιγαίου ορίζεται ο Δήμος 
Ρόδου. 

Η. Η έδρα των Πε.Σ.Υ. μπορεί να μεταβάλλεται με από¬ 
φαση του Υπουργού Υγείας και Πρόνοιας. 

Θ. Με κοινή απόφαση των Υπουργών Εσωτερικών, Δη¬ 
μόσιας Διοίκησης και Αποκέντρωσης και Υγείας και Πρό¬ 
νοιας επιτρέπεται, για λειτουργικούς λόγους, να υπάγο¬ 
νται ορισμένες περιοχές ή μονάδες παροχής υπηρεσιών 
υγείας ορισμένων περιοχών μιας Υγειονομικής Περιφέ¬ 
ρειας σε άλλη Υγειονομική Περιφέρεια ή να μεταβάλλεται 
η μεταξύ των Πε.Σ.Υ. της ίδιας Υγειονομικής Περιφέρειας 
χωρική αρμοδιότητα. 

I. Με κοινή απόφαση των Υπουργών Εσωτερικών, Δημό¬ 
σιας Διοίκησης και Αποκέντρωσης, Οικονομικών και Υγεί¬ 
ας και Πρόνοιας μπορεί να αυξάνεται ή να μειώνεται ο 
αριθμός των Πε.Σ.Υ. κάθε Υγειονομικής Περιφέρειας και 
να ορίζεται η χωρική τους αρμοδιότητα και η έδρα τους. 

3. Τα Πε.Σ.Υ. οργανώνονται, διοικούνται και στελεχώνο¬ 
νται κατά τις διατάξειςτου παρόντος νόμου. Σκοπός τους 
είναι: 

α) Η δημιουργία ολοκληρωμένων συστημάτων παροχής 
υπηρεσιών υγείας σε επίπεδο Περιφέρειας, που θα εγ- 
γυώνται μια πλήρη δέσμη υπηρεσιών υγείας υψηλής ποι¬ 
ότητας, από την πρόληψη και την προαγωγή της υγείας, 
την πρωτοβάθμια και νοσοκομειακή περίθαλψη μέχρι τη 
μετανοσοκομειακή φροντίδα, την αποκατάσταση και την 
κατ' οίκον νοσηλεία. 

β) Ο συντονισμός των δράσεων και των πολιτικών πα¬ 
ροχής υπηρεσιών υγείας σε επίπεδο Περιφέρειας και η 
διασφάλιση της αποτελεσματικής οργάνωσης και διοίκη¬ 
σης όλων των μονάδων υγείας του Ε.Σ.Υ., που ανήκουν 
στην αρμοδιότητάτους, με στόχο την υψηλότερη δυνατή 
λειτουργική και οικονομική αποδοτικότητα. 

4. Όλες οι Νοσοκομειακές Μονάδες, καθώς και τα Κέ¬ 
ντρα Υγείας με τα Περιφερειακά τους Ιατρεία, που ανή¬ 
κουν στο Ε.Σ.Υ. και βρίσκονται και λειτουργούν στη χωρι¬ 
κή αρμοδιότητα κάθε ιδρυόμενου Πε.Σ.Υ., μετατρέπονται 
αυτοδικαίως, από τη δημοσίευση αυτού του νόμου, σε 
αποκεντρωμένες και ανεξάρτητες υπηρεσιακές μονάδες 
του αντίστοιχου Πε.Σ.Υ., με διοικητική και οικονομική αυ¬ 
τοτέλεια. Οι αποκεντρωμένες μονάδες συνεχίζουν να 
έχουν τη διοίκηση του προσωπικού τους και οι υπάλληλοι 
διατηρούν τους κλάδους και τις θέσεις τους. Στο Πε.Σ.Υ. 
περιέρχεται αυτοδικαίως, κατά κυριότητα, χωρίς την τή¬ 
ρηση οποιουδήποτε τύπου, πράξης ή συμβολαίου, το σύ¬ 
νολο της κινητής και ακίνητης περιουσίας των μονάδων 
αυτών, οι οποίες εξακολουθούν να έχουν την αποκλειστι¬ 
κή χρήση και διαχείριση των περιουσιακών τους στοιχεί¬ 
ων, κατά τα οριζόμενα στις ειδικότερες διατάξεις του πα¬ 
ρόντος νόμου. 

5. Η νόμιμη εκπροσώπηση των ανωτέρω αποκεντρωμέ¬ 


νων και αυτοτελών μονάδων των νοσοκομείων, δικαστική 
και εξώδικη, ανήκει στους διοικητές τους. 

6. Τα Κέντρα Υγείας εκπροσωπούνται δικαστικώς και 
εξωδίκως από τον Πρόεδρο του Πε.Σ.Υ. 

7. Όλες οι αρμοδιότητες των υφιστάμενων Διοικητικών 
Συμβουλίων και των Προέδρων των νοσοκομείων περιέρ¬ 
χονται στην αρμοδιότητα του Διοικητικού Συμβουλίου κά¬ 
θε αρμόδιου, σύμφωνα με την παράγραφο 2 του άρθρου 
αυτού, Πε.Σ.Υ., εκτός από τις ειδικώς προβλεπόμενες 
στην παράγραφο 5 εδ. Β' του άρθρου 5 και στην παρά¬ 
γραφο 7 εδ. Α'του ίδιου άρθρου αυτούτου νόμου, οι οποί¬ 
ες περιέρχονται στο Συμβούλιο Διοίκησης και τον Διοικη¬ 
τή των νοσοκομείων, αντιστοίχως. Το Δ.Σ. του Πε.Σ.Υ. 
μπορεί, με αποφάσεις του, να μεταβιβάζει στο Διοικητή 
του νοσοκομείου ή στο Συμβούλιο Διοίκησης αυτού μέ¬ 
ρος ή το σύνολο των αρμοδιοτήτων του. 

8. Στο Υπουργείο Υγείας και Πρόνοιας συνιστάται Συμ¬ 
βούλιο Περιφερειακών Συστημάτων Υγείας (Συ.Πε.Σ.Υ.), 
που σκοπό έχει το συντονισμό των Πε.Σ.Υ. και την εναρ¬ 
μόνιση των περιφερειακών πολιτικών τους για την υγεία. 
Το Συ.Πε.Σ.Υ. αποτελείται από τον Υπουργό Υγείας και 
Πρόνοιας, ως Πρόεδρο, αναπληρούμενο από τον οριζό¬ 
μενο από αυτόν Υφυπουργό του ίδιου Υπουργείου και 
τους Προέδρους - Γ ενικούς Διευθυντές όλων των Πε.Σ.Υ. 
Στο Συμβούλιο συμμετέχει και ο Πρόεδρος του ΚΕ.Σ.Υ. 

Το Συμβούλιο συνέρχεται τακτικά κάθε τρεις (3) μήνες 
και κατά περίπτωση, για ειδικά θέματα, σε έκτακτες συνε¬ 
δριάσεις, ύστερα από πρόσκληση του Προέδρου του και 
λειτουργεί σύμφωνα με τις διατάξεις του δεύτερου κεφα¬ 
λαίου (άρθρα 13,14,15) του ν. 2690/1999 , όπως κάθε φο¬ 
ρά ισχύουν, για τη λειτουργία των συλλογικών οργάνων 
της Διοίκησης. 

Το Συμβούλιο υποστηρίζεται από τις υπηρεσίες της Γ ε¬ 
νικής Διεύθυνσης Διοικητικής Υποστήριξης και Τεχνικών 
Υποδομών του Υπουργείου Υγείας και Πρόνοιας, οι οποί¬ 
ες έχουν την ευθύνη για την τήρηση των πρακτικών των 
συνεδριάσεων, παρακολουθούν την εφαρμογή των απο¬ 
φάσεων και γενικότερα εξασφαλίζουν τις προϋποθέσεις 
ομαλής επικοινωνίας μεταξύ των Πε.Σ.Υ., καθώς και μετα¬ 
ξύ των Πε.Σ.Υ. και του Υπουργείου. 

Άρθρο 2 

Όργανα Διοίκησης 

1. Όργανα διοίκησης του Πε.Σ.Υ. είναι: 

α) το Διοικητικό Συμβούλιο, 

β) ο Πρόεδρος του Δ.Σ. του Πε.Σ.Υ., ο οποίος είναι και 
Γενικός Διευθυντής του Πε.Σ.Υ. 

2. Το Διοικητικό Συμβούλιο του Πε.Σ.Υ. είναι εννεαμελές 
και αποτελείται από: 

α) τον Πρόεδρο του Πε.Σ.Υ., 

β) τέσσερα (4) πρόσωπα, με ιδιαίτερη επιστημονική και 
κοινωνική δραστηριότητα, που ορίζονται με τους αναπλη¬ 
ρωτές τους, τρία (3) από τον Υπουργό Υγείας και Πρόνοι¬ 
ας και ένα (1) από τον Γ ενικό Γ ραμματέα της οικείας Πε¬ 
ριφέρειας, 

γ) έναν (1) εκπρόσωπο της Νομαρχιακής Αυτοδιοίκη¬ 
σης, που προτείνεται με τον αναπληρωτή του από την 
ΕΝΑΕ, 

δ) στις Περιφέρειες του Πε.Σ.Υ., που υπάρχουν Πανεπι¬ 
στημιακές Κλινικές, ένα (1) μέλος προτείνεται ως εκπρό¬ 
σωπος του Ιατρικού Τμήματος, μαζί με τον αναπληρωτή 
του με απόφαση της Γ ενικής Συνέλευσης του Τμήματος. 

Όπου δεν υπάρχει Ιατρικό Τμήμα Α.Ε.Ι ορίζεται ως μέλος 
ένας (1) εκπρόσωπος των ιατρών της Περιφέρειας, με 
απόφαση του Πανελλήνιου Ιατρικού Συλλόγου, 

ε) έναν (1) εκπρόσωπο των ιατρών Ε.Σ.Υ., που υπηρε¬ 
τούν στις αποκεντρωμένες μονάδες του Πε.Σ.Υ. και στα 
διασυνδεόμενα λειτουργικά με αυτό νοσοκομεία του 
Ε.Σ.Υ., που εκλέγεται μαζί με τον αναπληρωτή του, 

στ) έναν (1) εκπρόσωπο των λοιπών, πληντων ιατρών, 
εργαζομένων, που υπηρετούν στις αποκεντρωμένες μο¬ 
νάδες του Πε.Σ.Υ. και στα διασυνδεόμενα λειτουργικά με 
αυτό νοσοκομεία του Ε.Σ.Υ., που εκλέγεται μαζί με τον 
αναπληρωτή του. 

Για τον τρόπο, τη διαδικασία και τις λοιπές προϋποθέ¬ 
σεις για την ανάδειξη των αιρετών εκπροσώπων των ια¬ 
τρών και των υπαλλήλων εφαρμόζονται αναλόγως οι δια¬ 
τάξεις της κοινής υπουργικής απόφασης της παραγρά¬ 
φου 4 του άρθρου 160 του ν. 2683/1999 (ΦΕΚ 19 Α'). Μέ¬ 
χρι την έκδοση της απόφασης αυτής εφαρμόζονται οι δια¬ 
τάξεις των υπ. αριθ. Α.Π ΔΙΚΠΡ / Φ80 / 30 / 8703 /16.9.1988 
(ΦΕΚ 684 Β'/19.9.1988) και ΔΙΚΠΡ / Φ80 / 54 / 11988 / 
2.12.1988 (ΦΕΚ 876 Β'/7.12.1988) υπουργικών αποφάσε¬ 
ων "Τρόπος, διαδικασία και προϋποθέσεις εκλογής των 
εκπροσώπωντων υπαλλήλων στα υπηρεσιακά συμβούλια 
του προσωπικού των δημοσίων υπηρεσιών και των νομι¬ 
κών προσώπων δημοσίου δικαίου". 

Όλα τα μέλη του Πε.Σ.Υ., οριζόμενα και αιρετά, πρέπει 
να είναι κάτοχοι πτυχίου Πανεπιστημιακής ή Τεχνολογι¬ 
κής Εκπαίδευσης. 

Οι εκπρόσωποι μαζί με τους αναπληρωτές τους ορίζο¬ 
νται μέσα σε τριάντα (30) ημέρες από την αποστολή σχε¬ 
τικής πρόσκλησης του Υπουργού. Αν κάποιος εκπρόσω¬ 
πος δεν προτείνεται εμπρόθεσμα, ορίζεται άλλο πρόσω¬ 
πο ως μέλος του Δ.Σ., με απόφαση του Υπουργού Υγείας 
και Πρόνοιας. Ειδικά, οι αιρετοί εκπρόσωποι ορίζονται μέ¬ 
σα σε δεκαπέντε (15) ημέρες από το πέρας της εκλογής 
τους, σύμφωνα με τις διαδικασίες των ανωτέρω αποφά¬ 
σεων. Μέχρι τότε το Δ.Σ του Πε.Σ.Υ. συγκροτείται νομί- 
μως από τα υπόλοιπα μέλη. Εάν αιρετός εκπρόσωπος δεν 
ορισθεί εμπρόθεσμα, προτείνεται άλλο πρόσωπο, ως 
προσωρινό μέλος του Δ.Σ., από την Ομοσπονδία Ενώσε¬ 
ων Νοσοκομειακών Γιατρών Ελλάδος (Ο.Ε.Ν.Γ.Ε.) ή την 
Πανελλήνια Ομοσπονδία Εργαζομένων Δημοσίων Νοσο¬ 
κομείων (Π.Ο.Ε.ΔΗ.Ν.), με θητεία ενός (1) τουλάχιστον 
έτους ή μέχρι να προταθεί ο αιρετός εκπρόσωπος, αν η 
πρόταση γίνει μετά την πάροδο του έτους. Μετά την πά- 
ροδοτου έτους, η θητείατου παραπάνω μέλους λήγει ένα 
(1) μήνα μετά την τυχόν πρόταση του αιρετού εκπροσώ¬ 
που. 

3. Η συγκρότηση του Δ.Σ. του Πε.Σ.Υ. γίνεται με απόφα¬ 
ση του Υπουργού Υγείας και Πρόνοιας, που δημοσιεύεται 
στην Εφημερίδα της Κυβερνήσεως. Με την απόφαση συ¬ 
γκρότησης του Δ.Σ ορίζεται ένα από τα μέλη του ως Αντι¬ 
πρόεδρος. 

Όταν ο Πρόεδρος κωλύεται, απουσιάζει ή ελλείπει, τον 
αναπληρώνει στη διεύθυνση των συνεδριάσεων του Δ.Σ. 
και στα λοιπά καθήκοντά του ο Αντιπρόεδρος, για διά¬ 
στημα που δεν μπορεί να υπερβαίνει τους τρεις (3) συνε¬ 
χόμενους μήνες. Μετά την πάροδο του τριμήνου αυτού 
ορίζεται νέος Πρόεδρος. 

Ο Πρόεδρος μπορεί, με αποφάσεις του, να αναθέτει 
στον Αντιπρόεδρο ειδικά καθήκοντα ή να του εκχωρεί μέ¬ 
ρος των αρμοδιοτήτων του. 

Η θητεία των μελών του Δ.Σ. είναι πενταετής. Επιτρέπε¬ 


ται η αιτιολογημένη αντικατάσταση μέλους του Διοικητι¬ 
κού Συμβουλίου για το υπόλοιπο της θητείας του, αζημίως 
για το Δημόσιο. Η αντικατάσταση και ο ορισμός του αντι¬ 
καταστάτη γίνεται με τη διαδικασία του αρχικού ορισμού. 

Το Διοικητικό Συμβούλιο λειτουργεί νόμιμα με τα λοιπά 
μέλη του, εφόσον αυτά επαρκούν για το σχηματισμό 
απαρτίας και μετέχει ο Πρόεδρος ή ο Αντιπρόεδρος. 

Στις συνεδριάσεις του Δ.Σ. προσκαλούνται να μετέ¬ 
χουν, χωρίς ψήφο, οι Διοικητές των Νοσοκομείων και οι 
Διευθυντές των Κέντρων Υγείας της οικείας Περιφέρειας, 
όταν συζητούνται θέματα που αφορούν τις μονάδες τους, 
καθώς και οποιοσδήποτε υπάλληλος του Πε.Σ.Υ. ή εκ¬ 
πρόσωπος οποιουδήποτε φορέα, κατά την κρίση του 
Προέδρου του. 

Στον Αντιπρόεδρο, στα μέλη και στον υπάλληλο, που 
ασκεί καθήκοντα Γραμματέα, καθώς και σε αυτούς που 
μετέχουν στις συνεδριάσεις, ύστερα από πρόσκληση, κα¬ 
ταβάλλεται αποζημίωση, το ύψος της οποίας ορίζεται με 
κοινή απόφαση των Υπουργών Οικονομικών και Υγείας 
και Πρόνοιας. 

Κατά τα λοιπά στα Δ.Σ. των Πε.Σ.Υ. εφαρμόζονται οι δια¬ 
τάξεις του δεύτερου κεφαλαίου (άρθρα 13,14,15), που 
αφορούν τα συλλογικά όργανα της διοίκησης του ν. 
2690/1999. 

4. Το Δ.Σ. του Πε.Σ.Υ. έχει τις παρακάτω ειδικές αρμο¬ 
διότητες, πέραν των γενικών, που περιέρχονται σε αυτό 
με τη διάταξη της παραγράφου 7 του άρθρου 1 του πα¬ 
ρόντος νόμου: 

α) Συντονίζει, εξειδικεύει και ασκεί την πολιτική παρο¬ 
χής υπηρεσιών υγείας στην Περιφέρεια. 

β) Εκπονεί το επιχειρησιακό σχέδιο δράσης για την πα¬ 
ροχή υπηρεσιών υγείας στην Περιφέρεια και το υποβάλ¬ 
λει για έγκριση στον Υπουργό Υγείας και Πρόνοιας. 

γ) Εκπονεί και επικαιροποιείτον Υγειονομικό Χάρτη της 
Περιφέρειάς του και εισηγείται τις ενέργειες εφαρμογής 
του. 

δ) Εισηγείται στον Υπουργό Υγείας και Πρόνοιας, τη χω¬ 
ροταξική κατανομή των μονάδων υγείας. 

ε) Καταρτίζει και υποβάλλει για έγκριση στο Υπουργείο 
Υγείας και Πρόνοιας, τους οργανισμούς των Νοσοκομεί¬ 
ων και των Κέντρων Υγείας. 

στ) Εισηγείται στον Υπουργείο Υγείας και Πρόνοιας την 
ίδρυση νέων τμημάτων και μονάδων, τη μείωση ή τη συγ¬ 
χώνευση των τμημάτων των νοσοκομείων, τη μεταφορά 
τμημάτωντου Ε.Σ.Υ. ή την εγκατάσταση ή μετεγκατάστα¬ 
ση Πανεπιστημιακών Κλινικών από νοσοκομείο σε άλλο 
νοσοκομείο. 

ζ) Αποφασίζει για την ανέγερση ή την επέκταση ή την 
αναδιάταξη των διαφόρων μονάδων του και τη μεταφορά 
του εξοπλισμού τους. 

η) Εισηγείται στο Υπουργείο Υγείας και Πρόνοιας το συ¬ 
νολικό ετήσιο προγραμματισμό των προσλήψεων της Κε¬ 
ντρικής Υπηρεσίας και των αποκεντρωμένων μονάδων 
του. 

θ) Αποφασίζει, σύμφωνα με τις ισχύουσες κάθε φορά 
διατάξεις, για τις μετατάξεις, τις αποσπάσεις και τις με¬ 
ταθέσεις του προσωπικού, πληντου ιατρικού, μεταξύ των 
μονάδων του. 

ι) Καταρτίζει τον ενιαίο προϋπολογισμό των μονάδων 
του. 

ια) Εγκρίνει και ελέγχει την εκτέλεση των προϋπολογι¬ 
σμών των μονάδων του και συντάσσει τον ενοποιημένο 
ισολογισμό και απολογισμό στο τέλος της χρήσης. 

ιβ) Παρακολουθεί την εφαρμογή του Ενιαίου Λογιστι¬ 
κού Σχεδίου στα Νοσοκομεία και τα Κέντρα Υγείας. 

ιγ) Εποπτεύει τις διαδικασίες προμηθειών των αποκε¬ 
ντρωμένων μονάδων του. 

ιδ) Αποφασίζει για την εισαγωγή μηχανοργάνωσης, τον 
εκσυγχρονισμό λειτου ργικών συστημάτων και την τροφο¬ 
δοσία βάσεων δεδομένων περιφερειακού ενδιαφέρο¬ 
ντος. 

ιε) Συντάσσει Ετήσια Έκθεση Πεπραγμένων, την οποία 
υποβάλλει στον Υπουργό Υγείας και Πρόνοιας. 

ιστ) Παρακολουθεί τη λειτουργία και αξιολογεί το πα- 
ραγόμενο έργο των μονάδων παροχής υπηρεσιών υγεί¬ 
ας, με βάση ποσοτικούς και ποιοτικούς δείκτες. 

ιζ) Εγκρίνει τα ερευνητικά και εκπαιδευτικά προγράμ¬ 
ματα έπειτα από εισήγηση των Επιστημονικών Συμβου¬ 
λίων των νοσοκομείων, αποφασίζει για την οικονομική ενί¬ 
σχυση και διοικητική υποστήριξη αυτών και παρακολου¬ 
θεί την υλοποίησή τους. 

ιη) Αποφασίζει για τη σύσταση αυτοτελώς ή από κοινού 
με άλλα Πε.Σ.Υ., Ανωνύμων Εταιρειών, που το μετοχικό 
τους κεφάλαιο ανήκει κατά ποσοστό 100% στο Πε.Σ.Υ. ή 
στα Πε.Σ.Υ., και έχουν σκοπό τη μελέτη, κατασκευή ή συ¬ 
ντήρηση κτιριακών υποδομών και του συναφούς εξοπλι¬ 
σμού, καθώς και την ανάπτυξη άλλων κοινών υποστηρι¬ 
κτικών λειτουργιών, όπως η φροντίδα για την καθαριότη¬ 
τα ή την τροφοδοσία των αποκεντρωμένων μονάδων του, 
εξαιρουμένωντων νοσηλευτικών και ιατρικών υπηρεσιών. 

ιθ) Αποφασίζει για την αξιοποίηση των περιουσιακών 
στοιχείων των Νοσοκομείων και των Κέντρων Υγείας. 

κ) Αποφασίζει για τα θέματα λειτουργικής διασύνδεσης 
των νοσοκομείων, κατά τα οριζόμενα στην παράγραφο 2 
του άρθρου 5 αυτού του νόμου. 

5. Ο Πρόεδρος του Πε.Σ.Υ. έχει τις παρακάτω αρμοδιό¬ 
τητες: 

α) Παρακολουθεί και συντονίζει την εφαρμογή των πο¬ 
λιτικών υγείας, που εκπονούνται και ασκούνται στην Πε¬ 
ριφέρεια του Πε.Σ.Υ. 

β) Συντονίζει τη δράση όλων των μονάδων παροχής 
υπηρεσιών υγείας, που ανήκουν στο Πε.Σ.Υ. ή συνδέονται 
λειτουργικά με αυτό. 

γ) Εποπτεύει και εξασφαλίζει την ορθή και αποτελεσμα¬ 
τική λειτουργία τόσο της Κεντρικής Υπηρεσίας του 
Πε.Σ.Υ. όσο και των αποκεντρωμένων μονάδων. 

δ) Συγκαλεί το Δ.Σ του Πε.Σ.Υ. και διευθύνει τις συνε¬ 
δριάσεις του. 

ε) Συγκροτεί ομάδες εργασίας ή επιτροπές για τη μελέ¬ 
τη, εισήγηση ή παροχή γνωμοδοτήσεων σε θέματα που 
αναφέρονται στη δραστηριότητα του Πε.Σ.Υ. 

στ) Εκπροσωπείτο Πε.Σ.Υ. σε οποιοδήποτε δικαστήριο, 
οποιουδήποτε βαθμού ή δικαιοδοσίας, σε οποιαδήποτε 
άλλη αρχή, καθώς και έναντι τρίτων, εκτός αν άλλως ορί¬ 
ζεται με τις διατάξεις του νόμου αυτού. 

ζ) Δύναται να αναθέτει την εκπροσώπηση, ενώπιον κάθε 
δικαστικής ή διοικητικής αρχής ή σε συναλλαγές με τρί¬ 
τους, στον Αντιπρόεδρο ή αναπληρωτή Γ ενικό Διευθυντή 
ή σε άλλο μέλος του Δ.Σ. και διορίζει πληρεξούσιους δι¬ 
κηγόρους. 

η) Ασκεί την πειθαρχική εξουσία σύμφωνα με τα οριζό¬ 
μενα στο νόμο αυτόν. 

θ) Ασκεί όλες τις αρμοδιότητες που προβλέπονται στις 
διατάξεις του νόμου αυτού και όσες του αναθέτει το Διοι¬ 
κητικό Συμβούλιο του Πε.Σ.Υ. 

6. Σε κάθε Πε.Σ.Υ. συνιστάται ένα Επιστημονικό Συμ¬ 


βούλιο, που αποτελείται από ένδεκα (11) μέλη, που είναι 
επιστήμονες επαγγελμάτων υγείας, με βαθμό Διευθυντή 
και εργάζονται στις αποκεντρωμένες μονάδες του 
Πε.Σ.Υ. και στα διασυνδεόμενα λειτουργικά με αυτό νο¬ 
σοκομεία του Ε.Σ.Υ. 

Το Επιστημονικό Συμβούλιο συγκροτείται από: 
α) έναν ιατρό Διευθυντή, που εκλέγεται ανάμεσα στους 
Διευθυντές των τμημάτων των Παθολογικών Τομέων των 
νοσοκομείων της Περιφέρειας του Πε.Σ.Υ., 
β) έναν ιατρό Διευθυντή, που εκλέγεται ανάμεσα στους 
Διευθυντές των τμημάτων των Χειρουργικών Τομέων των 
νοσοκομείων της Περιφέρειας του Πε.Σ.Υ., 
γ) έναν ιατρό Διευθυντή, που εκλέγεται ανάμεσα στους 
Διευθυντές των Βιοπαθολογικών Εργαστηρίων και Εργα¬ 
στηρίων Παθολογικής Ανατομίας των νοσοκομείων της 
Περιφέρειας του Πε.Σ.Υ., 

δ) έναν ιατρό Διευθυντή, που εκλέγεται ανάμεσα στους 
Διευθυντές των τμημάτων Απεικόνισης και Πυρηνικής Ια¬ 
τρικής των νοσοκομείων της Περιφέρειας του Πε.Σ.Υ., 
ε) έναν ιατρό Διευθυντή, που εκλέγεται ανάμεσα στους 
Διευθυντές των τμημάτων των Ψυχιατρικών Τομέων των 
νοσοκομείων της Περιφέρειας του Πε.Σ.Υ., 
στ) έναν ιατρό Διευθυντή, που εκλέγεται ανάμεσα 
στους Διευθυντές των Παιδιατρικών Τμημάτων των νοσο¬ 
κομείων της Περιφέρειας του Πε.Σ.Υ., 
ζ) έναν Πανεπιστημιακό ιατρό, Καθηγητή ή Αναπληρω¬ 
τή Καθηγητή, Διευθυντή Κλινικής, Εργαστηρίου ή μονά¬ 
δας, που εκλέγεται από τη Γ ενική Συνέλευση του ιατρικού 
τμήματος της Περιφέρειας του Πε.Σ.Υ. Αν στην Περιφέ¬ 
ρεια του Πε.Σ.Υ. δεν υπάρχει πανεπιστημιακό ιατρικό τμή¬ 
μα, το μέλος του Επιστημονικού Συμβουλίου ορίζεται από 
τον Πανελλήνιο Ιατρικό Σύλλογο, 
η) έναν Διευθυντή ιατρό Κέντρου Υγείας, με ειδικότητα 
Γενικής Ιατρικής, και σε περίπτωση έλλειψης, με ειδικό¬ 
τητα Παθολογίας, που εκλέγεται από όλους τους Διευθυ¬ 
ντές ιατρούς των Κέντρων Υγείας, 
θ) έναν οδοντίατρο Διευθυντή, που εκλέγεται από 
όλους τους Διευθυντές οδοντιάτρους των Νοσοκομείων 
και των Κέντρων Υγείας της Περιφέρειας του Πε.Σ.Υ., 
ι) έναν φαρμακοποιό Διευθυντή, που εκλέγεται από 
όλους τους Διευθυντές φαρμακοποιούς των νοσοκομεί¬ 
ων της Περιφέρειας του Πε.Σ.Υ., 
ια) έναν επιστήμονα της Ιατρικής Υπηρεσίας, εκτός των 
ιατρών, οδοντιάτρων και φαρμακοποιών, με βαθμό Διευ¬ 
θυντή, που εκλέγεται από όλουςτους επιστήμονες της Ια¬ 
τρικής Υπηρεσίας, με βαθμό Διευθυντή, εκτός των ια¬ 
τρών, οδοντριάτρων και φαρμακοποιών. 

Όλα τα μέλη του Επιστημονικού Συμβουλίου εκλέγο¬ 
νται με τον αναπληρωτή τους. 

Στις υγειονομικές περιφέρειες όπου υπάρχουν Πανεπι¬ 
στημιακές Κλινικές, εργαστήρια ή μονάδες εγκατεστημέ¬ 
νες σε νοσοκομεία του Ε.Σ.Υ., τα μέλη των περιπτώσεων α' 
έως και στ' μπορούν να είναι Καθηγητές ή Αναπληρωτές 
Καθηγητές, Διευθυντές κλινικών, εργαστηρίων ή μονάδων. 

Αν οποιοδήποτε μέλος του Επιστημονικού Συμβουλίου 
χάσει την ιδιότητα με την οποία έχει εκλεγεί, αντικαθίστα¬ 
ται με την αρχική διαδικασία. 

Τα μέλη του Επιστημονικού Συμβουλίου εκλέγουν με 
μυστική ψηφοφορία τον Πρόεδρο μεταξύ των Διευθυ¬ 
ντών ιατρών και τον Αντιπρόεδρο. 

Η θητεία του Επιστημονικού Συμβουλίου είναι τριετής 
και η συγκρότησή του γίνεται με πράξη του Π ροέδρου του 
Πε.Σ.Υ. 

Για την εκλογή των μελώντου Επιστημονικού Συμβουλί¬ 
ου εφαρμόζονται ανάλογα οι διατάξεις της παραγράφου 
2 του άρθρου αυτού. 

Κατ' εξαίρεση το Επιστημονικό Συμβούλιο του Α' 
Πε.Σ.Υ. Νοτίου Αιγαίου αποτελείται από: 

α) τα μέλη του Επιστημονικού Συμβουλίου του Νοσοκο¬ 
μείου Σύρου, 

β) τρεις (3) Διευθυντές Κέντρων Υγείας, που εκλέγονται 
από όλους τους Διευθυντές ιατρούς των Κέντρων Υγείας. 

7. Το Επιστημονικό Συμβούλιο του Πε.Σ.Υ. έχει τις ακό¬ 
λουθες αρμοδιότητες: 

α) Γνωμοδοτεί και εισηγείται στο Δ.Σ. του Πε.Σ.Υ. για 
επιστημονικά θέματα υγείας. 

β) Γνωμοδοτεί σε ερωτήματατου Προέδρου του Πε.Σ.Υ. 

γ) Απαντά σε ερωτήματα των Επιστημονικών Συμβου¬ 
λίων των νοσοκομείων της Περιφέρειας. 

δ) Συγκροτεί Επιτροπή Ηθικής και Δεοντολογίας, κα¬ 
θώς και επιστημονικές επιτροπές και ομάδες εργασίας, 
με σκοπό τη μελέτη θεμάτων υγείας της Υγειονομικής Πε¬ 
ριφέρειας. Στις επιτροπές προεδρεύει ένα μέλος του Επι¬ 
στημονικού Συμβουλίου. 

ε) Εισηγείται στο ΚΕ.Σ.Υ., μέσω του Δ.Σ του Πε.Σ.Υ., για 
επιστημονικά θέματα της Περιφέρειας. 

8. Σε κάθε Πε.Σ.Υ. συνιστάται Νοσηλευτικό Συμβούλιο, 
που αποτελείται από τους Διευθυντές της Νοσηλευτικής 
Υπηρεσίας όλωντων αποκεντρωμένων μονάδωντου. 

Πρόεδρος του Συμβουλίου ορίζεται ο αρχαιότερος Δι¬ 
ευθυντής. 

Το Νοσηλευτικό Συμβούλιο γνωμοδοτεί, κατόπιν ερω¬ 
τήματος του Προέδρου του Πε.Σ.Υ., για κάθε θέμα που 
αφορά τη Νοσηλευτική Υπηρεσία. 

Το Νοσηλευτικό Συμβούλιο, ως Υπηρεσιακό Συμβούλιο, 
επιλέγει και προτείνει στο Δ.Σ. του Πε.Σ.Υ. τους Διευθυ¬ 
ντές της Νοσηλευτικής Υπηρεσίας των αποκεντρωμένων 
μονάδωντου. 

Οι Διευθυντές της Νοσηλευτικής Υπηρεσίας των νοσο¬ 
κομείων προέρχονται από τους υπαλλήλους όλων των 
αποκεντρωμένων μονάδωντου οικείου Πε.Σ.Υ., που ανή¬ 
κουν στους κλάδους των οποίων οι υπάλληλοι, κατά τον 
οργανισμό του νοσοκομείου, μπορούν να προΐστανται 
στη Νοσηλευτική Υπηρεσία. 

Γ ια την εφαρμογή των οριζομένων στο άρθρο 82 του ν. 
2683/1999 , το Νοσηλευτικό Συμβούλιο, ως Υπηρεσιακό 
Συμβούλιο, με βάση τις καταστάσεις όλων των αποκε¬ 
ντρωμένων μονάδωντου Πε.Σ.Υ., που συντάσσονταικατά 
τις διατάξεις του άρθρου 86 του ν. 2683/1999, καταρτίζει 
ενιαίο πίνακα προακτέων στο βαθμό του Διευθυντή. Οι 
υπάλληλοι που περιλαμβάνονται στον ενιαίο πίνακα προ¬ 
ακτέων στο βαθμό του Διευθυντή προάγονται, κατά τη 
σειρά της εγγραφής τους, στο βαθμό του Διευθυντή και 
τοποθετούνται σε κενή ή κενούμενη θέση Διευθυντή της 
Νοσηλευτικής Υπηρεσίας σε οποιοδήποτε νοσοκομείο 
του οικείου Πε.Σ.Υ. 

Σε περίπτωση κατά την οποία δεν είναι δυνατή, σύμφω¬ 
να με τον ενιαίο πίνακα προακτέων, η πλήρωση κενών θέ¬ 
σεων Διευθυντών της Νοσηλευτικής Υπηρεσίας των νο¬ 
σοκομείων του Πε.Σ.Υ., λόγω έλλειψης υπαλλήλων που 
έχουν τα ουσιαστικά και τυπικά προσόντα για προαγωγή 
στο βαθμό του Διευθυντή, το Νοσηλευτικό Συμβούλιο 
εφαρμόζει τις διατάξεις της παραγράφου 6 του άρθρου 
82 του ν. 2683/1999. 

Το Νοσηλευτικό Συμβούλιο ορίζεται και ως Υπηρεσιακό 
Συμβούλιο για την επιλογή των προϊσταμένων των τομέων 


(τομεαρχών) της Νοσηλευτικής Υπηρεσίας κάθε νοσοκο¬ 
μείου του οικείου Πε.Σ.Υ. Η επιλογή γίνεται, χωριστά για 
κάθε νοσοκομείο, σύμφωνα με τις διατάξεις του άρθρου 
85 του ν. 2683/1999. Όσοι επιλέγονται, τοποθετούνται ως 
τομεάρχες με απόφαση του Διοικητή του οικείου νοσοκο¬ 
μείου. 

Το Νοσηλευτικό Συμβούλιο, όταν ενεργεί ως Υπηρεσια¬ 
κό Συμβούλιο, συγκροτείται από τους τρεις (3) αρχαιότε¬ 
ρους Διευθυντές και δύο (2) αιρετούς εκπροσώπους των 
νοσηλευτών, κατηγορίας τουλάχιστον ΔΕ με απολυτήριο 
Λυκείου και με βαθμό τουλάχιστον Α'. Γ ια τον τρόπο, τη 
διαδικασία και τις λοιπές προϋποθέσεις για την ανάδειξη 
των αιρετών εκπροσώπων εφαρμόζονται τα προβλεπόμε- 
να στην παραγράφο 15τουάρθρου3 αυτού του νόμου. 

Στο Α' Πε.Σ.Υ. Νοτίου Αιγαίου, η Νοσηλευτική Επιτροπή 
του Νοσοκομείου Σύρου λειτουργεί και ως Νοσηλευτικό 
Συμβούλιο του Πε.Σ.Υ., χωρίς αρμοδιότητες Υπηρεσια¬ 
κού Συμβουλίου. Η επιλογή του Διευθυντή και των τομε¬ 
αρχών της Νοσηλευτικής Υπηρεσίας του Νοσοκομείου 
Σύρου γίνεται από το Υπηρεσιακό Συμβούλιο του άρθρου 
159 του ν. 2683/1999. 

Οορισμόςτων μελώντου Νοσηλευτικού Συμβουλίου γί¬ 
νεται με πράξη του Προέδρου του Πε.Σ.Υ., με την οποία 
ορίζεται και ένας (1) διοικητικός υπάλληλος του Πε.Σ.Υ. ή 
των αποκεντρωμένων μονάδων του, με τον αναπληρωτή 
του, ως Γραμματέας. 

9. Στον Πρόεδρο, στα μέλη και στο Γραμματέα του Επι¬ 
στημονικού και του Νοσηλευτικού Συμβουλίου των 
Πε.Σ.Υ. καταβάλλονται αποζημίωση και έξοδα κίνησης, το 
ύψος των οποίων καθορίζεται με κοινή απόφαση των 
Υπουργών Οικονομικών και Υγείας και Πρόνοιας. 

Άρθρο 3 

Οργάνωση - Στελέχωση 

1. Σε κάθε Πε.Σ.Υ. συνιστάται μία Γ ενική Διεύθυνση στην 
οποία προίσταται ο Πρόεδρος του Πε.Σ.Υ. 

Στην εκτέλεση των καθηκόντων του, ο Πρόεδρος συνε- 
πικουρείται από έναν Αναπληρωτή Γενικό Διευθυντή, ο 
οποίος είναι αρμόδιος για τα θέματα Π ρωτοβάθμιας Φρο¬ 
ντίδας Υγείας, αναπληρώνει τον Πρόεδρο στη Διοίκηση 
της Γενικής Διεύθυνσης, ασκεί τις αρμοδιότητες που ο 
Πρόεδρος του εκχωρεί με αποφάσεις του και υπογράφει, 
με εντολή του, διάφορα υπηρεσιακά έγγραφα. 

Σε κάθε Πε.Σ.Υ. συνιστώνται δύο (2) οργανικές θέσεις 
της κατηγορίας ΕΘ, του άρθρου 79 του ν. 2683/1999, με 
βαθμό Ιο και 2ο, οι οποίες καταλαμβάνονται, αντίστοιχα, 
από τον Πρόεδρο και τον Αναπληρωτή Γ ενικό Διευθυντή 
του Πε.Σ.Υ. 

Ο Πρόεδρος και ο Αναπληρωτής Γ ενικός Διευθυντής εί¬ 
ναι πλήρους και αποκλειστικής απασχόλησης και διορίζο¬ 
νται με πενταετή θητεία, που μπορεί να ανανεώνεται, με 
την ακόλουθη διαδικασία: 

Ο Πρόεδρος διορίζεται με απόφαση του Υπουργού 
Υγείας και Πρόνοιας ύστερα από γνώμη της Βουλής των 
Ελλήνων, κατά τα οριζόμενα στον Κανονισμό αυτής. Τα 
προσόντα που πρέπει να διαθέτει ο Πρόεδρος του Πε.Σ.Υ. 
είναι: πτυχίο Α.Ε.Ι., δοκιμασμένη ικανότητα σε θέματα ορ¬ 
γάνωσης και διοίκησης και ιδιαίτερο κύρος, συνεκτιμωμέ- 
νων των μεταπτυχιακών σπουδών και της επιστημονικής 
εξειδίκευσης σε θέματα στρατηγικού σχεδιασμού και 
προγραμματισμού, οργάνωσης και διοίκησης, καθώς και 
της ανάλογης εμπειρίας. Τα προσόντα που πρέπει να δια- 

θέτει ο Αναπληρωτής Γενικός Διευθυντής είναι: πτυχίο 
Α.Ε.Ι., ιδιαίτερη ικανότητα στην άσκηση διευθυντικών κα¬ 
θηκόντων σε υπηρεσίες ή οργανισμούς ή επιχειρήσεις 
του δημόσιου ή ιδιωτικού τομέα της ημεδαπής ή αλλοδα¬ 
πής, συνεκτιμωμένων των μεταπτυχιακών σπουδών και 
της επιστημονικής εξειδίκευσης σε θέματα στρατηγικού 
σχεδιασμού και προγραμματισμού, οργάνωσης διοίκη¬ 
σης και λειτουργίας νοσοκομείων ή επιχειρήσεων, καθώς 
και της ανάλογης εμπειρίας. 

Σε θέση Προέδρου ή Αναπληρωτή Γενικού Διευθυντή 
του Πε.Σ.Υ. επιτρέπεται να είναι υποψήφιοι και να διορί¬ 
ζονται και δημόσιοι λειτουργοί ή υπάλληλοι δημοσίων 
υπηρεσιών και Ν.Π.Δ.Δ. ή στελέχη οργανισμών ή τραπε¬ 
ζών ή άλλων φορέων του δημόσιου τομέα, καθώς και μέ¬ 
λη Δ.Ε.Π. Α.Ε.Ι. και Εκπαιδευτικού Προσωπικού (Ε.Π.) των 
Τ.Ε.Ι., εφαρμοζομένων των διατάξεων του άρθρου 32 
παρ. 18 του ν. 2190/1994 (ΦΕΚ28 Α'), της παραγράφου 6 
του άρθρου 8του ν. 2194/1994 (ΦΕΚ34 Α') καιτου άρθρου 
4του ν. 2198/1994 (ΦΕΚ 43 Α'), όπως κάθε φορά ισχύουν, 
καθώς και των διατάξεων του άρθρου 14 του ν. 2530/1997 
(ΦΕΚ 218 Α') και των άρθρων 5 παρ. 11 β και 14 του ν. 
2703/1999 (ΦΕΚ 72 Α'), προκειμένου περί μελών Δ.Ε.Π. 
των Α.Ε.Ι. ή Ε.Π.τωνΤ.Ε.Ι. μερικής απσχόλησης. Προϋπό¬ 
θεση, για να κριθούν οι ανωτέρω λειτουργοί και υπάλλη¬ 
λοι, αποτελεί η έγκριση του φορέα στον οποίο υπηρετούν, 
η οποία θεωρείται ότι συντρέχει, εάν ο φορέας δεν απα¬ 
ντήσει αρνητικά, εντός δέκα (10) ημερών από την πρωτο¬ 
κόλληση του εγγράφου ερωτήματος της αρμόδιας υπη¬ 
ρεσίας του Υπουργείου Υγείας και Πρόνοιας. 

Μετά τη λήξη ή τη διακοπή της θητείας τους, οι λει¬ 
τουργοί και υπάλληλοι του προηγούμενου εδαφίου επα¬ 
νέρχονται στην προτέρα θέση τους και ο αντίστοιχος χρό¬ 
νος της θητείας τους θεωρείται ως πραγματική υπηρεσία 
σε θέση προϊσταμένου τμήματος ή διεύθυνσης, προκει¬ 
μένου να κριθούν για προαγωγή, αντίστοιχα, στο βαθμό 
του Διευθυντή ή του Γενικού Διευθυντή, κατά τις διατά¬ 
ξεις των παραγράφων 2 και 3 του άρθρου 82 του ν. 
2683/1999. Η μισθοδοσία των ανωτέρω βαρύνει τις πι¬ 
στώσεις του προϋπολογισμού των Πε.Σ.Υ., ανεξάρτητα 
από την επιλογή των αποδοχών της παραγράφου 3 του 
άρθρου 3 του παρόντος ή αυτών της οργανικής τους θέ¬ 
σης. 

Ο διορισμός του Αναπληρωτή Γενικού Διευθυντή γίνε¬ 
ται με απόφαση του Υπουργού Υγείας και Πρόνοιας, μετά 
από πρόταση της Επιτροπήςτης επόμενης παραγράφου. 

2. Στο Υπουργείο Υγείας και Πρόνοιας συνιστάται Επι¬ 
τροπή Αξιολόγησης και Επιλογής Ανώτερων Στελεχών 
Υπηρεσιών Υγείας, που απαρτίζεται από τα εξής μέλη: 

α) τον Πρόεδρο του ΚΕ.Σ.Υ., αναπληρούμενο από τον 
Αντιπρόεδρο του ΚΕ.Σ.Υ., β) ένα ανώτερο διοικητικό στέ¬ 
λεχος ΔΕΚΟ ή τράπεζας του δημόσιου τομέα, που ορίζε¬ 
ται, με τον αναπληρωτή του, με κοινή πρόταση των 
Υπουργών Εθνικής Οικονομίας και Υγείας και Πρόνοιας, 
γ) ένα (1) μέλος Δ.Ε.Π., μαζί με τον αναπληρωτή του, με 
αντικείμενο την Οργάνωση και Διοίκηση Επιχειρήσεων ή 
την Οργάνωση και Διοίκηση Υπηρεσιών Υγείας, που προ- 
τείνεται από το Δ.Σ. του οικείου τμήματος Α.Ε.Ι., δ) τον Γε¬ 
νικό Διευθυντή Υγείας του Υπουργείου Υγείας και Πρό¬ 
νοιας, με αναπληρωτή του Γενικό Διευθυντή του ίδιου 
Υπουργείου, ε) έναν Γενικό Διευθυντή του Γενικού Λογι¬ 
στηρίου του Κράτους, με αναπληρωτή του Γ ενικό Διευθυ¬ 
ντή της ίδιας υπηρεσίας. Η συγκρότηση της Επιτροπής γί¬ 
νεται με απόφαση του Υπουργού Υγείας και Πρόνοιας. 


Η προκήρυξη για την πλήρωση των θέσεων των Ανα¬ 
πληρωτών Γενικών Διευθυντών γίνεται με απόφαση του 
Υπουργού Υγείας και Πρόνοιας, με την οποία ορίζονται τα 
δικαιολογητικά, η προθεσμία, ο τύπος, καθώς και κάθε 
σχετική λεπτομέρεια για την υποβολή της αίτησης. 

Η προκήρυξη δημοσιεύεται σε τρεις (3) τουλάχιστον 
ημερήσιες αθηναϊκές εφημερίδες. 

Οι υποψήφιοι υποβάλλουν βιογραφικό σημείωμα μαζί 
με τα σχετικά πιστοποιητικά, καθώς και πρόσθετα στοι¬ 
χεία, που κατά την κρίση τους αποδεικνύουν την ικανότη¬ 
τά τους να ασκήσουν αποτελεσματικά τα καθήκοντά τους 
ως Αναπληρωτές Γενικοί Διευθυντές. Η Επιτροπή μπορεί 
να καλείτους υποψηφίους σε προφορική συνέντευξη. 

Η επιλογή από την Επιτροπή γίνεται ύστερα από εκτίμη¬ 
ση των τυπικών και ουσιαστικών προσόντων των υποψη¬ 
φίων. 

Για την επιλογή συνεκτιμώνται τα στοιχεία του βιογρα- 
φικού σημειώματος, τα πρόσθετα προσόντα, καθώς και 
τα συμπεράσματα της προφορικής συνέντευξης. 

Η Επιτροπή με απόφασή της, που δημοσιεύεται στην 
Εφημερίδα της Κυβερνήσεως, καταρτίζει πίνακα προτε¬ 
ραιότητας των υποψηφίων, κατά αξιολογική σειρά, στον 
οποίο καταχωρείται τουλάχιστον διπλάσιος αριθμός επι- 
τυχόντων από τον αριθμό των θέσεων που έχουν προκη¬ 
ρυχθεί. Ο πίνακας υποβάλλεται στον Υπουργό Υγείας και 
Πρόνοιας, ο οποίος διορίζει, κατά σειρά προτεραιότητας, 
ισάριθμους με τις θέσεις που προκηρύχθηκαν υποψήφι¬ 
ους και τους τοποθετεί κατά την κρίση του σε οποιαδήπο¬ 
τε από τις θέσεις αυτές. Αν κάποιος από αυτούς που επι- 
λέχθηκαν δεν αποδεχθείτο διορισμό του ή παραιτηθεί κα¬ 
τά τη διάρκεια της θητείας του, διορίζεται ο αμέσως επό¬ 
μενος στον πίνακα κατάταξης. 

3. Οι πάσης φύσεως μηνιαίες αποδοχές και επιδόματα 
του Προέδρου και του Αναπληρωτή Γενικού Διευθυντή 
ορίζονται, χωρίς περιορισμό ως προς το ύψος τους, από 
άλλες γενικές ή ειδικές διατάξεις, με κοινή απόφαση των 
Υπουργών Οικονομικών και Υγείας και Πρόνοιας. Με την 
ίδια απόφαση παρέχονται επιδόματα εορτών και άδειας, 
καθώς και αποζημίωση για έξοδα κίνησης και έξοδα πα¬ 
ράστασης. 

4. Η Γ ενική Διεύθυνση του Πε.Σ.Υ. συγκροτείται από: 

Α. Τη Διεύθυνση Προγραμματισμού και Ανάπτυξης Πο¬ 
λιτικών Παροχής Υπηρεσιών Υγείας, που περιλαμβάνει τα 
τμήματα: 

α) Τμήμα Περιφερειακού Χάρτη Υγείας και Πρόνοιας. 

β) Τμήμα Βελτίωσης και Ελέγχου Ποιότητας. 

γ) Τμήμα Έρευνας και Ανάπτυξης. 

Β. Τη Διεύθυνση Οργάνωσης και Διοικητικής Υποστήρι¬ 
ξης, που περιλαμβάνει τα τμήματα : 

α) Τμήμα Οικονομικής Διαχείρισης Μονάδων Υγείας. 

β) Τμήμα Οργανωτικής Ανάπτυξης, Μηχανοργάνωσης 
και Εξοπλισμού. 

γ) Τμήμα Προμηθειών. 

Γ. Τη Διεύθυνση Ανάπτυξης Ανθρώπινου Δυναμικού Μο¬ 
νάδων Παροχής Υπηρεσιών Υγείας, που περιλαμβάνει τα 
τμήματα: 

α) Τμήμα Διαχείρισης Ανθρώπινων Πόρων. 

β) Τμήμα Συνεχιζόμενης Εκπαίδευσης και Διεθνών Συ¬ 
νεργασιών. 

Δ. Το Αυτοτελές Τμήμα Διοίκησης. 

Ε. Το Γ ραφείο Προέδρου. 

ΣΤ. Το Νομικό Γ ραφείο. 

5. Η Διεύθυνση Προγραμματισμού και Ανάπτυξης Πολι- 

τικών Υγείας έχει αρμοδιότητα για το σχεδίασμά των πο¬ 
λιτικών παροχής υπηρεσιών υγείας στην Περιφέρεια, η 
οποία κατανέμεται στα τέσσερα τμήματα αυτής, ως εξής: 

α) Τμήμα Περιφερειακού Χάρτη Υγείας 

Το τμήμα αυτό: 

- Καταγράφει και αναλύει τα επιδημιολογικά, κοινωνιο¬ 
λογικά και περιβαλλοντικά στοιχεία, καθώς και κάθε άλλο 
στοιχείο απαραίτητο για τη χάραξη της πολιτικής υγείας 
στην Περιφέρεια. 

- Με βάση τα στοιχεία αυτά, εκπονεί και επικαιροποιείτο 
Χάρτη Υγείας της Περιφέρειας. 

- Εκπονεί το Περιφερειακό Σχέδιο Δράσης για την πα¬ 
ροχή υπηρεσιών υγείας, το οποίο εξειδικεύει σε συνερ¬ 
γασία με τα Συμβούλια Διοίκησης των Νοσοκομείων και 
τις διοικήσεις των Κέντρων Υγείας. 

- Προτείνει, με βάση την αξιολόγηση αυτή, στο Διοικητι¬ 
κό Συμβούλιο του Πε.Σ.Υ., τη συγχώνευση, μεταφορά ή 
κατάργηση Νοσοκομειακών Μονάδων ή τμημάτων αυ¬ 
τών, ως και τη δημιουργία νέων ή εξειδικευμένων μονά¬ 
δων, με βάση το Χάρτη Υγείας και Πρόνοιας της Περιφέ¬ 
ρειας. 

β) Τμήμα Βελτίωσης και Ελέγχου Ποιότητας 

Το τμήμα αυτό καθιερώνει και γνωστοποιεί κριτήρια 
αξιολόγησης και βελτίωσης των παρεχόμενων, από τις 
μονάδες του Πε.Σ.Υ., υπηρεσιών υγείας και ελέγχει την 
εφαρμογή τους, σε συνεργασία με το Ινστιτούτο Έρευ¬ 
νας και Ελέγχου Ποιότητας των Μονάδων Παροχής Υπη¬ 
ρεσιών Υγείας (Ι.Ε.Ε.Π.Υ.Υ.) και τις συναρμόδιες ελεγκτι¬ 
κές αρχές. 

γ) Τμήμα Έρευνας και Ανάπτυξης 

Το τμήμα αυτό: 

- Διαχειρίζεται κονδύλια ερευνητικών, αναπτυξιακών και 
εκπαιδευτικών προγραμμάτων, που προέρχονται από 
χρηματοδότηση αντίστοιχων επιστημονικών προτάσεων 
εργαζομένων στο Ε.Σ.Υ. Η διαχείριση αυτή γίνεται μέσω 
Ειδικού Λογαριασμού Κονδυλίων Έρευνας και Ανάπτυ¬ 
ξης (Ε.Λ.Κ.Ε.Α.). Η σύσταση, ο καθορισμός των αρμοδιο¬ 
τήτων των οργάνων διοίκησης, ελέγχου και διαχείρισης 
και η ρύθμιση του τρόπου ανάληψης και διάθεσης των 
κονδυλίων και κάθε αναγκαίας λεπτομέρειας για τη λει¬ 
τουργία του Ε.Λ.Κ.Ε.Α. γίνεται με κοινή απόφαση των 
Υπουργών Οικονομικών, Ανάπτυξης και Υγείας και Πρό¬ 
νοιας. 

Η διοίκηση και διαχείριση του Ε.Λ.Κ.Ε.Α. πραγματοποι¬ 
είται από τα όργανά του. Όργανα διοίκησης και διαχείρι¬ 
σης του λογαριασμού είναι: α) τριμελής επιτροπή, που 
αποτελείται από τον Πρόεδρο του οικείου Πε.Σ.Υ., έναν 
(1) Διευθυντή της Κεντρικής Υπηρεσίας ή αποκεντρωμέ¬ 
νης μονάδας του Πε.Σ.Υ., που ορίζεται από το Δ.Σ. αυτού, 
και τον προϊστάμενο του τμήματος έρευνας και ανάπτυ¬ 
ξης, β) η Γραμματείατου λογαριασμού. 

- Προκηρύσσει και χρηματοδοτεί από τα αποθεματικά 
του Ε.Λ.Κ.Ε.Α. ερευνητικά ή εκπαιδευτικά προγράμματα, 
που είναι απαραίτητα για την ανάπτυξη στόχων υγείας 
του πληθυσμού της Περιφέρειας ή είναι γενικότερου εν¬ 
διαφέροντος και συντονίζονται από το Υπουργείο Υγείας 
και Πρόνοιας. 

- Μεριμνά για την εκμετάλλευση των αποτελεσμάτων 
των ερευνητικών προγραμμάτων και ευρεσιτεχνιών, 
όπως αυτή καθορίζεται με κοινή υπουργική απόφαση των 
Υπουργών Ανάπτυξης και Υγείας και Πρόνοιας. 

- Παρακολουθεί μέσω της Επιτροπής Ηθικής και Δεο¬ 
ντολογίας, τη διενέργεια των ερευνών, ώστε αυτές να 


ακολουθούν τους διεθνείς κανόνες περί ανθρωπίνων δι¬ 
καιωμάτων, βιοηθικής, δεοντολογίας, προστασίας και σε¬ 
βασμού του περιβάλλοντος, εφαρμογών της βιοτεχνολο¬ 
γίας και χρήσης πειραματόζωων. 

6. Η Διεύθυνση Οργάνωσης και Διοικητικής Υποστήρι¬ 
ξης έχει αρμοδιότητα για την υποστήριξη των μονάδων 
παροχής υπηρεσιών υγείας σε όλες τις βασικές διοικητι¬ 
κές και οικονομικές λειτουργίες τους, η οποία κατανέμε- 
ται στα ακόλουθα τμήματα: 

α) Τμήμα Οικονομικής Διαχείρισης Μονάδων Υγείας 

Το τμήμα αυτό: 

- Συντάσσει τον προϋπολογισμό της Κεντρικής Υπηρε- 
σίαςτου Πε.Σ.Υ., παρακολουθείτη σύνταξη των προϋπολο¬ 
γισμών των μονάδων παροχής υπηρεσιών υγείας και μερι¬ 
μνά για τη σύνταξη του ενοποιημένου ισολογισμού, καθώς 
και τον έλεγχο εκτέλεσης των προϋπολογισμών αυτών. 

- Μεριμνά για την παρακολούθηση των περιουσιακών 
στοιχείων των Νοσοκομείων και Κ.Υ. της Περιφέρειας. 

β) Τμήμα Οργανωτικής Ανάπτυξης, Μηχανοργάνωσης 

και Εξοπλισμού 

Το τμήμα αυτό: 

- Μεριμνά για τον εκσυγχρονισμό των οργανωτικών και 
λειτουργικών συστημάτωντων μονάδων παροχής υπηρε¬ 
σιών υγείας της περιφέρειας και για την υποστήριξη αυ¬ 
τών με σύγχρονα συστήματα πληροφορικής και επικοι¬ 
νωνίας. 

γ) Τμήμα Προμηθειών 

Το τμήμα αυτό συγκεντρώνει τα προγράμματα προμη¬ 
θειών της κεντρικής υπηρεσίας και όλων των αποκεντρω¬ 
μένων μονάδωντου Πε.Σ.Υ., αξιολογεί και ελέγχει τις προ¬ 
τάσεις και καταρτίζει το ετήσιο ενιαίο πρόγραμμα προμη¬ 
θειών του Πε.Σ.Υ., το οποίο εγκρίνεται από το Δ.Σ. του 
Πε.Σ.Υ. και ακολούθως υποβάλλεται στο Υπουργείο Ανά¬ 
πτυξης, για την ένταξή του στο Ενιαίο Πρόγραμμα Προ¬ 
μηθειών, κοινοποιούμενο στο εποπτεύον Υπουργείο Υγεί¬ 
ας και Πρόνοιας. 

Παρακολουθεί και κατευθύνει όλες τις διαδικασίες προ¬ 
μηθειών της κεντρικής υπηρεσίας και των αποκεντρωμέ¬ 
νων μονάδωντου Πε.Σ.Υ. 

7. Η Διεύθυνση Ανάπτυξης Ανθρώπινου Δυναμικού Μο¬ 
νάδων Παροχής Υπηρεσιών Υγείας έχει αρμοδιότητα για 
την ανάπτυξη του ανθρώπινου δυναμικού, ιατρικού, νο¬ 
σηλευτικού και διοικητικού, η οποία κατανέμεται στα ακό¬ 
λουθα τμήματα: 

α) Τμήμα Διαχείρισης Ανθρώπινων Πόρων 

Στο τμήμα αυτό ανήκει: 

- Ο σχεδιασμός για την κάλυψη των αναγκών σε ανθρώ¬ 
πινο δυναμικό που έχουν οι μονάδες παροχής υπηρεσιών 
υγείας. 

- Η μέριμνα για τις μετακινήσεις, αποσπάσεις, μετατά¬ 
ξεις και εν γένει μετακινήσεις του αναγκαίου προσωπικού 
προς κάλυψη δημιουργούμενων αναγκών, ανάμεσα σε 
μονάδες παροχής υπηρεσιών υγείας της Περιφέρειας. 

β) Τμήμα Συνεχιζόμενης Εκπαίδευσης και Διεθνών Συ¬ 
νεργασιών, που συγκροτείται σε δύο (2) Γραφεία: ϊ) Το 
Γ ραφείο Ιατρικής, Νοσηλευτικής και Τεχνολογικής Εκπαί¬ 
δευσης και μ) Το Γραφείο Διοικητικής και Οργανωτικής 
Εκπαίδευσης. 

Τα Γραφεία αυτά μεριμνούν για την κατάρτιση εκπαι¬ 
δευτικών προγραμμάτων στους αντίστοιχους τομείς, την 
οικονομική ενίσχυση, τη διοικητική υποστήριξη και την 
παρακολούθηση της υλοποίησης των προγραμμάτων αυ¬ 
τών. 

8. Το Αυτοτελές Τμήμα Διοίκησης υπάγεται απευθείας 
στο Γενικό Διευθυντή και Πρόεδρο του Δ.Σ. Έχει γενικά 
όλες τις αρμοδιότητες διοικητικής και οικονομικής υπο¬ 
στήριξης των υπηρεσιών της Κεντρικής Υπηρεσίας του 
Πε.Σ.Υ. Ειδικότερα: 

- Μεριμνά για όλα τα θέματα υπηρεσιακής κατάστασης 
του κάθε φύσης προσωπικού της Κεντρικής Υπηρεσίας 
του Πε.Σ.Υ., καθώς και για την απόσπαση, διάθεση, μετά¬ 
ταξη, μεταφορά υπαλλήλων από τα Νοσοκομεία και από 
υπηρεσίες των Περιφερειών και των Υπουργείων στο 
Πε.Σ.Υ., καταρτίζοντας και τις διοικητικές πράξεις που 
απαιτούνται κάθε φορά. 

- Μεριμνά για την κατάρτιση του προϋπολογισμού, ισο¬ 
λογισμού και απολογισμού της Κεντρικής Υπηρεσίας του 

Πε.Σ.Υ. 

- Παρέχει γραμματειακή εξυπηρέτηση στο Δ.Σ. του 
Πε.Σ.Υ., σε ομάδες εργασίας και επιτροπές. 

- Καταρτίζει τα σχέδια των αποφάσεων που είναι ανα¬ 
γκαίες για την άσκηση των αρμοδιοτήτων του Γενικού Δι¬ 
ευθυντή - Προέδρου του Δ.Σ. του Πε.Σ.Υ. και ασκεί κάθε 
αρμοδιότητα σχετική μετά ως άνω θέματα. 

9. Το Γ ραφείο Προέδρου είναι αρμόδιο για την υποβοή¬ 
θηση του έργου του Προέδρου και του Δ.Σ. του Πε.Σ.Υ. 

10. Το Νομικό Γ ραφείο είναι αρμόδιο για τη νομική κα¬ 
θοδήγηση των οργάνων του Πε.Σ.Υ. και τη δικαστική ή 
εξώδικη υποστήριξη του Πε.Σ.Υ. 

11. Με απόφαση του Υπουργού Υγείας και Πρόνοιας 
μπορεί, μετά από αίτησή τους, να αποσπώνται, χωρίς 
γνώμη των Υπηρεσιακών Συμβουλίων και για χρονικό διά¬ 
στημα μέχρι δύο (2) ετών, που μπορεί να ανανεώνεται μό¬ 
νο μια φορά και για ίσο χρονικό διάστημα, μετά από γνώ¬ 
μη των Υπηρεσιακών Συμβουλίων, για κάλυψη των λει¬ 
τουργικών αναγκών των Κεντρικών Υπηρεσιών των 
Πε.Σ.Υ., ιατροί και υπάλληλοι των αποκεντρωμένων μονά¬ 
δων των Πε.Σ.Υ., καθώς και του Υπουργείου Υγείας και 
Πρόνοιας και των εποπτευόμενων από το Υπουργείο αυ¬ 
τό νομικών προσώπων δημοσίου ή ιδιωτικού δικαίου. 

Ο χρόνος της απόσπασης θεωρείται, για κάθε συνέπεια, 
ως χρόνος πραγματικής υπηρεσίας στην οργανική θέση 
από την οποία προέρχονται οι αποσπώμενοι, οι οποίοι δι¬ 
καιούνται, κατά το χρόνο της απόσπασής τους, να λαμ¬ 
βάνουν, από το φορέα υποδοχής τους, πλήρεις τις τακτι¬ 
κές και πόσης φύσεως πρόσθετες απολαβές της οργανι¬ 
κής τους θέσης. 

12. Επιτρέπεται η μετάταξη υπαλλήλων από Περιφέρει¬ 
ες ή Υπουργεία ή Ν.Π.Δ.Δ. ή κρατικά νομικά πρόσωπα 
ιδιωτικού δικαίου στα Πε.Σ.Υ., εφόσον ο μετατασσόμενος 
έχει τα προσόντα, που απαιτούνται για την κατάληψη της 
θέσης στην οποία μετατάσσεται. Η μετάταξη διενεργείται 
μετά από αίτηση του υπαλλήλου και συνεκτίμηση των 
υπηρεσιακών αναγκών, με κοινή απόφαση των Υπουργών 
Εσωτερικών, Δημόσιας Διοίκησης και Αποκέντρωσης και 
Υγείας και Πρόνοιας και του κατά περίπτωση αρμόδιου 
Υπουργού, που εκδίδεται ύστερα από γνώμη των οικείων 
Υπηρεσιακών Συμβουλίων ή Δ.Σ. των Ν.Π.Δ.Δ. Εάν δεν 
υπάρχει κενή θέση, η μετάταξη γίνεται με μεταφορά της 
θέσης που κατέχει ο μετατασσόμενος. 

13. Για την αντιμετώπιση των αναγκώντων Πε.Σ.Υ. σε ει¬ 
δικό επιστημονικό προσωπικό, συνιστώνται σε κάθε 
Πε.Σ.Υ. τέσσερις (4) θέσεις ειδικού επιστημονικού προ¬ 
σωπικού με σχέση εργασίας ιδιωτικού δικαίου αορίστου 
χρόνου. Οι ειδικότητες των θέσεων αυτών καθορίζονται 
με απόφαση του Υπουργού Υγείας και Πρόνοιας. Προσό¬ 


ντα διορισμού για τις θέσεις του ειδικού επιστημονικού 
προσωπικού ορίζονται τα προβλεπόμενα στις διατάξεις 
του ισχύοντος κάθε φορά προεδρικού διατάγματος για το 
προσοντολόγιο των υπαλλήλων του Δημοσίου, σε συν¬ 
δυασμό με τις διατάξεις του άρθρου 25 παρ. 2 του ν. 
1943/1991 (ΦΕΚ 50 Α'), που μπορεί να εξειδικεύονται με 
την παραπάνω απόφαση του Υπουργού Υγείας και Πρό¬ 
νοιας. 

14. Σε κάθε Πε.Σ.Υ. συνιστώνται οι ακόλουθες θέσεις 
μονίμων υπαλλήλων: 

Α. Κατηγορία ΠΕ 

α) Κλάδος ΠΕ Οικονομικός, θέσεις δύο (2) 
β) Κλάδος ΠΕ Κοινωνιολόγων ή Κοινωνικής Διοίκησης, 
θέσεις δύο (2) 

γ) Κλάδος ΠΕ Διοικητικός - Λογιστικός, θέσεις τέσσε¬ 
ρις (4) 

δ) Κλάδος ΠΕ Οργάνωσης και Διοίκησης Επιχειρή¬ 
σεων, θέσεις τρεις (3) 

ε) Κλάδος ΠΕ Πληροφορικής, θέσεις δύο (2) 
στ) Κλάδος ΠΕ Γ ιατρών, ΠΕ Ιατρών Ειδικοτήτων, ΠΕ 
Οδοντιάτρων, ΠΕ Νοσηλευτικής, ΠΕ Φαρμακοποιών, 
θέσεις πέντε (5) 

ζ) Κλάδος ΠΕ Στατιστικής, θέση μία (1). 

η) Μία θέση δικηγόρου παρ’ Αρείω Πάγω, με πάγια 

αντιμισθία. 

Β. Κατηγορία ΤΕ 

α) Κλάδος ΤΕ Διοικητικός - Λογιστικός, θέσεις 
τέσσερις (4) 

β) Κλάδος ΤΕ Πληροφορικής, θέσεις τρεις (3) 
γ) Κλάδος ΤΕ Διοίκησης Μονάδων Υγείας και Πρό¬ 
νοιας, θέσεις έξι (6). 

Γ. Κατηγορία ΔΕ 

α) Κλάδος ΔΕ Χειριστών ρ.ο, θέσεις τέσσερις (4) 
β) Κλάδος ΔΕ Τεχνικός, ειδικότητας οδηγού οχημά¬ 
των, θέσεις δύο (2). 

Δ. Κατηγορία ΥΕ 

α) Κλάδος ΥΕ Επιμελητών θέσεις δύο (2) 
β) Κλάδος ΥΕ Φυλάκων - Νυκτοφυλάκων θέσεις 
δύο (2). 

γ) Κλάδος ΥΕ Προσωπικού Καθαριότητας θέσεις 
τέσσερις (4). 

15. Το προσωπικό των νοσοκομείων των Πε.Σ.Υ., εκτός 
από το ιατρικό προσωπικό, για τα θέματα της υπηρεσια¬ 
κής του κατάστασης, με εξαίρεση την περίπτωση της πα¬ 
ραγράφου 7 του άρθρου 6 του παρόντος, υπάγεται στα 
Υπηρεσιακά Συμβούλια του νοσοκομείου, ήτα κοινά Υπη¬ 
ρεσιακά Συμβούλια, που συνιστώνται κατά τις διατάξεις 
του άρθρου 159 του ν. 2683/1999. Στα Υπηρεσιακά αυτά 
Συμβούλια υπάγονται και οι ειδικευόμενοι ιατροί, για τα 
θέματα της υπηρεσιακής τους κατάστασης. 

Για την εκδίκαση των πειθαρχικών παραπτωμάτων των 
υπαλλήλωντης Κεντρικής Υπηρεσίας και των αποκεντρω¬ 
μένων μονάδων των Πε.Σ.Υ., πληντου ιατρικού προσωπι¬ 
κού, συνιστάται, με αποφάσεις του Υπουργού Υγείας και 
Πρόνοιας, στην έδρα κάθε Πε.Σ.Υ., ένα Πρωτοβάθμιο 
Υπηρεσιακό Συμβούλιο, στο οποίο, με την επιφύλαξη της 
διάταξης του άρθρου 158 παρ. 1 περ. α'του ν. 2683/1999, 
υπάγονται όλοι οι μόνιμοι ή συνδεόμενοι με σχέση εργα¬ 
σίας ιδιωτικού δικαίου υπάλληλοι της κεντρικής υπηρε¬ 
σίας του Πε.Σ.Υ. και των αποκεντρωμένων μονάδων του, 
πληντου ιατρικού προσωπικού. Το πειθαρχικό αυτό συμ¬ 
βούλιο είναι αρμόδιο και για τα παραπτώματα των ειδι¬ 
κευόμενων ιατρών. 

Οι υπάλληλοι της κεντρικής υπηρεσίας των Πε.Σ.Υ. και 
των Κέντρων Υγείας υπάγονται στο παραπάνω υπηρεσια¬ 
κό συμβούλιο και για τα θέματα της υπηρεσιακήςτους κα¬ 
τάστασης. 

Τα παραπάνω Υπηρεσιακά Συμβούλια είναι πενταμελή 
και αποτελούνται από: 

α) Τρεις (3) μόνιμους υπαλλήλους με βαθμό Διευθυντή, 
από αυτούς που υπάγονται στην αρμοδιότητα του Υπηρε¬ 
σιακού Συμβουλίου, από τους οποίους ο ένας ορίζεται ως 
Πρόεδρος. Με την απόφαση συγκρότησης ορίζεται ως 
αναπληρωτήςτου Προέδρου ένα από τα τακτικά μέλη του 
Συμβουλίου. 

β) Δύο (2) αιρετούς εκπροσώπους των μονίμων υπαλ¬ 
λήλων, κατηγορίας τουλάχιστον ΔΕ με απολυτήριο Λυκεί¬ 
ου και με βαθμό τουλάχιστον Α' ή, αντίστοιχα, δύο (2) αι¬ 
ρετούς εκπροσώπους των υπαλλήλων με σύμβαση ιδιωτι¬ 
κού δικαίου, στους οποίους περιλαμβάνονται και οι ειδι¬ 
κευόμενοι ιατροί, κατηγορίας τουλάχιστον ΔΕ με απολυ¬ 
τήριο Λυκείου και με πενταετή τουλάχιστον υπηρεσία. 

Ο τρόπος, η διαδικασία και οι λοιπές προϋποθέσεις για 
την ανάδειξη των αιρετών εκπροσώπων των υπαλλήλων 
καθορίζονται με την κοινή υπουργική απόφαση της παρ. 4 
του άρθρου 160 του ν. 2683/1999. Μέχρι την έκδοση της 
απόφασης αυτής εφαρμόζονται οι διατάξεις των υπ. αριθ. 
Α.Π ΔΙΚΠΡ / Φ80 / 30 / 8703 / 16.9.1988 (ΦΕΚ 684 
Β719-9-1988) και ΔΙΚΠΡ / Φ80 / 54 /11988 / 2.12.1988 (ΦΕΚ 
876 Β77.12.1988) υπουργικών αποφάσεων "Τρόπος, δια¬ 
δικασία και προϋποθέσεις εκλογής των εκπροσώπων των 
υπαλλήλων στα υπηρεσιακά συμβούλια του προσωπικού 
των δημοσίων υπηρεσιών και των νομικών προσώπων δη¬ 
μοσίου δικαίου". 

Τα μέλη των Υπηρεσιακών Συμβουλίων ορίζονται αντί¬ 
στοιχα με ισάριθμους αναπληρωτές. Σε περίπτωση μη 
ορισμού αιρετών εκπροσώπωντο Υπηρεσιακό Συμβούλιο 
λειτουργεί νόμιμα με τα υπόλοιπα μέλη του. Κατά τα λοι¬ 
πά ισχύουν οι διατάξεις των άρθρων 158 έως 164 του ν. 
2683/1999, όπως αντικαταστάθηκαν και συμπληρώθηκαν 
με τις διατάξεις του άρθρου 15 του ν. 2839/2000 (ΦΕΚ 196 
Α') "Ρυθμίσεις θεμάτων Υπουργείου Εσωτερικών, Δημό¬ 
σιας Διοίκησης και Αποκέντρωσης και άλλες διατάξεις". 

Άρθρο 4 
Πόροι 

1. Πόροι του Πε.Σ.Υ. είναι: 

α) Επιχορηγήσεις από τον Τακτικό Κρατικό Προϋπολο¬ 
γισμό. 

β) Επιχορηγήσεις από τον Προϋπολογισμό Δημοσίων 
Επενδύσεων. 

γ) Ποσοστό 1%επίτου συνολικού προϋπολογισμού των 
Νοσοκομειακών Μονάδων του Πε.Σ.Υ. 

δ) Δωρεές, κληροδοτήματα και άλλες παροχές τρίτων. 

ε) Έσοδα από την εκμετάλλευση περιουσιακών στοιχεί¬ 
ων. 

στ) Κάθε άλλο έσοδο που προκύπτει από τη δραστηριό- 
τητά του. 

ζ) Έσοδα από συγχρηματοδοτούμενα προγράμματα 
της Ευρωπαϊκής Ένωσης ή άλλων Ελληνικών ή Διεθνών 
Οργανισμών ή μη κερδοσκοπικών Οργανισμών ή από άλ¬ 
λες ερευνητικές δραστηριότητες. 

2. Τα Πε.Σ.Υ. και οι αποκεντρωμένες μονάδες τους 
έχουν όλα τα δικονομικά και ουσιαστικά προνόμια τα 
οποία απολαμβάνει το Δημόσιο. 


3. Για τα Πε.Σ.Υ. και τις αποκεντρωμένες μονάδες τους 
εξακολουθούν να ισχύουν οι φορολογικές απαλλαγές 
που υφίστανται για τα νοσοκομεία, κατά το χρόνο έναρ¬ 
ξης της ισχύος του νόμου αυτού. 

ΚΕΦΑΛΑΙΟ Β' 

ΝΟΣΟΚΟΜΕΙΑ 

Άρθρο 5 

Ίδρυση νοσοκομείων - Διοίκηση 

1. Τα νοσοκομεία του Ε.Σ.Υ. ιδρύονται με προεδρικά 
διατάγματα, που εκδίδονται με πρόταση των Υπουργών 
Εσωτερικών Δημόσιας Διοίκησης και Αποκέντρωσης, Οι¬ 
κονομικών, Υγείας και Πρόνοιας, ως αποκεντρωμένες και 
ανεξάρτητες υπηρεσιακές μονάδες των Πε.Σ.Υ. με διοι¬ 
κητική και οικονομική αυτοτέλεια. 

Έχουν δικό τους πρωτόκολλο, αρχείο και σφραγίδα, 
υπόκεινται δε στην εποπτεία του Υπουργού Υγείας και 
Πρόνοιας. 

Η εποπτεία αναφέρεται στον τρόπο παροχής των υπη¬ 
ρεσιών υγείας, στον τρόπο άσκησης του ιατρικού, νοση¬ 
λευτικού, επιστημονικού και εκπαιδευτικού έργου και γε¬ 
νικά στον τρόπο λειτουργίας των νοσοκομείων, καθώς και 
στον έλεγχο του τρόπου διοίκησης και της οικονομικής 
τους διαχείρισης, εφαρμοζομένων των διατάξεων της 
παρ. 1 του άρθρου 7 του ν. 1397/1983 (ΦΕΚ 143 Α'), που 
επαναφέρθηκαν σε ισχύ με τη διάταξη του άρθρου 14 του 
ν. 2519/1997 (ΦΕΚ165Α'). 

Με όμοια, ως άνω, προεδρικά διατάγματα τα νοσοκο¬ 
μεία μπορεί να συγχωνεύονται, να καταργούνται, ολικά ή 
μερικά, να μετατρέπονται σε γηριατρικά νοσοκομεία, σε 
νοσοκομεία αποκατάστασης, σε νοσοκομεία χρόνιων πα¬ 
θήσεων, σε Ειδικά Κέντρα ή Κέντρα Υγείας και να ρυθμί¬ 
ζονται όλα τα προκύπτοντα ζητήματα σχετικά με την τα¬ 
κτοποίηση του προσωπικού. 

Δεν απαιτείται η έκδοση νέου ιδρυτικού διατάγματος 
για τα υφιστάμενα νοσοκομεία, που υπάγονται στα 
Πε.Σ.Υ, σύμφωνα με τις διατάξεις του νόμου αυτού και τα 
οποία μετατρέπονται σε ανεξάρτητες και αποκεντρωμέ¬ 
νες μονάδες των Πε.Σ.Υ. από τη δημοσίευση του νόμου 
αυτού. 

2. α) Τα νοσοκομεία του Ε.Σ.Υ. διακρίνονται σε δύο κα¬ 
τηγορίες: Τα Γενικά και τα Ειδικά. Η διάκριση σε Νομαρ¬ 
χιακά και Περιφερειακά καταργείται. Γ ενικά νοσοκομεία 
είναι όσα διαθέτουν τμήματα κύριας νοσηλείας σε περισ¬ 
σότερες από μια θεραπευτικές κατηγορίες. Ειδικά είναι 
όσα διαθέτουν τμήματα κύριας νοσηλείας σε μια θερα¬ 
πευτική κατηγορία. Η κατάταξη των νοσοκομείων σε μια 
από τις παραπάνω κατηγορίες γίνεται με τον οργανισμό 
τους. 

β. Τα νοσοκομεία κάθε Πε.Σ.Υ. συνδέονται μεταξύ τους 
λειτουργικά, νοσηλευτικά, επιστημονικά και εκπαιδευτι¬ 
κά, κάτω από το συντονισμό της Κεντρικής Υπηρεσίας του 
οικείου Πε.Σ.Υ. Ειδικότερα, με αποφάσεις του Δ.Σ. του οι¬ 
κείου Πε.Σ.Υ., μπορεί να μετακινούνται ιατροί, οδοντία¬ 
τροι και λοιπό προσωπικό των νοσοκομείων και των Κέ¬ 
ντρων Υγείας για κάλυψη εφημεριών και έκτακτων ανα¬ 
γκών για χρονικό διάστημα όχι μεγαλύτερο από ένα (1) 
μήνα, μέσα στο ίδιο έτος. Με όμοιες αποφάσεις μπορεί να 
καθορίζονται οι διαδικασίες για τη διενέργεια κοινών δια¬ 
γωνισμών για την προμήθεια πάσης φύσεως εξοπλισμού 
και υλικού, καθώς και για την κατάρτιση κοινών εκπαιδευ- 

τικών προγραμμάτων και προγραμμάτων κοινής λειτουρ¬ 
γίας τμημάτων, εργαστηρίων και μονάδων δύο ή περισ¬ 
σότερων νοσοκομείων ή Κέντρων Υγείας. Η πιο πάνω δια¬ 
σύνδεση παρέχει τη δυνατότητα σε νοσοκομεία, που 
έχουν συγκεκριμένες εκπαιδευτικές ανάγκες, να συνά¬ 
πτουν ιδιαίτερες συμφωνίες με άλλα νοσοκομεία που δια¬ 
θέτουν εξειδικευμένο ιατρικό προσωπικό, εγκρινόμενες 
απότοΔ.Σ.του Πε.Σ.Υ., γιατηνπροσωρινή, μέχριτρεις (3) 
μήνες, υποδοχή εκπαιδευτών ιατρών, οι οποίοι λαμβά¬ 
νουν πρόσθετη αμοιβή, το ύψος της οποίας καθορίζεται 
με κοινή απόφαση των Υπουργών Οικονομικών και Υγείας 
και Πρόνοιας. Η σχετική δαπάνη βαρύνει τις πιστώσεις 
των λειτουργικών εξόδων του προϋπολογισμού του νο¬ 
σοκομείου υποδοχής. Η πιο πάνω διασύνδεση μπορεί να 
γίνεται και μεταξύ νοσοκομείων δύο ή περισσότερων 
Πε.Σ.Υ. 

Με αποφάσεις του Υπουργού Υγείας και Πρόνοιας μπο¬ 
ρεί να εξειδικεύονται και να συμπληρώνονται οι προϋπο¬ 
θέσεις και να ρυθμίζονται οι αναγκαίες λεπτομέρειες για 
τη λειτουργική διασύνδεση των νοσοκομείων. 

3. Νοσοκομεία του Ε.Σ.Υ. που έχουν Πανεπιστημιακά 
Τμήματα ή ιατρικά τμήματα με ερευνητικές, εκπαιδευτι¬ 
κές και μετεκπαιδευτικές δραστηριότητες, με απόφαση 
του Υπουργού Υγείας και Πρόνοιας ονομάζονται "Ακαδη¬ 
μαϊκά Νοσοκομεία του Ε.Σ.Υ.". 

Διατηρούν την ονομασία τους, ως "Πανεπιστημιακά", τα 
Γενικά Νοσοκομεία Αλεξανδρούπολης, Ιωαννίνων, Ηρα¬ 
κλείου, Λάρισας, Πατρών και Χαϊδαρίου Αττικής. 

4. Όργανα διοίκησης νοσοκομείου του Ε.Σ.Υ. είναι: 

α) Το Συμβούλιο Διοίκησης 

β) Ο Διοικητής. 

5. Α. Το Συμβούλιο Διοίκησης (Σ.Δ.) συγκροτείται από: 

α) το Διοικητή του νοσοκομείου, ως Πρόεδρο, 

β) το Διευθυντή της Διοικητικής Υπηρεσίας, αναπλη- 
ρούμενο από τον Προϊστάμενο της Υποδιεύθυνσης Οικο¬ 
νομικού, 

γ) το Διευθυντή της Ιατρικής Υπηρεσίας, αναπληρούμε - 
νο από τον αρχαιότερο Διευθυντή τομέα της Ιατρικής 
Υπηρεσίας, 

δ) το Διευθυντή της Νοσηλευτικής Υπηρεσίας, αναπλη- 
ρούμενο από τον αρχαιότερο τομεάρχη της Νοσηλευτι¬ 
κής Υπηρεσίας, 

ε) τον Πρόεδρο του Επιστημονικού Συμβουλίου του νο¬ 
σοκομείου, αναπληρούμενο από τον Αντιπρόεδρο του 
Επιστημονικού Συμβουλίου. 

Στα νοσοκομεία, με δυναμικότητα πάνω από 400 κλίνες, 
μέλος του Συμβουλίου Διοίκησης είναι και ο Αναπληρω¬ 
τής Διοικητής. 

Ο Πρόεδρος του Σ.Δ. μπορεί, κατά την κρίση του, να κα- 
λεί στις συνεδριάσεις εκπροσώπους των συνδικαλιστικών 
οργανώσεων των εργαζομένων, καθώς και κάθε υπηρε¬ 
σιακό παράγοντα ή εκπρόσωπο οποιουδήποτε επιστημο¬ 
νικού ή τοπικού φορέα. 

Η λειτουργία του Σ.Δ. διέπεται από τις διατάξεις των άρ¬ 
θρων 13,14 και 15 του ν. 2690/1999, που αφορούν τη λει¬ 
τουργία των Συλλογικών Οργάνων της Διοίκησης. 

Β. Το Σ.Δ. ασκεί, ιδίως, τις εξής αρμοδιότητες: 

α) Ασκεί όλες τις αρμοδιότητες, που του εκχωρούνται 
με απόφαση του Δ.Σ. του Πε.Σ.Υ. 

β) Ασκεί όλες τις γνωμοδοτικές αρμοδιότητες που εί¬ 
χαν, δυνάμει γενικών ή ειδικών διατάξεων, τα καταργού- 
μενα Δ.Σ. των νοσοκομείων. 

γ) Γνωμοδοτεί προς τον Πρόεδρο ή το Δ.Σ. του Πε.Σ.Υ., 


κατά περίπτωση, για τη λήψη μέτρων που εξασφαλίζουν 
την εύρυθμη λειτουργία του νοσοκομείου και την ορθο¬ 
λογική και αποδοτική διαχείριση των οικονομικών πόρων 
και της περιουσίας του, ώστε να ανταποκρίνεται στην κοι¬ 
νωνική αποστολή του. 

δ) Γνωμοδοτεί για τον προϋπολογισμό του νοσοκομεί¬ 
ου, καθώς και τον ισολογισμό και απολογισμό της οικονο¬ 
μικής χρήσης κάθε έτους. 

ε) Γνωμοδοτεί για τις τροποποιήσεις του προϋπολογι¬ 
σμού, ανεξαρτήτως ποσού. Οι τροποποιήσεις αυτές υπο¬ 
βάλλονται από το Διοικητή, για έγκριση, στον Πρόεδρο 
του Πε.Σ.Υ. 

στ) Προτείνει το σχεδίασμά και τα επί μέρους προγράμ¬ 
ματα για την ανάπτυξη της υλικοτεχνικής υποδομής του 
νοσοκομείου και εγκρίνει το σχεδίασμά και την εκτέλεση 
έργων επέκτασης, διαρρύθμισης, επισκευών, βελτίωσης 
και αναβάθμισης της κτιριακής υποδομής και των χώρων 
του νοσοκομείου, ποσού: 1) από τριάντα εκατομμύρια 
(30.000.000) μέχρι εβδομήντα εκατομμύρια (70.000.000) 
δραχμές, για νοσοκομείο με ετήσιο προϋπολογισμό με¬ 
γαλύτερο από δέκα δισεκατομμύρια (10.000.000.000) 
δραχμές, 2) από δέκα εκατομμύρια (10.000.000) μέχρι 
τριάντα εκατομμύρια (30.000.000) δραχμές, για νοσοκο¬ 
μείο με προϋπολογισμό μέχρι δέκα δισεκατομμύρια 
(10.000.000.000) δραχμές. Ταπαραπάνω ποσά μπορεί να 
αναπροσαρμόζονται με απόφαση των Υπουργών Οικονο¬ 
μικών και Υγείας και Πρόνοιας. 

ζ) Αποφασίζει, χωρίς την έγκριση της σκοπιμότητας από 
άλλο όργανο, για την προμήθεια, με τη νόμιμη διαδικασία, 
ιατροτεχνολογικού και ξενοδοχειακού εξοπλισμού, πο¬ 
σού: 1) από τριάντα εκατομμύρια (30.000.000) μέχρι 
εβδομήντα εκατομμύρια (70.000.000) δραχμές, για νοσο¬ 
κομείο με ετήσιο προϋπολογισμό μεγαλύτερο από δέκα 
δισεκατομμύρια (10.000.000.000) δραχμές, 2) από δέκα 
εκατομμύρια (10.000.000) μέχρι τριάντα εκατομμύρια 
(30.000.000) δραχμές, για νοσοκομείο με ετήσιο προϋπο¬ 
λογισμό μέχρι δέκα δισεκατομμύρια (10.000.000.000) 
δραχμές. 

η) Προτείνει την αναμόρφωση, συμπλήρωση και τροπο¬ 
ποίηση του οργανισμού του νοσοκομείου, καθώς και τη 
σύσταση θέσεων προσωπικού. 

θ) Αποφασίζει για την αποδοχή δωρεών και κληροδοτη¬ 
μάτων υπέρ του νοσοκομείου, καθώς και για την αξιοποί¬ 
ησή τους, εκτός εάν πρόκειται για θέματα αποδοχής εξο¬ 
πλισμού υψηλής τεχνολογίας ή της δαπάνης ανάπτυξης 
νέων τμημάτων, για τα οποία αποφασίζει το Δ.Σ. του 
Πε.Σ.Υ. 

ι) Αποφασίζει για τη διάθεση, σε άλλα νοσοκομεία ή Κέ¬ 
ντρα Υγείας, του μη χρησιμοποιούμενου υλικού του νο¬ 
σοκομείου, για το χαρακτηρισμό παλαιού υλικού ως 
άχρηστου, καθώς και για την καταστροφή ή την εκποίηση 
του υλικού αυτού. Με απόφαση του Υπουργού Υγείας και 
Πρόνοιας καθορίζεται η διαδικασία και ρυθμίζεται κάθε 
αναγκαία λεπτομέρεια για την καταστροφή ή την εκποίη¬ 
ση του άχρηστου υλικού. 

6. Α. Σε κάθε νοσοκομείο του Ε.Σ.Υ. συνιστάται μία (1) 
οργανική θέση Διοικητή, με πενταετή θητεία, με βαθμό 1 ο 
της κατηγορίας ΕΘ. 

Η προκήρυξη για την πλήρωση των θέσεων των Διοικη- 
τώντωννοσοκομείωνγίνεταιχωριστάγια κάθε Πε.Σ.Υ. Με 
απόφαση του Υπουργού Υγείας και Πρόνοιας ορίζονται 
τα δικαιολογητικά, η προθεσμία, ο τύπος καθώς και κάθε 
σχετική λεπτομέρεια για την υποβολή της αίτησης. 

Η προκήρυξη δημοσιεύεται σε δύο (2) ημερήσιες αθη¬ 
ναϊκές εφημερίδες και τουλάχιστον σε μία ημερήσια τοπι¬ 
κή εφημερίδα της περιφέρειας του κάθε Πε.Σ.Υ. Κάθε 
υποψήφιος μπορεί να υποβάλει αίτηση σε περισσότερα 
του ενός Πε.Σ.Υ. 

Ο Διοικητής διορίζεται με απόφαση του Υπουργού 
Υγείας και Πρόνοιας, σύμφωνα με τη διαδικασία που προ- 
βλέπεται στη διάταξη της παρ. 2 του άρθρου 3 του παρό¬ 
ντος, για την επιλογή των Αναπληρωτών Γενικών Διευθυ- 
ντώντου Πε.Σ.Υ. 

Τα προσόντα που πρέπει να διαθέτουν οι υποψήφιοι εί¬ 
ναι: Πτυχίο Α.Ε.Ι, ιδιαίτερη ικανότητα στην άσκηση διευ¬ 
θυντικών καθηκόντων σε υπηρεσίες ή οργανισμούς του 
Δημοσίου ή επιχειρήσεις του δημόσιου ή ιδιωτικού τομέα 
της ημεδαπής ή αλλοδαπής, συνεκτιμωμένων και των με¬ 
ταπτυχιακών σπουδών και επιστημονικής εξειδίκευσης σε 
θέματα στρατηγικού σχεδιασμού και προγραμματισμού, 
οργάνωσης διοίκησης και λειτουργίας νοσοκομείωνή επι¬ 
χειρήσεων, οικονομικών της υγείας ή κοινωνικής διοίκη¬ 
σης, καθώς και της ανάλογης εμπειρίας. Σε νοσοκομεία 
με δυναμικότητα μέχρι 200 κλίνες μπορεί να διορίζεται ως 
Διοικητής και πτυχιούχος Τ.Ε.Ι., που διαθέτει τα προσό¬ 
ντα του προηγούμενου εδαφίου. 

Β. Ο Διοικητής, πριν από την ορκωμοσία και ανάληψη 
υπηρεσίας, υπογράφει με το οικείο Πε.Σ.Υ. "συμβόλαιο 
αποδοτικότητας", στο οποίο καταχωρούνται οι ειδικότε¬ 
ρες υποχρεώσεις που αναλαμβάνει ο διοικητής για την 
επίτευξη συγκεκριμένων στόχων. Η μη επίτευξη των στό¬ 
χων αυτών συνεπάγεται τη λήξη της θητείας του και την 
απόλυσή του, με απόφαση του Υπουργού Υγείας και Πρό¬ 
νοιας, μετά από κρίση της Επιτροπής Αξιολόγησης και 
Επιλογής Ανώτερων Στελεχών Υπηρεσιών Υγείας, που ει¬ 
δικά για την περίπτωση αυτή ορίζεται ως Υπηρεσιακό 
Συμβούλιο. 

Γ. Ο Διοικητής είναι πλήρους και αποκλειστικής απα¬ 
σχόλησης και διορίζεται με πενταετή θητεία, που μπορεί 
να ανανεώνεται. Η ανανέωση της θητείας γίνεται με από¬ 
φαση του Υπουργού Υγείας και Πρόνοιας , ύστερα από 
γνώμη του Δ. Σ. του αρμόδιου Πε.Σ.Υ. Για την ανανέωση 
λαμβάνεται υπόψη η εκπλήρωση των όρωντου συμβολαί¬ 
ου αποδοτικότητας, καθώς και η όλη επίδοση κατά το διά¬ 
στημα της θητείας του, ο τρόπος άσκησης των καθηκό¬ 
ντων του, η ικανότητα αξιοποίησης του ανθρώπινου δυ¬ 
ναμικού του νοσοκομείου, η προθυμία και το πνεύμα συ¬ 
νεργασίας, η εν γένει συμπεριφορά προς τους πολίτες και 
η αποτελεσματικότητα των ενεργειών του για τη διαρκή 
βελτίωσητων συνθηκών λειτουργίας του νοσοκομείου και 
ιδιαίτερα για την αποδοτική διαχείριση των διατιθέμενων 
πόρων για την ανάπτυξη και λειτουργία του νοσοκομείου. 

7. Α. Ο Διοικητής έχει τη γενική και ειδική ευθύνη διοί¬ 
κησης και λειτουργίας του νοσοκομείου και προβαίνει σε 
κάθε αναγκαία ενέργεια για την εξασφάλιση της εύρυθ¬ 
μης λειτουργίας του. 

Ειδικότερα, ο Διοικητής έχει, ιδίως, τις ακόλουθες αρ¬ 
μοδιότητες: 

α) Προεδρεύει στο Συμβούλιο Διοίκησης. 

β) Λαμβάνει όλες τις αναγκαίες αποφάσεις για την εκ¬ 
πλήρωση των σκοπών και στόχων του νοσοκομείου μέσα 
στα πλαίσια της γενικής πολιτικής και του προγραμματι¬ 
σμού. 

γ) Συντάσσει και υποβάλλει στο Δ.Σ. του Πε.Σ.Υ. το επι¬ 
χειρησιακό σχέδιο δράσης του νοσοκομείου. 

δ) Προΐσταται όλων των υπηρεσιών του νοσοκομείου, 


ασκεί ιεραρχικό και πειθαρχικό έλεγχο και μπορεί να ανα¬ 
θέτει τη διενέργεια ένορκης διοικητικής εξέτασης σε 
οποιονδήποτε υπάλληλο του νοσοκομείου ή, μετά από 
σύμφωνη γνώμη του Προέδρου του Πε.Σ.Υ., σε οποιον- 
δήποτε υπάλληλο όλων των μονάδων του Πε.Σ.Υ. 

ε) Έχει την ευθύνη της οργάνωσης, συντονισμού και 
ελέγχου των υπηρεσιών του νοσοκομείου, ώστε να αντα- 
ποκρίνονται στην αποστολή τους και αναπτύσσει συνερ¬ 
γασία με τις κεντρικές και περιφερειακές υπηρεσίες του 
ΠΕ.Σ.Υ. 

στ) Εξασφαλίζει την ορθολογική διαχείριση των πόρων 
και της περιουσίας του νοσοκομείου. 

ζ) Μεριμνά για την κατάρτιση και υποβολή στο Δ.Σ. του 
Πε.Σ.Υ. του προϋπολογισμού του νοσοκομείου, στον 
οποίο πρέπει να προβλέπονται τα κονδύλια κατά διοικητι¬ 
κό τομέα, τμήμα και εργαστήριο. 

η) Είναι αρμόδιος για την αναμόρφωση και τροποποίη¬ 
ση του προϋπολογισμού, μέχρι ποσού πέντε εκατομμυ¬ 
ρίων (5.000.000) δραχμών για νοσοκομεία με δυναμικότη¬ 
τα μέχρι 200 κλίνες, δέκα εκατομμυρίων (10.000.000) 
δραχμών για νοσοκομεία με δυναμικότητα μέχρι 400 κλί¬ 
νες και δεκαπέντε εκατομμυρίων (15.000.000) δραχμών 
για νοσοκομεία με δυναμικότητα πάνω από 400 κλίνες. Οι 
αποφάσεις αυτές γνωστοποιούνται στον Πρόεδρο του 
Πε.Σ.Υ. 

θ) Εισηγείται τις αναμορφώσεις και τροποποιήσεις του 
προϋπολογισμού προς τον Πρόεδρο του Πε.Σ.Υ. ή το Δ.Σ. 
του Πε.Σ.Υ. για ποσά, αντίστοιχα, μέχρι το 50% ή άνω του 
50% των μεταφερόμενων πιστώσεων. 

ι) Μεριμνά για την κατάρτιση και υποβολή στο Δ.Σ. του 
Πε.Σ.Υ. του προγράμματος προμηθειών του νοσοκομείου. 

ια) Αποφασίζει για τη σύσταση και συγκρότηση πόσης 
φύσεως επιτροπών εργασίας ή ομάδων εκτέλεσης συ¬ 
γκεκριμένου έργου. 

ιβ) Καθορίζει τα κριτήρια διάθεσης των κλινών στις θέ¬ 
σεις Β και Α και ελέγχει την τήρησή τους. 

ιγ) Ελέγχει την τήρηση της λίστας αναμονής ασθενών 
για προγραμματισμένες χειρουργικές επεμβάσεις ή εξει- 
δικευμένες διαγνωστικές εξετάσεις. 

ιδ) Εγκρίνει τα προγράμματα υπερωριακής απασχόλη- 
σηςτου ιατρικού, νοσηλευτικού, παραϊατρικού καιλοιπού 
προσωπικού, μετά από εισήγηση των Διευθυντών της Ια¬ 
τρικής, Νοσηλευτικής ή Διοικητικής Υπηρεσίας αντίστοι¬ 
χα. 

ιε) Αποφασίζει, χωρίς την έγκριση της σκοπιμότητας 
από άλλο όργανο, για την εκτέλεση, με τη νόμιμη διαδικα¬ 
σία, έργων βελτίωσης της κτιριακής υποδομής και των 
χώρωντου νοσοκομείου, καθώς και γιατηνπρομήθεια, ια- 
τροτεχνολογικού και ξενοδοχειακού εξοπλισμού ποσού 
μέχρι τριάντα εκατομμύρια (30.000.000) δραχμές, εάν 
πρόκειται για νοσοκομείο με ετήσιο προϋπολογισμό πά¬ 
νω από δέκα δισεκατομμύρια (10.000.000.000) δραχμές 
καιποσού μέχρι δέκα εκατομμύρια (10.000.000) δραχμές, 
εάν πρόκειται για νοσοκομείο με ετήσιο προϋπολογισμό 
μέχρι δέκα δισεκατομμύρια (10.000.000.000) δραχμές. 

ιστ) Αποφασίζει για τις μετακινήσεις του προσωπικού 
του νοσοκομείου ανάμεσα στα διάφορα τμήματα αυτού. 

ιζ) Αποφασίζει για την πρόσληψη Συμβούλων Οργάνω- 
σης. 

ιη) Συγκροτείτο Επιστημονικό Συμβούλιο του νοσοκο¬ 
μείου. 

ιθ) Καταρτίζει την ετήσια έκθεση πεπραγμένων του έρ¬ 
γου και των δραστηριοτήτων του νοσοκομείου. 

κ) Ασκεί κάθε άλλη αρμοδιότητα που είναι αναγκαία για 
την αποτελεσματική και αποδοτική λειτουργία του νοσο¬ 
κομείου. 

8. Σε νοσοκομεία 400 κλινών και άνω προστίθεται στον 
Οργανισμό τους μία (1) θέση Αναπληρωτή Διοικητή, με 
πενταετή θητεία, με βαθμό 2ο της κατηγορίας ΕΘ. Τα 
προσόντα για το διορισμό στη θέση αυτή είναι ίδια με αυ¬ 
τά που ορίζονται για το Διοικητή του νοσοκομείου στο 
εδάφιο Α' της παραγράφου 6 του άρθρου αυτού. Ο Ανα¬ 
πληρωτής Διοικητής αξιολογείται, επιλέγεται και διορίζε¬ 
ται σύμφωνα με τις διατάξεις του παραπάνω εδαφίου Α' 
της παραγράφου 6 του άρθρου αυτού. Οι διατάξεις του 
εδαφίου Γ της παραγράφου 6 του άρθρου αυτού εφαρ¬ 
μόζονται και για τον Αναπληρωτή Διοικητή. Σε περίπτωση 
κωλύματος, απουσίας ή έλλειψης, το Διοικητή αναπλη¬ 
ρώνει, σε όλες τις αρμοδιότητές του, ο Αναπληρωτής Δι¬ 
οικητής και ελλείποντος αυτού, κατά σειρά, ο Διευθυντής 
της Ιατρικής Υπηρεσίας, ο Διευθυντής της Διοικητικής 
Υπηρεσίας ή έμπειρος και ικανός υπάλληλος του ίδιου ή 
άλλου νοσοκομείου πτυχιούχος Α.Ε.Ι., ο οποίος ορίζεται 
με απόφαση του Δ.Σ του οικείου Πε.Σ.Υ. Ο Αναπληρωτής 
Διοικητής ασκεί τα καθήκοντα που του ανατίθενται με 
απόφαση του Διοικητή. 

9. Σε θέση Διοικητή ή Αναπληρωτή Διοικητή των νοσο¬ 
κομείων του Ε.Σ.Υ. επιτρέπεται να είναι υποψήφιοι και να 
διορίζονται και δημόσιοι λειτουργοί ή υπάλληλοι δημο¬ 
σίων υπηρεσιών και Ν.Π.Δ.Δ. ή στελέχη οργανισμών ή 
τραπεζών ή άλλων φορέων του δημόσιου τομέα, καθώς 
και μέλη Δ.Ε.Π. των Α.Ε.Ι. και Ε.Π. των Τ.Ε.Ι., εφαρμοζο- 
μένων των διατάξεων του άρθρου 32 παρ. 18 του ν. 
2190/1994, της παρ. 6 του άρθρου 8 του ν. 2194/1994 και 
του άρθρου 4 του ν. 2198/1994, όπως κάθε φορά ισχύουν, 
καθώς και των διατάξεων του άρθρου 14 του ν. 2530/1997 
(ΦΕΚ 218 Α') και των άρθρων 5 παρ. 11 β και 14 του ν. 
2703/1999 (ΦΕΚ 72 Α'), προκειμένου περί μελών Δ.Ε.Π. 
των Α.Ε.Ι. ή Ε.Π. τωνΤ.Ε.Ι. μερικής απασχόλησης. Προϋ¬ 
πόθεση για να κριθούν οι ανωτέρω λειτουργοί και υπάλ¬ 
ληλοι αποτελεί η έγκριση του φορέα στον οποίο υπηρε¬ 
τούν, η οποία θεωρείται ότι συντρέχει, εάν ο φορέας δεν 
απαντήσει αρνητικά εντός δέκα (10) ημερών από την πρω¬ 
τοκόλληση του εγγράφου ερωτήματος της αρμόδιας 
υπηρεσίας του Υπουργείου Υγείας και Πρόνοιας. 

Μετά τη λήξη ή τη διακοπή της θητείας τους, οι λει¬ 
τουργοί και υπάλληλοι του προηγούμενου εδαφίου επα¬ 
νέρχονται στην προτέρα θέση τους και ο αντίστοιχος χρό¬ 
νος της θητείας τους θεωρείται ως πραγματική υπηρεσία 
σε θέση προϊσταμένου τμήματος ή διεύθυνσης, προκει¬ 
μένου να κριθούν για προαγωγή, αντίστοιχα, στο βαθμό 
του Διευθυντή ή του Γενικού Διευθυντή, κατά τις διατά¬ 
ξεις των παραγράφων 2 και 3 του άρθρου 82 του ν. 
2683/1999. Η μισθοδοσία των ανωτέρω βαρύνει τις πι¬ 
στώσεις του προϋπολογισμού του νοσοκομείου, ανεξάρ¬ 
τητα από την επιλογή των αποδοχών της παρ. 10 του πα¬ 
ρόντος ή αυτών της οργανικής τους θέσης. 

Υπάλληλοι νοσοκομείων δεν επιτρέπεται να επιλεγούν 
και να διορισθούν ως διοικητές ή αναπληρωτές διοικητές 
στο νοσοκομείο, στο οποίο ανήκουν οργανικά. 

10. Οι πόσης φύσεως μηνιαίες αποδοχές και επιδόματα 
του Διοικητή και του Αναπληρωτή Διοικητή των νοσοκο¬ 
μείων των Πε.Σ.Υ. ορίζονται, χωρίς περιορισμό ως προς 
το ύψος τους, από άλλες γενικές ή ειδικές διατάξεις, με 
κοινή απόφαση των Υπουργών Οικονομικών και Υγείας 
και Πρόνοιας. Με την ίδια απόφαση παρέχονται επιδόμα¬ 


τα εορτών και άδειας, καθώς και αποζημίωση για έξοδα κί¬ 
νησης και έξοδα παράστασης. 

11. Α. Σε κάθε νοσοκομείο του Ε.Σ.Υ. συνιστάται Επι¬ 
στημονικό Συμβούλιο, που συγκροτείται από: 

α) Τρεις (3) ιατρούς, Διευθυντές τμημάτων ή κλινικών, 
προκειμένου περί μελών Δ.Ε.Π. των Α.Ε.Ι, που εκλέγονται 
από όλους τους Διευθυντές ιατρούς του νοσοκομείου. 

β) Έναν (1) ιατρό Αναπληρωτή Διευθυντή, που εκλέγε¬ 
ται από όλους τους Αναπληρωτές Διευθυντές του νοσο¬ 
κομείου. 

γ) Έναν (1) ιατρό με βαθμό Επιμελητή Α', που εκλέγεται 
από όλους τους Επιμελητές Α'του νοσοκομείου. 

δ) Έναν (1) ιατρό με βαθμό Επιμελητή Β', που εκλέγεται 
από όλουςτους Επιμελητές Β'του νοσοκομείου. 

ε) Έναν (1) επιστήμονα της Ιατρικής Υπηρεσίας, μη ια¬ 
τρό, που εκλέγεται από όλους τους επιστήμονες μη ια¬ 
τρούς που υπάγονται στην Ιατρική Υπηρεσία. 

στ) Έναν (1) νοσηλευτή κατηγορίας ΠΕ ή ΤΕ, με βαθμό 
τουλάχιστον Α', που εκλέγεται από όλους τους νοσηλευ¬ 
τές ΠΕ ή ΤΕ με βαθμό τουλάχιστον Α'. 

Στα νοσοκομεία των Πε.Σ.Υ., που είναι εγκατεστημένες 
και πανεπιστημιακές κλινικές, εργαστήρια ή μονάδες, 
προστίθεται ένα επιπλέον μέλος του Επιστημονικού Συμ¬ 
βουλίου, το οποίο είναι πανεπιστημιακός ιατρός, που 
εκλέγεται από όλους τους πανεπιστημιακούς ιατρούς 
που εργάζονται στις παραπάνω κλινικές, χωρίς να απο¬ 
κλείεται η εκλογή και άλλου πανεπιστημιακού ιατρού ως 
μέλους του Επιστημονικού Συμβουλίου των περιπτώσεων 
α' και γ'. 

Στο Επιστημονικό Συμβούλιο μετέχει, χωρίς δικαίωμα 
ψήφου, αιρετός εκπρόσωπος των ειδικευόμενων ιατρών. 

Όλα τα μέλη του Επιστημονικού Συμβουλίου εκλέγο¬ 
νται με τον αναπληρωτή τους. 

Αν οποιοδήποτε μέλος του Επιστημονικού Συμβουλίου 
χάσει την ιδιότητα με την οποία έχει εκλεγεί, αντικαθίστα¬ 
ται με την αρχική διαδικασία. 

Τα μέλη του Επιστημονικού Συμβουλίου εκλέγουν με 
μυστική ψηφοφορία τον Πρόεδρο και τον Αντιπρόεδρο 
μεταξύ των Διευθυντών ιατρών. 

Η θητεία του Επιστημονικού Συμβουλίου είναι τριετής 
και η συγκρότησή του γίνεται με απόφαση του Διοικητή 
του νοσοκομείου. 

Β. Αρμοδιότητες του Επιστημονικού Συμβουλίου είναι: 
α) Εισηγείται στο Συμβούλιο Διοίκησης για κάθε επι¬ 
στημονικό θέμα λειτουργίας του νοσοκομείου. 

β) Εισηγείται τη συγκρότηση επιτροπών και ομάδων ερ¬ 
γασίας για συγκεκριμένα επιστημονικά θέματα του νοσο¬ 
κομείου. 

γ) Εισηγείται για επιστημονικά θέματα στο Επιστημονι¬ 
κό Συμβούλιο του Πε.Σ.Υ. 

δ) Γνωμοδοτεί προς το Διευθυντή της Ιατρικής Υπηρε¬ 
σίας για τις εκπαιδευτικές άδειες του επιστημονικού προ¬ 
σωπικού. 

ε) Συντονίζει και παρακολουθεί τα εκπαιδευτικά και με- 
τεκπαιδευτικά προγράμματα του επιστημονικού προσω¬ 
πικού του νοσοκομείου και μεριμνά για τη διοργάνωση 
επιστημονικών εκδηλώσεων. 

στ) Γνωμοδοτεί σε επιστημονικά ερωτήματα του Διοικη¬ 
τή ή του Διευθυντή ιατρικής υπηρεσίας. 

ζ) Γνωμοδοτεί προς το Διευθυντή της ιατρικής υπηρε¬ 
σίας για το πρόγραμμα εφημεριών των ιατρών και του λοι¬ 
πού προσωπικού της Ιατρικής Υπηρεσίας του νοσοκομεί¬ 
ου. 

η) Έχει τις αρμοδιότητες Επιτροπής Ηθικής και Δεοντο¬ 
λογίας. 

Άρθρο 6 

Οργάνωση νοσοκομείων 

1. Όλα τα νοσοκομείατων Πε.Σ.Υ. οργανώνονται και λει¬ 
τουργούν σύμφωνα με τον οργανισμό τους. 

Η έκδοση ή τροποποίηση των οργανισμών γίνεται με 
κοινές αποφάσεις των Υπουργών Εσωτερικών, Δημόσιας 
Διοίκησης και Αποκέντρωσης, Οικονομικών και Υγείας και 
Πρόνοιας, μετά από εισήγηση του Δ.Σ. του Πε.Σ.Υ. στην 
περιφέρεια του οποίου υπάγεται το νοσοκομείο. 

Οι παραπάνω κοινές υπουργικές αποφάσεις ακολου¬ 
θούν υποχρεωτικά τα πλαίσια οργάνωσης που ορίζονται 
στο νόμο αυτόν, όπως συμπληρώνονται με το ενιαίο πλαί¬ 
σιο οργάνωσης των νοσοκομείων του άρθρου 4 του ν. 
1397/1983, όπως κάθε φορά ισχύει. 

Οι οριστικοί οργανισμοί των νοσοκομείων των Πε.Σ.Υ. 
θα εκδοθούν μετά την έγκριση, από τον Υπουργό Υγείας 
και Πρόνοιας, του Υγειονομικού Χάρτη κάθε Περιφέρει¬ 
ας. Μέχρι τότε οι υφιστάμενοι οργανισμοί παραμένουν σε 
ισχύ και μπορεί να τροποποιούνται με κοινή απόφαση των 
Υπουργών Εσωτερικών, Δημόσιας Διοίκησης και Αποκέ¬ 
ντρωσης, Οικονομικών και Υγείας και Πρόνοιας. 

2. Με τον οργανισμό του νοσοκομείου ορίζονται, ιδίως, 
η επωνυμία του, ο συνολικός αριθμός κλινών και η κατα¬ 
νομή τους στους τομείς, οι τομείς και τα τμήματα της Ια¬ 
τρικής Υπηρεσίας, τα εργαστήρια, η διάρθρωση της Νο¬ 
σηλευτικής, Διοικητικής - Οικονομικής και Τεχνικής - Ξε¬ 
νοδοχειακής Υπηρεσίας, καθώς και οι αρμοδιότητές 
τους, οι κλάδοι προσωπικού, οι κατά κλάδο και κατηγορία 
θέσεις και η διαβάθμισή τους, με την επιφύλαξη των ειδι¬ 
κών διατάξεων που ισχύουν για τις θέσεις του ιατρικού 
προσωπικού, ο αριθμός και οι ειδικότητες του με σύμβα¬ 
ση ιδιωτικού δικαίου προσωπικού, η οργάνωση νοσοκο¬ 
μειακού φαρμακείου. 

Στον οργανισμό μπορεί να προβλέπονται, από ξενοδο¬ 
χειακής άποψης και μόνο, θέσεις Β' και Α' κατηγορίας, με 
ειδικό υψηλότερο νοσήλιο. Οι θέσεις αυτές δεν μπορούν 
να υπερβαίνουν το 20% της δυναμικότητας σε κλίνες του 
νοσοκομείου. Η διάθεση των κλινών των θέσεων Β' και Α' 
γίνεται μόνο με την προϋπόθεση ότι δεν είναι απαραίτη¬ 
τες για τη νοσηλεία ιδιαιτέρως βαρέων περιστατικών, από 
το Διοικητή του νοσοκομείου, με κριτήρια τη βαρύτητα 
των περιστατικών και τη σειρά προτεραιότητας. Ο Διοικη¬ 
τής μπορεί να εκχωρήσει αυτή την αρμοδιότητα στο Διευ¬ 
θυντή της Ιατρικής Υπηρεσίας. 

3. Σε κάθε νοσοκομείο, που διαθέτει πάνω από 400 κλί¬ 
νες, συνιστώνται δύο (2) οργανικές θέσεις ειδικού επι¬ 
στημονικού προσωπικού, Συμβούλων Οργάνωσης, με 
σύμβαση ιδιωτικού δικαίου αορίστου χρόνου, η οποία 
μπορεί να καταγγέλλεται ελεύθερα σε περίπτωση απο¬ 
χώρησης του Διοικητή, για οποιονδήποτε λόγο. Σε κάθε 
νοσοκομείο που διαθέτει μέχρι 400 κλίνες συνιστάται μια 
(1) οργανική θέση του προηγούμενου εδαφίου. 

Προσόντα διορισμού για τις θέσεις του παραπάνω ειδι¬ 
κού επιστημονικού προσωπικού ορίζονται τα προβλεπό- 
μενα στις διατάξεις του άρθρου 26 του π. δ. 194/1988 
(ΦΕΚ84 Α'), σε συνδυασμό με τις διατάξεις του άρθρου 25 
παρ. 2 του ν. 1943/1991. 

4. Σε κάθε νοσοκομείο συνιστάται υποχρεωτικά Ειδικό 
Γραφείο με τίτλο "Γραφείο Υποδοχής Ασθενών", το οποίο 


στελεχώνεται με κατάλληλο προσωπικό, για την υποδοχή 
και την καθοδήγηση των προσερχόμενων ασθενών και 
των συνοδών τους και την πληροφόρησή τους για τους 
κανόνες λειτουργίας του νοσοκομείου. 

5. Με τον οργανισμό κάθε νοσοκομείου με δυναμικότη¬ 
τα πάνω από 200 κλίνες συνιστάται υποχρεωτικά αυτοτε¬ 
λές Τμήμα Επειγόντων Περιστατικών (Τ.Ε.Π.), με ειδική 
στελέχωση και εξοπλισμό για την αποτελεσματική αντιμε¬ 
τώπιση των επειγόντων περιστατικών. 

Με απόφαση του Υπουργού Υγείας και Πρόνοιας ρυθ¬ 
μίζονται η οργάνωση και ο τρόπος λειτουργίας και στελέ- 
χωσηςτωνΤ.Ε.Π. με εξειδικευμένο και έμπειρο προσωπι¬ 
κό, ο διορισμός, ως Προϊσταμένου αυτού, ιατρού Διευθυ¬ 
ντή ή Αναπληρωτή Διευθυντή του Ε.Σ.Υ., ο τρόπος συνερ¬ 
γασίας αυτού με το Ε.Κ.Α.Β. και κάθε άλλη λεπτομέρεια 
που είναι αναγκαία για την εφαρμογή των πιο πάνω δια¬ 
τάξεων. 

6. Κάθε νοσοκομείο απαρτίζεται από τις υπηρεσίες: 

α) Ιατρική, β) Νοσηλευτική, γ) Διοικητική - Οικονομική 
και δ) Τεχνική - Ξενοδοχειακή, εφόσον το επιτρέπει η ορ¬ 
γανική του δύναμη. 

Στην Ιατρική Υπηρεσία του νοσοκομείου υπάγονται οι 
ιατροί, οδοντίατροι, φαρμακοποιοί, φυσικοί νοσοκομείων 
- ακτινοφυσικοί, χημικοί, κλινικοί χημικοί, βιοχημικοί, βιο¬ 
λόγοι, ψυχολόγοι, διαιτολόγοι, τεχνολόγοι τροφίμων, τε¬ 
χνολόγοι ακτινολόγοι και οι λοιποί επιστήμονες των κλά¬ 
δων υγείας, καθώς και τα τμήματα παραϊατρικού προσω¬ 
πικού και κοινωνικής εργασίας. 

Στον οργανισμό κάθε νοσοκομείου προβλέπεται αυτο¬ 
τελές τμήμα Οργάνωσης και Πληροφορικής, που υπάγε¬ 
ται απευθείας στο Διοικητή του νοσοκομείου. Σε νοσοκο¬ 
μεία με δυναμικότητα μεγαλύτερη των 400 κλινών μπορεί 
να συνιστάται Διεύθυνση Πληροφορικής και να προβλέ- 
πονται αυτοτελή τμήματα Ελέγχου Ποιότητας, Έρευνας 
και Συνεχιζόμενης Εκπαίδευσης, που υπάγονται απευθεί¬ 
ας στο Διοικητή του νοσοκομείου, καθώς και το τμήμα 
Προμηθειών. 

7. Ο Διευθυντής της Διοικητικής και της Τεχνικής Υπη¬ 
ρεσίας, καθώς και ο Διευθυντής της Διεύθυνσης Πληρο¬ 
φορικής των νοσοκομείων προέρχεται από τους υπαλλή¬ 
λους όλωντων μονάδωντου οικείου Πε.Σ.Υ., που ανήκουν 
στους κλάδους των οποίων οι υπάλληλοι μπορούν να 
προίστανται, κατά τον οργανισμό του νοσοκομείου, στη 
Διοικητική ή την Τεχνική Υπηρεσία ή τη Διεύθυνση Πλη¬ 
ροφορικής και έχουν τα νόμιμα προσόντα για προαγωγή 
στο βαθμό του Διευθυντή. 

Για την εφαρμογή των οριζομένων στο άρθρο 82 του ν. 
2683/1999 , το Υπηρεσιακό Συμβούλιο της παραγράφου 
15 του άρθρου 3 αυτού του νόμου, με βάση τις καταστά¬ 
σεις όλωντων μονάδωντου Πε.Σ.Υ., που συντάσσονται 
κατά τις διατάξεις του άρθρου 86 του ν. 2683/1999, κα¬ 
ταρτίζει ενιαίο πίνακα προακτέων στο βαθμό του Διευθυ¬ 
ντή. Οι υπάλληλοι που περιλαμβάνονται στον ενιαίο πίνα¬ 
κα προακτέων στο βαθμό του Διευθυντή προάγονται, κα¬ 
τά τη σειρά της εγγραφής τους, στο βαθμό του Διευθυντή 
και τοποθετούνται σε κενή ή κενούμενη θέση Διευθυντή 
της Διοικητικής ή της Τεχνικής Υπηρεσίας ή της Διεύθυν¬ 
σης Πληροφορικής σε οποιοδήποτε νοσοκομείο του οι¬ 
κείου Πε.Σ.Υ. 

Σε περίπτωση κατά την οποία δεν είναι δυνατή, σύμφω¬ 
να με τους ενιαίους πίνακες προακτέων, η πλήρωση κε¬ 
νών θέσεων Διευθυντών της Διοικητικής ή Τεχνικής υπη¬ 
ρεσίας των νοσοκομείων του Πε.Σ.Υ., λόγω έλλειψης 

υπαλλήλων που έχουντα τυπικά και ουσιαστικά προσόντα 
για προαγωγή στο βαθμό του Διευθυντή, μπορεί να ανα¬ 
τίθενται τα καθήκοντα της θέσης Διευθυντή της Διοικητι¬ 
κής Υπηρεσίας ή της Τεχνικής Διεύθυνσης ή της Διεύθυν¬ 
σης Πληροφορικής σε υπάλληλο οποιοσδήποτε μονάδας 
του Πε.Σ.Υ., του αμέσως κατώτερου βαθμού, με την προ¬ 
ϋπόθεση ότι ανήκει σε κλάδο, οι υπάλληλοι του οποίου 
προβλέπεται, από τις οικείες οργανικές διατάξεις, ότι 
μπορεί να προΐστανται. 

Άρθρο 7 

Διάρθρωση Ιατρικής Υπηρεσίας 

1. Στην Ιατρική Υπηρεσία προΐσταται ιατρός Διευθυ¬ 
ντής, προϊστάμενος τμήματος, εργαστηρίου ή μονάδας. 
Σε νοσοκομεία που είναι εγκατεστημένες και πανεπιστη¬ 
μιακές κλινικές, εργαστήρια ή μονάδες, ο Διευθυντής Ια¬ 
τρικής Υπηρεσίας μπορεί να είναι Καθηγητής ή Αναπλη¬ 
ρωτής Καθηγητής, που έχει τη διεύθυνση κλινικής, εργα¬ 
στηρίου ή μονάδας. 

Οι ενδιαφερόμενοι για τη θέση υποβάλλουν αίτηση και 
πλήρες βιογραφικό σημείωμα μέσα σε αποκλειστική προ¬ 
θεσμία δέκα (10) ημερών από τη δημοσίευση σχετικής 
πρόσκλησης του Διοικητή του νοσοκομείου. Το Επιστη¬ 
μονικό Συμβούλιο του νοσοκομείου καταρτίζει πίνακα 
αξιολόγησης των υποψηφίων με κριτήρια την επιστη μονι- 
κή επάρκεια, τις διοικητικές ικανότητες, την εκπαιδευτική 
και ερευνητική δραστηριότητα, τη συμπεριφορά προς 
τους ασθενείς, το κύρος τους μεταξύ των συναδέλφων 
και το πνεύμα συνεργασίας τους. Ο Διοικητής υποβάλλει 
τον πίνακα, μαζί με εισήγησή του, στο Δ.Σ. του Πε.Σ.Υ. 

Το Δ.Σ. του Πε.Σ.Υ. ορίζει έναν από τους τρεις πρώτους 
στον πίνακα ως Διευθυντή Ιατρικής Υπηρεσίας, μετριετή 
θητεία, χωρίς να δεσμεύεται από τη σειρά εγγραφής. 

Εάν δεν υποβληθούν αιτήσεις μέσα στην αποκλειστική 
προθεσμία των δέκα (10) ημερών, ο διευθυντής της ιατρι¬ 
κής υπηρεσίας ορίζεται από το Δ.Σ. του ΠΕ.Σ.Υ., μετά από 
εισήγηση του Διοικητή. 

2. Ο Διευθυντής Ιατρικής Υπηρεσίας έχει ως κύριο έργο 
την παρακολούθηση της εύρυθμης λειτουργίας της ιατρι¬ 
κής υπηρεσίας, της οποίας είναι και διοικητικός προϊστά¬ 
μενος. Στο πλαίσιο αυτό: 

α) Συντονίζει το έργο των τομέων και των τμημάτων, 
όσον αφορά στις παρεχόμενες υπηρεσίες. 

β) Εισηγείται στο Διοικητή του νοσοκομείου το πρόγραμ¬ 
μα και το ωράριο λειτουργίας των τακτικών εξωτερικών ια¬ 
τρείων, ύστερα από γνώμη των Διευθυντών των τομέων. 

γ) Εισηγείται στο Διοικητή το πρόγραμμα εφημεριών 
των ιατρών και του λοιπού προσωπικού της Ιατρικής Υπη¬ 
ρεσίας του νοσοκομείου, έπειτα από γνώμη του Επιστη¬ 
μονικού Συμβουλίου. 

δ) Εισηγείται στο Διοικητή για τη χορήγηση οποιοσδή¬ 
ποτε μορφής άδειας στο προσωπικό της Ιατρικής Υπηρε¬ 
σίας. 

ε) Εισηγείται στο Διοικητή το πρόγραμμα επισκεπτηρί¬ 
ου νοσηλευομένων. 

στ) Ελέγχει και εποπτεύει τις δραστηριότητες των τμη¬ 
μάτων και μονάδων της Ιατρικής Υπηρεσίας που δεν ανή¬ 
κουν σε τομέα. 

ζ) Επιμελείται την τήρηση του πρωτοκόλλου της Ιατρι¬ 
κής Υπηρεσίας και των ατομικών φακέλων με τις ετήσιες 
εκθέσεις αξιολόγησης των Διευθυντών τομέων, που προ- 
βλέπονται στο άρθρο 36 του ν. 2519/1997. 


η) Επιλαμβάνεται όλων των θεμάτων δυσλειτουργίας 
της Ιατρικής Υπηρεσίας που προκύπτουν και δίνειτις απα¬ 
ραίτητες λύσεις με γνώμονα την ιατρική δεοντολογία και 
το συμφέρον του ασθενούς. 

ι) Ασκεί όλες τις αρμοδιότητες που προκύπτουν απάτην 
ιεραρχική του θέση, σύμφωνα με τις κείμενες διατάξεις, ή 
όσες του αναθέτει ο Διοικητής του νοσοκομείου. 

3. Κατά τη διάρκεια της τριετούς θητείας του, ο Διευθυ¬ 
ντής της Ιατρικής Υπηρεσίας μπορεί να ορίζει ως αναπλη¬ 
ρωτή, στα ιατρικά του καθήκοντα, έναν Αναπληρωτή Δι¬ 
ευθυντή ή έναν Επιμελητή Α'. 

4. Η Ιατρική Υπηρεσία διαρθρώνεται σε τμήματα και το¬ 
μείς, ο καθένας από τους οποίους απαρτίζεται από τμή¬ 
ματα με συναφές επιστημονικό αντικείμενο. Οι βασικοίτο- 
μείς είναι: 

α) Παθολογικός 
β) Χειρουργικός 
γ) Εργαστηριακός 
δ) Ψυχικής Υγείας. 

Σε νοσοκομεία με δυναμικότητα πάνω από 400 κλίνες, 
είναι δυνατόν να συνιστώνται περισσότεροι από ένας Πα¬ 
θολογικοί, Χειρουργικοί ή Εργαστηριακοί τομείς, καθώς 
και τομείς Παιδιατρικός, Απεικόνισης, Επείγουσας Ιατρι¬ 
κής, Εντατικής Ιατρικής, Κοινωνικής Ιατρικής ή άλλοι ειδι- 
κοίτομείς. Σε κάθε νοσοκομείο λειτουργούν τμήματα δια- 
τομεακά με ενιαία διεύθυνση. 

5. Κάθε τομέας έχει ορισμένο αριθμό κλινών, που εξυ¬ 
πηρετούν αδιακρίτως όλα τα τμήματά του. Η δύναμη κά¬ 
θε τομέα δεν μπορεί να υπερβαίνει τις 200 κλίνες. 

Εφόσον η κτιριακή υποδομή επιτρέπει τη χωροταξική 
αυτοτέλεια των κλινών των τμημάτων εντός του νοσοκο¬ 
μείου, το Συμβούλιο Διοίκησης μεριμνά και αποφασίζει 
για την αυτοτέλεια αυτήν, αφού λάβει υπόψη την εισήγη¬ 
ση του Διευθυντή Ιατρικής Υπηρεσίας, προκειμένου να 
επιτευχθεί καλύτερη και σύμφωνη με τις σύγχρονες προ¬ 
διαγραφές νοσηλεία και περίθαλψη των ασθενών. 

6. Σε κάθε τομέα προΐσταται ο Διευθυντής του τομέα. 
Ως Διευθυντής τομέα ορίζεται ιατρός Διευθυντής, που 
προΐσταται τμήματος, εργαστηρίου ή μονάδας. Στα νο¬ 
σοκομεία όπου είναι εγκατεστημένες πανεπιστημιακές 
κλινικές, εργαστήρια ή μονάδες, ο Διευθυντής του τομέα 
μπορεί να είναι Καθηγητής ή Αναπληρωτής Καθηγητής, 
που έχει τη διεύθυνση κλινικής, εργαστηρίου ή μονάδας. 

Το Επιστημονικό Συμβούλιο του νοσοκομείου καταρτί¬ 
ζει πίνακα αξιολόγησης των Διευθυντών των τμημάτων 
κάθε τομέα με κριτήρια την επιστημονική επάρκεια, τις δι¬ 
οικητικές ικανότητες, την εκπαιδευτική και ερευνητική 
δραστηριότητα, τη συμπεριφορά προς τους ασθενείς, το 
κύρος τους μεταξύ των συναδέλφων και το πνεύμα συ¬ 
νεργασίας τους και τον υποβάλλει στο Διοικητή του νο¬ 
σοκομείου. Ο Διοικητής επιλέγει ελεύθερα έναν από τους 
τρεις πρώτους, ως Διευθυντή τομέα, με τριετή θητεία. 

Μέλος του Επιστημονικού Συμβουλίου επιτρέπεται να 
επιλέγεται ως Διευθυντής τομέα, αλλά κωλύεται να συμ- 
μετάσχει, ως μέλος του Συμβουλίου, στην κατάρτιση του 
πίνακα αξιολόγησης των Διευθυντών των τμημάτων των 
τομέων. 

7. Ο Διευθυντής του τομέα είναι υπεύθυνος για το συ¬ 
ντονισμό της λειτουργίας των τμημάτων. Ειδικότερα: 

α) Εποπτεύει και ελέγχει την εφαρμογή των εκπαιδευτι¬ 
κών, μετεκπαιδευτικών και ερευνητικών προγραμμάτων 
του τομέα σύμφωνα με τις αποφάσεις του Επιστημονικού 
Συμβουλίου. 

β) Καταρτίζει και εισηγείται τον προϋπολογισμό του το¬ 
μέα, λαμβάνοντας υπόψη τις προτάσεις των Διευθυντών 
των τμημάτων και παρακολουθεί την εκτέλεσή του. 

γ) Προτείνει στο Διευθυντή της Ιατρικής Υπηρεσίας το 
πρόγραμμα τακτικών και εκπαιδευτικών αδειών του προ¬ 
σωπικού της Ιατρικής Υπηρεσίας του τομέα. 

δ) Αποφασίζει την κατανομή των χειρουργικών τραπε¬ 
ζών μετά από γνώμη της επιτροπής χειρουργείου. 

ε) Αξιολογεί και συμμετέχει στη βαθμολόγηση του ια¬ 
τρικού προσωπικού του τομέα, σύμφωνα με το άρθρο 36 
του ν. 2519/1997, καθώς και του λοιπού προσωπικού του 
τομέα που ανήκει στην Ιατρική Υπηρεσία. 

Για την υποβοήθηση των Διευθυντών των τομέων και 
του Διευθυντή της Ιατρικής Υπηρεσίας στην άσκηση των 
αρμοδιοτήτων τους, διατίθεται από τη Διεύθυνση Διοικη¬ 
τικού το απαραίτητο προσωπικό. 

8. Σε κάθε τμήμα πρόίσταται ιατρός Διευθυντής ή άλλος 
επιστήμονας της Ιατρικής Υπηρεσίας με βαθμό Διευθυ¬ 
ντή. Κάθε τμήμα έχει επιστημονική αυτοτέλεια. Επιστημο¬ 
νικός υπεύθυνος του τμήματος είναι ο Διευθυντής. Ο Δι¬ 
ευθυντής του τμήματος, όταν απουσιάζει ή κωλύεται, ορί¬ 
ζει ως αναπληρωτή του έναν Αναπληρωτή Διευθυντή ή, αν 
δεν υπάρχει, έναν Επιμελητή Α'. Αν ο Διευθυντής του τμή¬ 
ματος ελλείπει και μέχρι την κάλυψη της οργανικής θέ¬ 
σης, ο Διοικητής, ύστερα από εισήγηση του Διευθυντή 
της Ιατρικής Υπηρεσίας, ορίζει προσωρινό προϊστάμενο 
του τμήματος. 

9. Ο Διευθυντής του τμήματος είναι υπεύθυνος για τη 
λειτουργία του τμήματος. Ειδικότερα: 

α) Συντονίζει τη λειτουργία όλου του προσωπικού, ια¬ 
τρικού, νοσηλευτικού, παραϊατρικού και διοικητικού, που 
εργάζεται στο τμήμα του. 

β) Προτείνει και παρακολουθεί την εκτέλεση του προϋ¬ 
πολογισμού του τμήματός του στα πλαίσια του προϋπο¬ 
λογισμού του τομέα. 

γ) Συντάσσει απολογισμό και ετήσια έκθεση πεπραγμέ¬ 
νων του τμήματός του. 

δ) Ελέγχειτηντήρησητου ωραρίου του ιατρικού και του 
λοιπού προσωπικού του τμήματος, που ανήκει στην Ιατρι¬ 
κή Υπηρεσία. 

ε) Αξιολογεί, ως Α' βαθμολογητής, το ιατρικό προσωπι¬ 
κό του τμήματος και το λοιπό προσωπικό του τμήματος, 
που ανήκει στην Ιατρική Υπηρεσία. 

στ) Εποπτεύει και ελέγχει την εφαρμογή των εκπαιδευ¬ 
τικών, μετεκπαιδευτικών και ερευνητικών προγραμμάτων 
του τμήματος. 

10. Στα νοσοκομεία του Ε.Σ.Υ., που είναι εγκατεστημέ¬ 
νες πανεπιστημιακές κλινικές, εργαστήρια και μονάδες, 
σύμφωνα με τις διατάξεις του άρθρου 13 του ν. 1397/ 
1983, ο οικείος Διευθυντής υποβάλλει υποχρεωτικά στο 
Διοικητή του νοσοκομείου, μέσα σε ένα (1) μήνα από τη 
δημοσίευση του παρόντος, ονομαστική κατάσταση όλου 
του πανεπιστημιακού προσωπικού, που παρέχει πάσης 
φύσεως έργο στην πανεπιστημιακή κλινική, εργαστήριο ή 
μονάδα. Η παραπάνω ονομαστική κατάσταση υποβάλλε¬ 
ται, αναθεωρημένη, σε κάθε μεταβολή προσωπικού. 

Άρθρο 8 

Διάρθρωση Νοσηλευτικής Υπηρεσίας 

1. Στη Νοσηλευτική Υπηρεσία πρόίσταται ο Διευθυντής 
Νοσηλευτικής Υπηρεσίας. Ο Διευθυντής Νοσηλευτικής 
Υπηρεσίας κάθε νοσοκομείου ορίζεται από το Δ.Σ. του 


Πε.Σ.Υ., μετά από επιλογή του από το Νοσηλευτικό Συμ¬ 
βούλιο, που λειτουργεί ως Υπηρεσιακό Συμβούλιο, κατά 
τα οριζόμενα στην παράγραφο 8 του άρθρου 2 του νόμου 
αυτού. 

2. Η Νοσηλευτική Υπηρεσία διαρθρώνεται σε τομείς, 
που ακολουθούν τη διάρθρωση της Ιατρικής Υπηρεσίας. 
Επικεφαλής των τομέων είναι Τομεάρχες, που ορίζονται 
από το Διοικητή του νοσοκομείου μετά από επιλογή τους 
από το Νοσηλευτικό Συμβούλιο του Πε.Σ.Υ., κατά τα ορι¬ 
ζόμενα στη παράγραφο 8 του άρθρου 2του νόμου αυτού. 

3. Οι προϊστάμενοι των τμημάτων των τομέων της Νο¬ 
σηλευτικής Υπηρεσίας επιλέγονται από το Υπηρεσιακό 
Συμβούλιο, στο οποίο υπάγονται οι υποψήφιοι, σύμφωνα 
με τις διατάξεις του άρθρου 85 του ν. 2683/1999. 

Άρθρο 9 

Ολοήμερη λειτουργία νοσοκομείων 

1. Από 1.1.2002 επιτρέπεται στα νοσοκομεία του Ε.Σ.Υ. 
μετά το τακτικό ωράριο, η λειτουργία απογευματινών ια¬ 
τρείων και η διενέργεια διαγνωστικών και θεραπευτικών 
πράξεων. 

Στα απογευματινά ιατρεία των νοσοκομείων του Ε.Σ.Υ. 
μπορούν να προσφέρουν τις υπηρεσίες τους: 

α) οι Διευθυντές ιατροί, β) οι Αναπληρωτές Διευθυντές 
ιατροί, γ) οι Επιμελητές Α' ιατροί και δ) οι πανεπιστημιακοί 
ιατροί, που κατέχουν τίτλο ειδικότητας και εργάζονται σε 
πανεπιστημιακές κλινικές, εργαστήρια ή μονάδες, που εί¬ 
ναι εγκατεστημένες στο νοσοκομείο. Σε νοσοκομεία με 
δυναμικότητα κάτω από 200 κλίνες επιτρέπεται να προ¬ 
σφέρουν τις υπηρεσίες τους στα απογευματινά ιατρεία 
όλοι οι ειδικευμένοι ιατροί, που υπηρετούν στα νοσοκο¬ 
μεία αυτά. 

2. Σε απογευματινό ιατρείο μπορούνναπροσφέρουντις 
υπηρεσίεςτους ιατροί, που διενεργούντακτικόπρωινό ια¬ 
τρείο τουλάχιστον μία φορά την εβδομάδα. Οι ιατροί που 
απασχολούνται σε απογευματινό ιατρείο δεν επιτρέπεται 
να είναι σε εφημερία και ο αριθμός τους δεν μπορεί να 
υπερβαίνειτο μισό του ιατρικού προσωπικού κάθε τμήμα¬ 
τος. 

Η απασχόληση κάθε ιατρού σε απογευματινό ιατρείο 
δεν μπορεί να υπερβαίνει τις δύο (2) ημέρες την εβδομά¬ 
δα. 

Η απασχόληση των ιατρών του χειρουργικού τομέα σε 
απογευματινά χειρουργεία δεν μπορεί να υπερβαίνει τη 
μία (1) ημέρα την εβδομάδα πλέον των δύο (2) ημερών 
άσκησης απογευματινού ιατρείου. 

Ο προγραμματισμός των διαγνωστικών και θεραπευτι¬ 
κών πράξεων που διενεργούνται μετά το τακτικό ωράριο 
πραγματοποιείται, με επιμέλεια του Διευθυντή του τομέα, 
με την προϋπόθεση ότι διασφαλίζεται κατά απόλυτη προ¬ 
τεραιότητα η εξυπηρέτηση των αναγκών της εφημερίας, 
των νοσηλευόμενων ασθενών και των τακτικών πρωινών 
εξωτερικών ιατρείων. Η επιστημονική ευθύνη για την απο¬ 
γευματινή λειτουργία κάθε τμήματος, εργαστηρίου ή μο¬ 
νάδας ανήκει στο Διευθυντή του τμήματος, του εργαστη¬ 
ρίου ή της μονάδος. 

Τα ωράρια απογευματινής απασχόλησης, ο αριθμός 
των περιστατικών που εξετάζονται ανά ημέρα, καθώς και 
ο αριθμός των διαγνωστικών και θεραπευτικών πράξεων 
ανά ημέρα καθορίζονται με απόφαση του Διοικητή, ύστε¬ 
ρα από εισήγηση του Συμβουλίου Διοίκησης, ανάλογα με 
τις ανάγκες και τις πρακτικές δυνατότητες του νοσοκο- 

μείου. Ο αριθμός των περιστατικών που εξετάζονται από 
κάθε ιατρό ανά εβδομάδα, καθώς και ο αριθμός των δια¬ 
γνωστικών και θεραπευτικών πράξεων, που διενεργεί κά¬ 
θε ιατρός ανά εβδομάδα, δεν επιτρέπεται να υπερβαίνει 
τον αριθμό των αντίστοιχων πράξεων, που διενεργούνται 
από τον ίδιο ιατρό στο τακτικό ωράριο. 

Το Διοικητικό Συμβούλιο του Πε.Σ.Υ. μπορεί με απόφα¬ 
σή του να καθορίζει γενικότερους όρους λειτουργίας των 
απογευματινών ιατρείων, που ισχύουν και για τα νοσοκο¬ 
μεία που δεν ανήκουν στο Πε.Σ.Υ. αλλά συνδέονται λει¬ 
τουργικά με αυτό. 

3. Η αμοιβή για την επίσκεψη σε απογευματινό ιατρείο 
καταβάλλεται απευθείας στο νοσοκομείο από τον εξετα¬ 
ζόμενο ασθενή. 

Η αμοιβή για τις διαγνωστικές και θεραπευτικές πρά¬ 
ξεις, που διενεργούνται κατά την απογευματινή λειτουρ¬ 
γία του νοσοκομείου, καταβάλλονται στο νοσοκομείο με 
βάση τις ισχύουσες κάθε φορά ρυθμίσεις και τιμολόγιο, 
είτε από τον ασθενή είτε από τον ασφαλιστικό του φορέα. 
Αν ο ασθενής δεν είναι ασφαλισμένος, καταβάλλει στο νο¬ 
σοκομείο αμοιβή για τις πράξεις αυτές με βάση το ισχύον 
κάθε φορά τιμολόγιο. 

Με κοινές αποφάσεις των Υπουργών Οικονομικών και 
Υγείας και Πρόνοιας καθορίζεται το ύψος της αμοιβής, 
που καταβάλλεται για την επίσκεψη σε απογευματινό ια¬ 
τρείο, καθώς και το ποσοστό που παρακρατείται από το 
νοσοκομείο και το ποσοστό που κατανέμεται στους ια¬ 
τρούς και το λοιπό προσωπικό που απασχολείται στην 
απογευματινή λειτουργία των ιατρείων, χειρουργείων και 
εργαστηρίων, καθώς και κάθε άλλο σχετικό θέμα. 

Η καταβαλλόμενη στο νοσοκομείο αμοιβή, για επίσκεψη 
σε απογευματινό ιατρείο και για τις λοιπές ιατρικές πρά¬ 
ξεις και επεμβάσεις, που διενεργούνται κατά την απογευ¬ 
ματινή λειτουργία του νοσοκομείου, κατατίθεται σε ειδικό 
λογαριασμό του νοσοκομείου, που συνιστάται με την πα¬ 
ρούσα διάταξη. 

Η διοίκηση και διαχείριση του λογαριασμού γίνεται από 
τα όργανά του. Όργανα διοίκησης και διαχείρισης του λο¬ 
γαριασμού είναι: α) Τριμελής Επιτροπή, που αποτελείται 
από το Διοικητή, τον Προϊστάμενο της Ιατρικής Υπηρε¬ 
σίας και τον Προϊστάμενο της Διοικητικής - Οικονομικής 
Υπηρεσίας το νοσοκομείου, β) Η Γραμματεία του λογα¬ 
ριασμού. Με κοινή απόφαση των Υπουργών Οικονομικών 
και Υγείας και Πρόνοιας καθορίζονται οι αρμοδιότητες 
των οργάνων διοίκησης, ελέγχου και διαχείρισης, ο τίτ¬ 
λος, ο τρόπος ανάληψης και διάθεσης των κονδυλίων, κα¬ 
θώς και κάθε αναγκαία λεπτομέρεια για τη λειτουργία του 
παραπάνω ειδικού λογαριασμού των νοσοκομείων. 

4. Από 1.1.2002 οι πανεπιστημιακοί ιατροί, που προσφέ¬ 
ρουν τις υπηρεσίεςτους σε πανεπιστημιακές κλινικές, ερ¬ 
γαστήρια ή μονάδες που είναι εγκατεστημένες σε νοσο¬ 
κομεία που ανήκουν σε Α.Ε.Ι., μπορούν να ασκούν απο¬ 
γευματινό ιατρείο αποκλειστικά εντός του νοσοκομείου, 
με τους όρους και τις προϋποθέσεις που προβλέπονται 
στις παραγράφους 1,2 και 3 του άρθρου αυτού. 

Μέχριτότεοιπανεπιστημιακοί ιατροί που εργάζονται σε 
πανεπιστημιακές κλινικές, που είναι εγκατεστημένες σε 
νοσοκομεία είτε του Ε.Σ.Υ. είτε των Α.Ε.Ι., μπορούν να 
ασκούν ιδιωτικό ιατρείο σύμφωνα με τις ισχύουσες δια¬ 
τάξεις. 

5. Η παραβίαση των όρων λειτουργίας του απογευματι¬ 
νού ιατρείου συνεπάγεται την αναστολή άσκησης του 
απογευματινού ιατρείου, από τον παραβάτη ιατρό, για έξι 


(6) μήνες. Η αναστολή επιβάλλεται με απόφαση του Διοι¬ 
κητικού Συμβουλίου του Πε.Σ.Υ., μετά από εισήγηση του 
Διοικητή του νοσοκομείου και μετά έγγραφη κλήση του 
ιατρού να υποβάλει τις αντιρρήσεις του εντός δέκα (10) 
ημερών. Σε περίπτωση υποτροπής αίρεται οριστικά το δι¬ 
καίωμα άσκησης απογευματινού ιατρείου, από το συγκε¬ 
κριμένο ιατρό, με την ίδια διαδικασία. 

Το παράπτωμα αυτό λαμβάνεται υπόψη σε κάθε κρίση 
και αξιολόγηση του ιατρού, όταν πρόκειται για ιατρό του 
Ε.Σ.Υ. 

Άρθρο 10 
Κέντρα Αριστείας 

Ειδικά κέντρα, ερευνητικά κέντρα ή κέντρα αναφοράς 
συγκεκριμένης ιατρικής ειδικότητας ή υπηρεσίας υγείας, 
σύμφωνα με τις διατάξεις των παραγράφων 1 έως 3 του 
άρθρου 19του ν. 2519/1997, καθώς και μονάδες παροχής 
υπηρεσιών υγείας που αναπτύσσουν δραστηριότητες σε 
επίπεδο παροχής υπηρεσιών εκπαίδευσης και έρευνας, 
σύμφωνα με υψηλές διεθνείς προδιαγραφές, έχουν τη 
δυνατότητα να ακολουθήσουν διαδικασία αξιολόγησης 
και να αναχθούν σε "Κέντρα Αριστείας". 

Η αξιολόγηση, που επαναλαμβάνεται σε τακτά χρονικά 
διαστήματα, γίνεται από επιτροπή εμπειρογνωμόνων διε¬ 
θνούς κύρους, η οποία συγκροτείται με απόφαση του 
Υπουργού Υγείας και Πρόνοιας. Η τήρηση των διεθνών 
και υψηλών προδιαγραφών λειτουργίας καθορίζει και τη 
διατήρηση της μονάδας στο επίπεδο του "Κέντρου Αρι- 
στείας". Τα "Κέντρα Αριστείας" λαμβάνουν ειδική επιχο¬ 
ρήγηση. 

Με κοινή απόφαση των Υπουργών Οικονομικών και 
Υγείας και Πρόνοιας καθορίζονται τα κριτήρια και η διαδι¬ 
κασία αξιολόγησης, καθώς καιτο ύψος της επιχορήγησης 
που λαμβάνουν τα "Κέντρα Αριστείας". 

ΚΕΦΑΛΑΙΟ Γ 
ΑΝΘΡΩΠΙΝΟ ΔΥΝΑΜΙΚΟ 

Άρθρο 11 
Ιατροί Ε.Σ.Υ. 

1. Οι ιατροί του Ε.Σ.Υ. είναι πλήρους και αποκλειστικής 
απασχόλησης. Η λειτουργία ιδιωτικού ιατρείου εντός ή 
εκτός του νοσοκομείου ή του κέντρου υγείας ή η με οποι- 
ονδήποτετρόπο απασχόληση στον ιδιωτικό τομέα αποτε¬ 
λεί, εκτός από το παράπτωμα της παραγράφου 1 εδάφιο 
α' του άρθρου 77 του ν. 2071/1992 (ΦΕΚ 123 Α'), το πει¬ 
θαρχικό αδίκημα της χαρακτηριστικώς αναξιοπρεπούς 
για υπάλληλο συμπεριφοράς του άρθρου 109παρ. 2περ. 
δ'του ν. 2683/1999 και συνεπάγεται την άμεση θέση του 
παραβάτη σε κατάσταση αναστολής καθηκόντων, κατά 
τις διατάξεις του άρθρου 104 του ίδιου νόμου, με απόφα¬ 
ση του Δ.Σ. του οικείου Πε.Σ.Υ., που δεν απαιτείται να έχει 
περαιτέρω αιτιολογία εκτός από τη διαπίστωση της πα¬ 
ράβασης, καθώς καιτηνπαραπομπήτου υπαιτίου στο αρ¬ 
μόδιο πειθαρχικό συμβούλιο μετο ερώτημα της οριστικής 
παύσης. 

2. Από 1.1.2002 οι πανεπιστημιακοί ιατροί που προσφέ¬ 
ρουν τις υπηρεσίεςτους σε πανεπιστημιακές κλινικές, ερ¬ 
γαστήρια ή μονάδες, που είναι εγκατεστημένες σε νοσο¬ 
κομεία του Ε.Σ.Υ ή σε νοσοκομεία των Α.Ε.Ι, απαγορεύε¬ 
ται να ασκούν ιδιωτικό ιατρείο. 

3. Οι πανεπιστημιακοί ιατροί που υπηρετούν σε κλινικές, 
εργαστήρια ή μονάδες, εγκατεστημένες σε νοσοκομεία 
του Ε.Σ.Υ. ή των Α.Ε.Ι., και παραβιάζουν την υποχρέωση 
της προηγούμενης παραγράφου, διαπράττουν το πει¬ 
θαρχικό παράπτωμα της χαρακτηριστικός αναξιοπρε¬ 
πούς συμπεριφοράς και, ανεξάρτητα από την πειθαρχική 
τους δίωξη, εάν υπηρετούν σε νοσοκομείο του Ε.Σ.Υ., 
απομακρύνονται μονομερώς από το νοσοκομείο, με εισή¬ 
γηση του Διοικητή και απόφαση του Διοικητικού Συμβου¬ 
λίου του Πε.Σ.Υ., μετά από κλήση να υποβάλουντις αντιρ¬ 
ρήσεις τους εντός δέκα (10) ημερών. 

Η απόφαση του Δ.Σ. του Πε.Σ.Υ. κοινοποιείται στον Πρό¬ 
εδρο του ιατρικού τμήματος και τον Πρύτανη του οικείου 
Α.Ε.Ι., για την άσκηση της πειθαρχικής δίωξης. 

4. Μετά τρεις (3) μήνες από την έναρξη ισχύος του νό¬ 
μου αυτού απαγορεύεται στους πανεπιστημιακούς ια¬ 
τρούς που εργάζονται σε πανεπιστημιακές κλινικές, ερ¬ 
γαστήρια ή μονάδες, που είναι εγκατεστημένες σε νοσο¬ 
κομεία του Ε.Σ.Υ. ή των Α.Ε.Ι., η παροχή υπηρεσιών, με 
οποιαδήποτε σχέση, περιλαμβανομένης και αυτής του 
συμβούλου, σε ιδιωτικές κλινικές ή σε ιδιωτικά διαγνωστι¬ 
κά ή θεραπευτικά εργαστήρια και γενικότερα σε κάθε εί¬ 
δους ιδιωτικές επιχειρήσεις, που παρέχουν ή καλύπτουν 
ασφαλιστικά υπηρεσίες υγείας, καθώς και η εγκατάστα¬ 
ση ιδιωτικών ιατρείων ή ιατρικών μηχανημάτων εντός των 
παραπάνω ιδιωτικών φορέων. Για τους πανεπιστημια¬ 
κούς ιατρούς του εργαστηριακού τομέα, που δεν έχουν 
ιδιωτικό εργαστήριο, αλλά διατηρούν, μόνο, εργαστήριο 
εντός ιδιωτικών φορέων, η απαγόρευση του προηγούμε¬ 
νου εδαφίου αρχίζει από την 1η Ιανουάριου του έτους 
2002 . 

Η παραβίαση της διάταξης αυτής συνιστά για τον πανε¬ 
πιστημιακό ιατρό το πειθαρχικό παράπτωμα της χαρα- 
κτηριστικώς αναξιοπρεπούς συμπεριφοράς και για την 
ιδιωτική επιχείρηση συνεπάγεται την επιβολή, με απόφα¬ 
ση του οικείου Γενικού Γραμματέα Περιφέρειας, χρηματι¬ 
κής ποινής ύψους είκοσι πέντε εκατομμυρίων 
(25.000.000) δραχμών και σε περίπτωση υποτροπής την 
ανάκληση της άδειας λειτουργίας του φορέα από τον αρ¬ 
μόδιο νομάρχη. 

Εάν ο πανεπιστημιακός ιατρός εργάζεται σε πανεπιστη¬ 
μιακή κλινική, εργαστήριο ή μονάδα, που είναι εγκατε¬ 
στημένη σε νοσοκομείο του Ε.Σ.Υ., ανεξάρτητα από την 
πειθαρχική του δίωξη, απομακρύνεται μονομερώς από το 
νοσοκομείο, με απόφαση του Διοικητικού Συμβουλίου 
του Πε.Σ.Υ., μετά από κλήση του να υποβάλει τις αντιρρή¬ 
σεις του εντός δέκα (10) ημερών. Η απόφαση του Δ.Σ. του 
Πε.Σ.Υ. κοινοποιείται στον Πρόεδρο του ιατρικού τμήμα¬ 
τος και τον Πρύτανη του οικείου Α. Ε. I., για την άσκηση της 
πειθαρχικής διώξης. 

5. Όλοι οι ιατροί που προσλαμβάνονται πρώτη φορά 
στο Ε.Σ.Υ. μετά την έναρξη ισχύος του νόμου αυτού, ανε¬ 
ξάρτητα από τη βαθμίδα για την οποία επιλέγονται, διορί¬ 
ζονται με πενταετή θητεία. Στο τέλος της πενταετίας η θέ¬ 
ση επαναπροκηρύσσεται. Εφόσον ο ιατρός που κατέχει 
τη θέση επιλεγεί για την κατάληψή της, διορίζεται πάλι με 
πενταετή θητεία. Στο τέλος της δεύτερης πενταετίας η 
θέση επαναπροκηρύσσεται και, εφόσον επιλεγεί ο ίδιος 
ιατρός, διορίζεται ως μόνιμος. 

Ιατροί που επιλέγονται τρεις φορές για κατάληψη θέ¬ 
σης στο Ε.Σ.Υ. μονιμοποιούνται αυτοδικαίως, στη θέση 
και το βαθμό που κατέχουν, μετά τη συμπλήρωση υπηρε¬ 
σίας δέκα (10) ετών. 


Η προϋπηρεσία ειδικευμένου ιατρού, σε υπηρεσίες του 
κρατικού συστήματος υγείας κρατών - μελών της Ευρω¬ 
παϊκής Ένωσης, υπολογίζεται, για την εξέλιξη του ιατρού, 
ως προϋπηρεσία στο Ε.Σ.Υ. 

6. Η διαδικασία επαναπροκήρυξης της θέσης αρχίζει 
ένα (1) έτος πριν τη λήξη της πενταετούς θητείας του ια¬ 
τρού και η διαδικασία επιλογής πρέπει να έχει ολοκληρω¬ 
θεί μέχρι τη λήξη της θητείας αυτής. Αν η διαδικασία δεν 
έχει ολοκληρωθεί, ο ιατρός αποχωρεί από την οργανική 
μονάδα στην οποία υπηρετεί με τη λήξη της θητείας του. 

Αν ο ίδιος ιατρός επιλεγεί και πάλι για την κατάληψη της 
θέσης, η νέα πενταετής θητεία του αρχίζει την ημέρα της 
νέας ορκωμοσίας του. 

7. Γ ια όσους υπηρετούν, κατά τη δημοσίευση του νόμου 
αυτού, ως Επιμελητές Γ, Β' και Α' και Διευθυντές, με θη¬ 
τεία, ισχύουν τα ακόλουθα: 

α) Η τετραετής θητεία των Επιμελητών Γ και Β', της πα¬ 
ραγράφου 2 του άρθρου 70 του ν. 2071/1992, μετατρέπε- 
ται σε πενταετή και εφαρμόζονται οι διατάξεις της παρα¬ 
γράφου 5. 

β) Η τριετής θητεία των Επιμελητών Α' και των Διευθυ¬ 
ντών της παραγράφου 2 β του άρθρου 34 του ν. 2519/ 
1997 μετατρέπεται σε πενταετή. Στο τέλος της πενταε¬ 
τούς θητείας οι ιατροί αυτοί κρίνονται για μονιμοποίηση. 
Οι Επιμελητές Α' κρίνονται από τα Συμβούλια Αξιολόγη¬ 
σης της παραγράφου 14 και οι Διευθυντές από τα Συμ¬ 
βούλια Αξιολόγησης Διευθυντών Ε.Σ.Υ. της παραγράφου 
11 . 

γ) Θέσεις ιατρών Ε.Σ.Υ., στις οποίεςτοποθετήθηκαν μό¬ 
νιμοι αγροτικοί ιατροί χωρίς ειδικότητα, οι οποίοι στη συ¬ 
νέχεια ειδικεύτηκαν, κατά τις διατάξεις της παραγράφου 
3 του άρθρου 1 του ν. 1579/1985 (ΦΕΚ 217 Α'), μετατρέ- 
πονται σε θέσεις αντίστοιχης ειδικότητας, με βαθμό Επι¬ 
μελητή Α' αν κατά τη δημοσίευση αυτού του νόμου οι εν¬ 
διαφερόμενοι έχουν συμπληρώσει στην ειδικότητα του¬ 
λάχιστον επτά (7) έτη και με βαθμό Επιμελητή Β' αν κατέ¬ 
χουν την ειδικότητα για μικρότερο των επτά (7) ετών χρο¬ 
νικό διάστημα. Η μετατροπή γίνεται, κατόπιν αιτήσεως 
των ενδιαφερομένων, με απόφαση του Υπουργού Υγείας 
και Πρόνοιας, με την οποία οι θέσεις μπορεί να μεταφέ- 
ρονται και να προστίθενται στον οργανισμό οποιουδήπο- 
τε Νοσοκομείου ή κέντρου υγείας του οικείου Πε.Σ.Υ. Ο 
χρόνος της μόνιμης, με την ειδικότητα, προϋπηρεσίας 
προσμετράται σε κάθε περίπτωση, ως χρόνος που διανύ- 
θηκε στο βαθμό της νέας θέσης. 

8. Σε κάθε Πε.Σ.Υ. συγκροτούνται, με απόφαση του 
Προέδρου του, Περιφερειακά Συμβούλια Επιλογής των 
Επιμελητών Ιατρών Ε.Σ.Υ., ανά ειδικότητα. 

Τα Περιφερειακά Συμβούλια Επιλογής είναι πενταμελή 
και αποτελούνται από: 

α) Το Διοικητή του νοσοκομείου, για τον οποίο γίνεται η 
κρίση, ως Πρόεδρο ή τον Αναπληρωτή Γενικό Διευθυντή 
του Πε.Σ.Υ., όταν πρόκειται για Κέντρα Υγείας. 

β) Το Διευθυντή του οικείου τμήματος ή κλινικής του Νο¬ 
σοκομείου ή το Διευθυντή του Κέντρου Υγείας. 

γ) Το Διευθυντή της Ιατρικής Υπηρεσίας του νοσοκο¬ 
μείου ή τον Πρόεδρο του Επιστημονικού Συμβουλίου του 
Πε.Σ.Υ., όταν πρόκειται για Κέντρα Υγείας. 

δ) Έναν (1) ιατρό Διευθυντή της ίδιας ή συναφούς ειδι¬ 
κότητας, με αυτή για την οποία γίνεται η κρίση, που υπη¬ 
ρετεί σε Νοσοκομείο ή Κέντρο Υγείας του οικείου Πε.Σ.Υ. 
και προτείνεται από το ΚΕ.Σ.Υ. 

ε) Έναν (1) ιατρό Επιμελητή Α' ή Αναπληρωτή Διευθυντή 

της ίδιας ή συναφούς ειδικότητας με αυτή για την οποία 
γίνεται η κρίση, που υπηρετεί σε Νοσοκομείο ή Κέντρο 
Υγείαςτου οικείου Πε.Σ.Υ. και προτείνεται από τον Π.Ι.Σ. 

Όλα τα μέλη των Περιφερειακών Συμβουλίων Επιλογής 
ορίζονται με τους αναπληρωτές τους. 

Τα μέλη των περιπτώσεων δ' και ε' ορίζονται ως εισηγη¬ 
τές. 

Όταν πρόκειται για κρίση οδοντιάτρων ως μέλη του Πε¬ 
ριφερειακού Συμβουλίου Επιλογής για τις περιπτώσεις δ' 
και ε' ορίζονται οδοντίατροι. 

9. Τα Περιφερειακά Συμβούλια Επιλογής λειτουργούν 
σύμφωνα με όσα ορίζονται στην παράγραφο 9 του άρ¬ 
θρου 37 του ν. 2519/1997 για τη λειτουργία των Συμβου¬ 
λίων Κρίσης και Επιλογής Ιατρικού και Οδοντιατρικού 
Προσωπικού Νοσηλευτικών Ιδρυμάτων (Σ.Κ.Ε.Ι.Ο.Π.Ν.Ι.). 
Τα κριτήρια συγκριτικής αξιολόγησης των υποψηφίων για 
θέσεις Επιμελητών Ε.Σ.Υ. καθορίζονται με απόφαση του 
Υπουργού Υγείας και Πρόνοιας. Μέχρι την έκδοση της 
απόφασης του προηγούμενου εδαφίου, εφαρμόζεται η 
υπουργική απόφαση αριθ. ΔΥ13α / οικ. 39832/ 4.12.1997 
«Ιεράρχηση των κριτηρίων κρίσης και αξιολόγησης υπο¬ 
ψηφίων για θέσεις του κλάδου ιατρών Ε.Σ.Υ.» (ΦΕΚ 1088 
Β79.12.1997). 

10. Με απόφαση του Υπουργού Υγείας και Πρόνοιας, 
μετά από εισήγηση του ΚΕ.Σ.Υ., καταρτίζεται στο Υπουρ¬ 
γείο Υγείας και Πρόνοιας κατάλογος Εθνικών Κριτών, ανά 
ειδικότητα, συμπεριλαμβανομένηςτης Οδοντιατρικής, με 
σκοπό τη στελέχωση των Συμβουλίων Επιλογής και των 
Συμβουλίων Αξιολόγησης Διευθυντών ιατρών Ε.Σ.Υ. 

Ο κατάλογος περιλαμβάνει: 

α) Διευθυντές τμημάτων ή μονάδων του Ε.Σ.Υ. ή Έλλη¬ 
νες Διευθυντές κλινικών ή μονάδων νοσοκομείων της αλ¬ 
λοδαπής. 

β) Καθηγητές ή Αναπληρωτές Καθηγητές ιατρικών σχο¬ 
λών. 

Ο αριθμός των περιλαμβανομένων στον κατάλογο, ανά 
κατηγορία, πρέπει να είναι τουλάχιστον τριπλάσιος από 
τον αριθμό των μελών με τα οποία συμμετέχει κάθε κατη¬ 
γορία στα συμβούλια επιλογής και αξιολόγησης. Με από¬ 
φαση του Υπουργού Υγείας και Πρόνοιας καθορίζονται η 
διαδικασία και τα κριτήρια επιλογής των ιατρών που κα- 
ταχωρούνται στον κατάλογο και ρυθμίζεται κάθε ανα¬ 
γκαία λεπτομέρεια για την εφαρμογή των διατάξεων της 
παραγράφου αυτής. 

Ο κατάλογος ανασυντάσσεται κάθε τρία (3) χρόνια. 

Η επιλογή των μελώνγιατη στελέχωση των Συμβουλίων 
Επιλογής και των Συμβουλίων Αξιολόγησης γίνεται με χω¬ 
ριστή κλήρωση, σε δημόσια συνεδρίαση, από τριμελή επι¬ 
τροπή, η οποία αποτελείται από: 

α) τον Πρόεδρο του ΚΕ.Σ.Υ., με αναπληρωτή τον Αντι¬ 
πρόεδρο του ΚΕ.Σ.Υ., β) ένα μέλος της Εκτελεστικής 
Γραμματείαςτου ΚΕ.Σ.Υ. με αναπληρωτή ένα άλλο μέλος 
της Εκτελεστικής Γραμματείας, που ορίζονται από τον 
Πρόεδρο του ΚΕ.Σ.Υ. και γ) έναν Γενικό Διευθυντή του 
Υπουργείου Υγείας και Πρόνοιας, με αναπληρωτή του Δι¬ 
ευθυντή του ίδιου υπουργείου, που ορίζεται από τον 
Υπουργό Υγείας και Πρόνοιας. 

11. Στο Υπουργείο Υγείας και Πρόνοιας συνιστώνται, 
για κάθε ειδικότητα, Συμβούλια Επιλογής και Συμβούλια 
Αξιολόγησης Διευθυντών ιατρών Ε.Σ.Υ. 

Τα Συμβούλια Επιλογής αποτελούνται από: 

α) Τον Πρόεδρο του Πε.Σ.Υ., στο οποίο ανήκει ή με το 
οποίο συνδέεται λειτουργικά το νοσοκομείο, για το οποίο 


γίνεται η κρίση, ως Πρόεδρο, με αναπληρωτή του το Διοι¬ 
κητή του νοσοκομείου ή τον Αναπληρωτή Γ ενικό Διευθυ¬ 
ντή του Πε.Σ.Υ., όταν κρίνεται ιατρός Κέντρου Υγείας. 

β) Τρεις (3) Διευθυντές ιατρούς Ε.Σ.Υ. της ίδιας ή συνα¬ 
φούς ειδικότητας. Ένας (1) από τους τρεις (3) Διευθυντές 
μπορεί να είναι Έλληνας ιατρός, Διευθυντής τμήματος ή 
μονάδας αναγνωρισμένου νοσοκομείου της αλλοδαπής. 

γ) Έναν (1) Πανεπιστημιακό καθηγητή Α' ή Β' βαθμίδας 
της ίδιας ή συναφούς ειδικότητας. 

Τα Συ μβούλια Αξιολόγησης αποτελούνται από: 
α) Τον Πρόεδρο του Πε.Σ.Υ., στο οποίο ανήκει ή συνδέ¬ 
εται λειτουργικά το νοσοκομείο, για το οποίο γίνεται η κρί¬ 
ση, ως Πρόεδρο, με αναπληρωτή του το Διοικητή του νο¬ 
σοκομείου ή τον Αναπληρωτή Γενικό Διευθυντή του 
Πε.Σ.Υ., όταν κρίνεται ιατρός Κέντρου Υγείας. 

β) Τρεις (3) Διευθυντές ιατρούς Ε.Σ.Υ. της ίδιας ή συνα¬ 
φούς ειδικότητας. Ένας (1) από τους τρεις (3) Διευθυντές 
μπορεί να είναι Έλληνας ιατρός, Διευθυντής τμήματος ή 
μονάδας αναγνωρισμένου νοσοκομείου της αλλοδαπής. 

γ) Έναν (1) Πανεπιστημιακό καθηγητή Α' ή Β' βαθμίδας 
της ίδιας ή συναφούς ειδικότητας. 

Τα μέλη των περιπτώσεων β' και γ' των ανωτέρω δύο 
Συμβουλίων ορίζονται, μαζί με τους αναπληρωματικούς 
τους, από τον κατάλογο Εθνικών Κριτών, με κλήρωση που 
διενεργείται από την επιτροπή της παραγράφου 10 του 
παρόντος άρθρου. Τα Συμβούλια συγκροτούνται με απο¬ 
φάσεις του Υπουργού Υγείας και Πρόνοιας. 

Για κάθε επιλογή ή αξιολόγηση, τα Συμβούλια ορίζουν 
δύο (2) από τα μέλη τους από τις περιπτώσεις β' και γ' ως 
εισηγητές. 

Όταν πρόκειται για κρίση Διευθυντών Οδοντιάτρων, τα 
μέλη των περιπτώσεων β' και γ' είναι οδοντίατροι. 

Με απόφαση του Υπουργού Υγείας και Πρόνοιας μπο¬ 
ρεί να συγκροτούνται περισσότερα του ενός Συμβούλια 
Επιλογής ή Συμβούλια Αξιολόγησης για την ίδια ειδικότη¬ 
τα. 

Τα κριτήρια συγκριτικής αξιολόγησης των υποψηφίων 
για θέσεις Διευθυντών ιατρών Ε.Σ.Υ. καθορίζονται με 
απόφαση του Υπουργού Υγείας και Πρόνοιας. Μέχρι την 
έκδοση της απόφασης αυτής εφαρμόζεται η υπουργική 
απόφαση αριθ. ΔΥ 13α/οικ. 39832/4.12.1997 Ιεράρχηση 
των κριτηρίων κρίσης και αξιολόγησης υποψηφίων για θέ¬ 
σεις του κλάδου ιατρών Ε.Σ.Υ." (ΦΕΚ 1088 Β'/9.12.1997). 

Οι υπηρεσίες του Υπουργείου Υγείας και Πρόνοιας πα¬ 
ρέχουν την αναγκαία διοικητική και γραμματειακή υπο¬ 
στήριξη για τη λειτουργία των Συμβουλίων Επιλογής και 
των Συμβουλίων Αξιολόγησης. 

12. Τα δικαιολογητικά των υποψηφίων για τις θέσεις Δι¬ 
ευθυντών Ε.Σ.Υ. υποβάλλονται στο νοσοκομείο, το οποίο 
έχει προκηρύξει τη θέση. Το νοσοκομείο διαβιβάζει τα δι- 
καιολογητικά στη γραμματεία του Συμβουλίου Επιλογής 
Διευθυντών ιατρών Ε.Σ.Υ., η οποία τα παραδίδει στους ει¬ 
σηγητές. Κάθε εισηγητής συντάσσει και υποβάλλειτην ει¬ 
σήγησή του στη γραμματεία του Συμβουλίου μέσα σε εί¬ 
κοσι (20) ημέρες από την παραλαβή των φακέλων με τα δι- 
καιολογητικά των υποψηφίων. Αντίγραφα των εισηγήσε¬ 
ων αποστέλλονται σε όλους τους υποψηφίους, οι οποίοι 
μπορούν να υποβάλουν τις τυχόν αντιρρήσεις τους σε 
προθεσμία είκοσι (20) ημερών. Οι εισηγητές υποχρεού- 
νται, μέσα σε δεκαπέντε (15) ημέρες, να απαντήσουν εγ- 
γράφως και τεκμηριωμένα στις αντιρρήσεις των υποψη¬ 
φίων και η απάντησή τους υποβάλλεται, μαζί με τις ειση¬ 
γήσεις, στο Συμβούλιο. Το Συμβούλιο συγκαλείται, εξε- 

τάζει τις αντιρρήσεις που έχουν υποβληθεί και τις από¬ 
ψεις των εισηγητών και τις καταχωρεί στο πρακτικό κρί¬ 
σης. Το Συμβούλιο συντάσσει αξιολογικό πίνακα των υπο¬ 
ψηφίων πλήρως αιτιολογημένο, τον οποίο αποστέλλει 
στο Υπουργείο Υγείας και Πρόνοιας. Το Συμβούλιο υπο- 
χρεούται να ολοκληρώσει την κρίση εντός ενός (1) μήνα 
από την υποβολή των απαντήσεων των εισηγητών επί των 
αντιρρήσεων των υποψηφίων. Ο Υπουργός Υγείας και 
Πρόνοιας εξετάζει μόνο τη νομιμότητα της διαδικασίας 
και εφόσον διαπιστώσει παράβαση των σχετικών διατά¬ 
ξεων, μπορεί να αναπέμψει την απόφαση στο Συμβούλιο, 
μέσα σε προθεσμία είκοσι (20) ημερών από την παραλα¬ 
βή του αξιολογικού πίνακα. 

Σε εξαιρετικές περιπτώσεις μπορεί ο Πρόεδρος του 
Πε.Σ. Υ. να παρατείνει τις προθεσμίες για την υποβολή των 
εισηγήσεων μέχρι δεκαπέντε (15) εργάσιμες ημέρες. Αν 
οι εισηγητές δεν τηρήσουν τις προθεσμίες, εκπίπτουν αυ¬ 
τοδικαίως από μέλη του Συμβουλίου, αντικαθίστανται με 
τη διαδικασία διορισμού τους και απαγορεύεται η συμμε¬ 
τοχή τους σε οποιοδήποτε άλλο Συμβούλιο Επιλογής ή 
Συμβούλιο Αξιολόγησης. Η παράλειψη αυτή θεωρείται 
παράβαση του υπηρεσιακού καθήκοντος του ιατρού και 
λαμβάνεται υπόψη σε κάθε κρίση ή αξιολόγησή του. 

13. Οι υπηρετούντες, κατά τη δημοσίευση του νόμου 
αυτού, μόνιμοι Διευθυντές αξιολογούνται ανά πενταετία 
από τα Συμβούλια Αξιολόγησης Διευθυντών Ε.Σ.Υ. Η αξιο¬ 
λόγηση αρχίζει απότους αρχαιότερους υπηρετούντες Δι¬ 
ευθυντές. Με απόφαση του Υπουργού Υγείας και Πρόνοι¬ 
ας καθορίζονται η διαδικασία, τα κριτήρια και κάθε ανα¬ 
γκαία λεπτομέρεια για την εφαρμογή της διάταξης αυτής. 

Με απόφαση του Δ.Σ. του Πε.Σ.Υ., ύστερα από εισήγη¬ 
ση του Διοικητή του οικείου νοσοκομείου, μπορεί να πα- 
ραπέμπεται για αξιολόγηση, χωρίς την τήρηση του κριτη¬ 
ρίου της αρχαιότητας, ιατρός Διευθυντής που έχει αξιο¬ 
λογηθεί αρνητικά επί τρία (3) συνεχόμενα έτη, σύμφωνα 
με τις διατάξεις του άρθρου 36 του ν. 2519/1997, ή ιατρός 
Διευθυντής, ο οποίος με την εν γένει συμπεριφορά του 
παραβιάζει τους κανόνες της ιατρικής ηθικής και δεοντο¬ 
λογίας. 

Το Συμβούλιο Αξιολόγησης βαθμολογεί τους κρινόμε- 
νους με Α , Β ή Γ. Με Α βαθμολογείται εκείνος που κρίνε- 
ται επαρκής και ικανός για την εκτέλεση των αρμοδιοτή¬ 
των και καθηκόντων της συγκεκριμένης θέσης. 

Με Β βαθμολογείται εκείνος που κατ’ αρχήν κρίνεται 
επαρκής, αλλά χρειάζεται να βελτιωθεί σε συγκεκριμένα 
σημεία. Τα σημεία αυτά, καθώς και η διαδικασία βελτίω¬ 
σης του κρινόμενου, μέσα από διαδικασίες συνεχιζόμε¬ 
νης εκπαίδευσης, του υποδεικνύονται από το Συμβούλιο. 
Σε αυτήν την περίπτωση η αξιολόγηση επαναλαμβάνεται 
μετά τριετία. Αν μετά την τριετία κριθεί ότι δεν έχει βελ¬ 
τιωθεί, τοποθετείται, με απόφαση του Υπουργού Υγείας 
και Πρόνοιας, σε προσωρινή προσωποπαγή ομοιόβαθμη 
θέση, που συνιστάται με την ίδια απόφαση σε οποιοδήπο- 
τε νοσοκομείο ή αποκεντρωμένη μονάδα του οικείου 
Πε.Σ.Υ., ανάλογα με την ειδικότητά του και τις συνολικές 
ανάγκες παροχής υπηρεσιών υγείας του Πε.Σ.Υ. και η θέ¬ 
ση του επαναπροκηρύσσεται. 

Με Γ βαθμολογείται εκείνος που κρίνεται ανεπαρκής και 
ακατάλληλος για τη θέση που κατέχει. Στην περίπτωση 
αυτήν η θέση επαναπροκηρύσσεται και ο ιατρός τοποθε¬ 
τείται σε προσωρινή προσωποπαγή θέση, σύμφωνα με το 
προηγούμενο εδάφιο ή μετατάσσεται, κατόπιν αιτήσεώς 
του, σε Ν.Π.Δ.Δ. ή Ο.Τ.Α. ή δημόσια υπηρεσία. 


14. Οι υπηρετούντες, κατά τη δημοσίευση του νόμου 
αυτού, μόνιμοι Επιμελητές Α', εφόσον συμπληρώνουν πε¬ 
νταετή υπηρεσία στον ίδιο βαθμό, χωρίς να έχουν εν τω 
μεταξύ κριθεί για κατάληψη ομοιόβαθμης θέσης αξιολο¬ 
γούνται, εφαρμοζομένων αναλόγως των διατάξεων της 
παραγράφου 13 του άρθρου αυτού, από Συμβούλια Αξιο¬ 
λόγησης που συγκροτούνται ανά Πε.Σ.Υ. από: 

α) Το Διοικητή του νοσοκομείου ως Πρόεδρο ή τον Ανα¬ 
πληρωτή Γενικό Διευθυντή του Πε.Σ.Υ., όταν πρόκειται 
για ιατρούς των Κέντρων Υγείας. 

β) Το Διευθυντή Ιατρικής Υπηρεσίας του νοσοκομείου, 
που είναι και εισηγητής ή τον Πρόεδρο του Επιστημονι¬ 
κού Συμβουλίου του Πε.Σ.Υ., όταν πρόκειται για ιατρούς 
των Κέντρων Υγείας. 

γ)Τον Πρόεδρο του Επιστημονικού Συμβουλίου του νο¬ 
σοκομείου. 

δ) Έναν Διευθυντή και έναν Αναπληρωτή Διευθυντή της 
ίδιας ειδικότητας από νοσοκομεία ή Κέντρα Υγείας της 
περιφέρειας του Πε.Σ.Υ., που προτείνονται μαζί με τους 
αναπληρωτές τους από το ΚΕ.Σ.Υ. 

Η συγκρότηση του Συμβουλίου γίνεται με απόφαση του 
Προέδρου του ΠΕ.Σ.Υ. 

Με την ίδια διαδικασία και τις ίδιες προϋποθέσεις αξιο¬ 
λογούνται και όσοι Επιμελητές ιατροί μονιμοποιη-θούν 
μετά τη δημοσίευση του παρόντος νόμου. 

15. Σε ιατρούς του Ε.Σ.Υ., με βαθμό Διευθυντή, μπορεί 
να απονέμεται ο τίτλος του Κλινικού Καθηγητή του Ε.Σ.Υ. 

Τα προσόντα για την απονομή του τίτλου του Κλινικού 
Καθηγητή του Ε.Σ.Υ. είναι ανάλογα εκείνων που απαιτού¬ 
νται για την εκλογή σε θέση Καθηγητή Πανεπιστημίου. 

Ο τίτλος του Κλινικού Καθηγητή του Ε.Σ.Υ. αφαιρείται, 
εάν κατά την ανά πενταετία αξιολόγηση, ο Διευθυντής 
κριθεί αρνητικά για τη διατήρηση της θέσης Διευθυντή 
του τμήματόςτου. 

Με κοινή απόφαση των Υπουργών Εθνικής Παιδείας και 
Θρησκευμάτων και Υγείας και Πρόνοιας καθορίζονται το 
εκλεκτορικό σώμα, το οποίο συγκροτείται από Καθηγητές 
των ιατρικών τμημάτων των Α.Ε.Ι, ο τύπος του τίτλου, ο 
φορέας που τον απονέμει, τα ειδικότερα κριτήρια, και 
ρυθμίζεται η διαδικασία και κάθε αναγκαία λεπτομέρεια 
για την εφαρμογή της διάταξης αυτής. 

16. Με απόφαση του Προέδρου κάθε Πε.Σ.Υ., ύστερα 
από γνώμη του Επιστημονικού Συμβουλίου, καθορίζονται 
οι όροι και οι προϋποθέσεις της συνεχιζόμενης εκπαίδευ¬ 
σης όλων των ιατρών, οδοντιάτρων και λοιπών επιστημό¬ 
νων της Ιατρικής Υπηρεσίας, που υπηρετούν στις μονά¬ 
δες του Πε.Σ.Υ., καθώς και ο χρόνος πρακτικής άσκησης 
αυτών σε πιστοποιημένους φορείς και κλινικές του Ε.Σ.Υ., 
που ορίζονται με απόφαση του Υπουργού Υγείας και Πρό¬ 
νοιας. Η συνεχιζόμενη εκπαίδευση και η επιτυχής πρακτι¬ 
κή άσκηση συνεκτιμώνται σε κάθε κρίση ή αξιολόγηση 
του παραπάνω προσωπικού. 

17. Με απόφαση του Διοικητικού Συμβουλίου κάθε 
Πε.Σ.Υ., μετά από εισήγηση του Επιστημονικού Συμβουλί¬ 
ου, μπορεί να οργανώνονται κοινά εκπαιδευτικά προ¬ 
γράμματα για τους ιατρούς και το λοιπό επιστημονικό και 
νοσηλευτικό προσωπικό, που υπηρετεί στα νοσοκομεία, 
στα κέντρα υγείας και στα περιφερειακά ιατρεία του 
Πε.Σ.Υ. 

18. Η εκπαιδευτική άδεια για συμμετοχή σε συνέδρια 
στο εσωτερικό ή το εξωτερικό χορηγείται στο επιστημο¬ 
νικό προσωπικό της Ιατρικής Υπηρεσίας, με την προϋπό¬ 
θεση ότι ο ενδιαφερόμενος θα έχει ανακοίνωση ή ενεργό 

συμμετοχή σε επιστημονικές εκδηλώσεις, συζητήσεις ή 
διαλέξεις. 

Σε κάθε άλλη περίπτωση χορηγείται εκπαιδευτική άδεια 
για την παρακολούθηση παγκόσμιων ή πανευρωπαϊκών 
συνεδρίων ή συνεδρίων ιδιαίτερου επιστημονικού ενδια¬ 
φέροντος, μετά από εισήγηση του Διευθυντή του οικείου 
τομέα και απόφαση του Διοικητή του νοσοκομείου, που 
εκδίδεται με την προϋπόθεση ότι ο λειτουργός ή υπάλλη¬ 
λος γνωρίζει άριστα τη γλώσσα που χρησιμοποιείται στο 
συνέδριο και ότι ο συνολικός αριθμός του προσωπικού 
που απουσιάζει σε εκπαιδευτική ή άλλη άδεια δεν υπερ¬ 
βαίνει το 50% των υπηρετούντων στο τμήμα του αιτού- 
ντος και δεν διαταράσσεται κατά τα λοιπά η εύρυθμη λει¬ 
τουργία της υπηρεσίας. 

Απαγορεύεται σε ιατρούς, στο λοιπό επιστημονικό και 
νοσηλευτικό προσωπικό του Ε.Σ.Υ., καθώς και σε πανεπι¬ 
στημιακούς ιατρούς, που εργάζονται σε κλινικές εγκατε¬ 
στημένες σε νοσοκομεία του Ε.Σ.Υ. ή των Α.Ε.Ι., να συμ¬ 
μετέχουν σε συνέδρια ή σεμινάρια στο εσωτερικό ή εξω¬ 
τερικό, που οργανώνονται από φαρμακευτικές εταιρείες 
ή εταιρείες ιατροτεχνολογικού εξοπλισμού για την προ¬ 
βολή των προϊόντων τους. 

19. Οι βραχυχρόνιες αναρρωτικές άδειες που προβλέ- 
πονται στο άρθρο 56παρ. 2του ν. 2683/1999χορηγούνται 
στο προσωπικό των νοσοκομείων από το Διευθυντή του 
τμήματος ή το Διευθυντή της Ιατρικής Υπηρεσίας. 

20. Η παράγραφος 5 του άρθρου 39 του ν. 2519/1997 
αντικαθίσταται ως εξής: 

"5. Το προβλεπόμενο από τις διατάξεις της παραγρά¬ 
φου 3 του άρθρου 34 του ν. 1397/1983 Κεντρικό Πειθαρ¬ 
χικό Συμβούλιο αποτελείται από: 

α) έναν (1) Αντιπρόεδρο του Νομικού Συμβουλίου του 
Κράτους, ως Πρόεδρο, με αναπληρωτή του έναν Νομικό 
Σύμβουλο του Κράτους, που ορίζονται από τον Πρόεδρο 
του Νομικού Συμβουλίου του Κράτους, 

β) έναν (1) Πρόεδρο Πε.Σ.Υ., με αναπληρωτή Πρόεδρο 
άλλου Πε.Σ.Υ., που ορίζεται από τον Υπουργό Υγείας και 
Πρόνοιας, 

γ) τον Πρόεδρο του ΚΕ.Σ.Υ. με αναπληρωτή του τον 
αντιπρόεδρο του ΚΕ.Σ.Υ., 

δ) τον Πρόεδρο του Ανώτατου Πειθαρχικού Συμβουλί¬ 
ου του Πανελλήνιου Ιατρικού Συλλόγου, με αναπληρωτή 
του τον Αντιπρόεδρο του ίδιου Συμβουλίου ή τον Πρόε¬ 
δρο, με αναπληρωτή τον Αντιπρόεδρο, του Πειθαρχικού 
Συμβουλίου της Ελληνικής Οδοντιατρικής Ομοσπονδίας, 
προκειμένου για πειθαρχική δίωξη οδοντιάτρων, 

ε) έναν (1) Γ ενικό Διευθυντή του Υπουργείου Υγείας και 
Πρόνοιας, με αναπληρωτή του άλλο Γενικό Διευθυντή του 
ίδιου Υπουργείου, που ορίζεται από τον Υπουργό Υγείας 
και Πρόνοιας. 

21. Με κοινές αποφάσεις των Υπουργών Οικονομικών 
και Υγείας και Πρόνοιας προβλέπονται ειδικά κίνητρα, οι¬ 
κονομικά και επιστημονικά: 

α) για ειδικότητες εν ανεπαρκεία, όπως αυτές της γενι¬ 
κής ιατρικής, της ιατρικής της εργασίας, της αναισθησιο- 
λογίας, της ψυχιατρικής, καθώς και για εξειδίκευση στην 
επείγουσα και εντατική ιατρική, β) για φαρμακοποιούς, 
βιολόγους, βιοχημικούς, χημικούς, κλινικούς χημικούς, 
νοσηλευτές και άλλους επιστήμονες του τομέα υγείας 
που υπηρετούν στο Ε.Σ.Υ., για μετεκπαίδευση πάνω σε 
θέματα σχετικά με το αντικείμενό τους, γ) για στελέχη του 
τομέα υγείας για μεταπτυχιακές σπουδές στην Ελλάδα 
και στο εξωτερικό σε θέματα δημόσιας υγείας, διοίκησης 


και οργάνωσης υπηρεσιών υγείας, δ) για την προσέλκυση 
ιατρικού, νοσηλευτικού και λοιπού προσωπικού για την 
κάλυψη ειδικών αναγκών σε ακριτικές, δυσπρόσιτες, απο¬ 
μονωμένες και νησιωτικές περιοχές της χώρας. 

22. Στο τέλος της πρώτης παραγράφου του άρθρου 23 
του ν. 2519/1997 προστίθενται τα εξής εδάφια: 

"Στο Υπουργείο Υγείας και Πρόνοιας καταρτίζεται κατά¬ 
λογος επικουρικών ιατρών ανά ειδικότητα για την κάλυψη 
έκτακτων αναγκών και των επειγουσών αναγκών σε δυ¬ 
σπρόσιτες, απομονωμένες και νησιωτικές περιοχές της 
χώρας, ανεξάρτητα από την ύπαρξη κενών οργανικών θέ¬ 
σεων. Στον κατάλογο αυτόν εγγράφονται με αίτησή τους 
ειδικευμένοι ιατροί, που είναι εγγεγραμμένοι στον Οργα¬ 
νισμό Απασχολήσεως Εργατικού Δυναμικού (Ο.Α.Ε.Δ.) 
και ιατροί που απασχολούνται στον ιδιωτικό τομέα. Προη¬ 
γούνται οι άνεργοι ιατροί και η προτεραιότητα μεταξύ αυ¬ 
τών καθορίζεται από τη σειρά εγγραφής τους στον 
Ο.Α.Ε.Δ. Οι ιατροί, που εγγράφονται στον κατάλογο αυ¬ 
τόν, δεν πρέπει να κατέχουν τον τίτλο ειδικότητας περισ¬ 
σότερο από πέντε (5) έτη και δεν μπορούν να παραμεί¬ 
νουν στον κατάλογο περισσότερο από πέντε (5) έτη. 

Οι επικουρικοί ιατροί, με την εγγραφή τους στον κατά¬ 
λογο, δηλώνουν και το χρονικό διάστημα για το οποίο δε¬ 
σμεύονται να απασχοληθούν, με σύμβαση εργασίας ιδιω¬ 
τικού δικαίου ορισμένου χρόνου, που δεν μπορεί να είναι 
μικρότερο των τριών (3) μηνών και μεγαλύτερο του ενός 
(1) έτους, καθώς και τη συγκεκριμένη χρονική περίοδο 
του έτους. Η αρμόδια υπηρεσία του Υπουργείου Υγείας 
και Πρόνοιας καταρτίζει πρόγραμμα ετοιμότητας των επι¬ 
κουρικών ιατρών, ώστε να υπάρχει κάλυψη καθ’ όλο το 
έτος. 

Οι επικουρικοί ιατροί, κατά το χρόνο απασχόλησής 
τους στην κάλυψη των έκτακτων αναγκών, είναι πλήρους 
και αποκλειστικής απασχόλησης και ο χρόνος αυτός υπο¬ 
λογίζεται ως χρόνος προϋπηρεσίας στο Ε.Σ.Υ., όταν κρί- 
νονται για την κατάληψη θέσης ιατρού Ε.Σ.Υ. 

Οι επικουρικοί ιατροί λαμβάνουν τις αποδοχές πρωτο- 
διοριζόμενου Επιμελητή Β'του Ε.Σ.Υ. και η δαπάνη για την 
αμοιβή των επικουρικών ιατρών βαρύνειτις πιστώσεις του 
προϋπολογισμού του νοσοκομείου, αν αυτοί καλύπτουν 
ανάγκες νοσοκομείου ή τον προϋπολογισμό του Πε.Σ.Υ., 
εάν καλύπτουν ανάγκες της Πρωτοβάθμιας Φροντίδας 
Υγείας. Η σύμβαση συνάπτεται, αντιστοίχως, με το οικείο 
νοσοκομείο ή Πε.Σ.Υ. 

Οι προσλήψεις της παραγράφου αυτής εξαιρούνται 
από την αναστολή των διορισμών και προσλήψεων και τη 
διαδικασία έγκρισης της ΠΥΣ 55/11.11.1998 (ΦΕΚ 252 Α'), 
όπως κάθε φορά ισχύει". 

23. Όλες οι ρυθμίσεις του άρθρου αυτού για τους ια¬ 
τρούς ισχύουν και για τους οδοντιάτρους. 

Άρθρο 12 

Πειθαρχικές διατάξεις 

1. α. Ο Διοικητής νοσοκομείου του Ε.Σ.Υ., ως Πειθαρχι¬ 
κός Προϊστάμενος, μπορεί να επιβάλλει σε βάρος του ια¬ 
τρικού προσωπικού τις ποινές της επίπληξης και του προ¬ 
στίμου μέχρι το ήμισυ των μηνιαίων αποδοχών. 

Ο Διευθυντής Κέντρου Υγείας μπορεί να επιβάλλει στο 
ιατρικό προσωπικό τις ποινές της επίπληξης και του προ¬ 
στίμου έως το ήμισυ των μηνιαίων αποδοχών. 

β. Το Συμβούλιο Διοίκησης του νοσοκομείου, ως πει¬ 
θαρχικό συλλογικό όργανο, μπορεί να επιβάλλει σε βά- 

ρος του ιατρικού προσωπικού τις ποινές της επίπληξης 
και του προστίμου μέχρι και τις αποδοχές ενός (1) μηνός. 

Κατά των αποφάσεων των ανωτέρω πειθαρχικών οργά¬ 
νων επιτρέπεται η άσκηση ένστασης ενώπιοντου Δ.Σ, του 
Πε.Σ.Υ. 

2. Το Δ.Σ. του Πε.Σ.Υ., ως πειθαρχικό όργανο, ασκεί πει¬ 
θαρχική δικαιοδοσία, σε πρώτο ή σε δεύτερο βαθμό, σε 
βάρος του ιατρικού προσωπικού των νοσοκομείων, των 
κέντρων υγείας και των περιφερειακών ιατρείων που υπά¬ 
γονται στην αρμοδιότητά του. Σε πρώτο βαθμό, το Δ.Σ. 
του Πε.Σ.Υ. μπορεί να επιβάλλει μόνο τις ποινές που προ- 
βλέπονται, υπό στοιχεία α' έως και γ', στην παράγραφο 1 
του άρθρου 39 του ν. 2519/1997. Σε δεύτερο βαθμό κρίνει 
τις ενστάσεις κατά των πειθαρχικών αποφάσεων του Διοι¬ 
κητή και του Συμβουλίου Διοίκησης του νοσοκομείου. 

Κατά των πειθαρχικών αποφάσεωντου Δ.Σ. του Πε.Σ.Υ., 
που επιβάλλουν από την ποινή προστίμου ισόποσου με τις 
αποδοχές τεσσάρων (4) μηνών και άνω έως και την ποινή 
της διακοπής του δικαιώματος για την υποβολή υποψη¬ 
φιότητας κατάληψης θέσης ανώτερου βαθμού, επιτρέπε¬ 
ται η άσκηση έφεσης ενώπιοντου Κεντρικού Πειθαρχικού 
Συμβουλίου. 

Το Κεντρικό Πειθαρχικό Συμβούλιο δικάζει σε πρώτο 
βαθμό τα πειθαρχικά αδικήματα που μπορεί να επισύρουν 
μέχρι και την ποινή της αφαίρεσης της άδειας άσκησης 
επαγγέλματος και σε δεύτερο βαθμό κρίνει τις εφέσεις 
κατά των πειθαρχικών αποφάσεων των Διοικητικών Συμ¬ 
βουλίων των Πε.Σ.Υ., που επιβάλλουν την ποινή του προ¬ 
στίμου ισόποσου με τις αποδοχές τεσσάρων (4) μηνών και 
άνω, ως και της διακοπής του δικαιώματος για την υπο¬ 
βολή υποψηφιότητας κατάληψης θέσης ανώτερου βαθ¬ 
μού. 

Οι τελεσίδικες πειθαρχικές αποφάσεις των Δ.Σ. των 
Πε.Σ.Υ. και οι οριστικές αποφάσεις του Κεντρικού Πει¬ 
θαρχικού Συμβουλίου υπόκεινται σε προσφυγή ενώπιον 
του Συμβουλίου της Επικράτειας, μέσα σε προθεσμία 
τριάντα (30) ημερών απάτην κοινοποίηση της απόφασης. 

Οι διατάξεις των παραγράφων 2, 3 και 4 του άρθρου 39 
του ν. 2519/1997 καταργούνται. 

3. Ο Διοικητής νοσοκομείου των Πε.Σ.Υ., ως πειθαρχι¬ 
κός προϊστάμενος, μπορεί να επιβάλλει σε βάρος του λοι¬ 
πού προσωπικού, πλην του ιατρικού, τις ποινές της επί¬ 
πληξης και του προστίμου μέχρι το ήμισυ των μηνιαίων 
αποδοχών. Την ίδια αρμοδιότητα έχει και ο Διευθυντής 
των Κέντρων Υγείας. 

Το Συμβούλιο Διοίκησης του νοσοκομείου, ως πειθαρ¬ 
χικό συλλογικό όργανο, μπορεί να επιβάλλει σε βάρος του 
λοιπού, πληντου ιατρικού, προσωπικού τις ποινές της επί¬ 
πληξης μέχρι τις αποδοχές ενός (1) μήνα. Κατά των απο¬ 
φάσεων των ανωτέρω πειθαρχικών οργάνων επιτρέπεται 
η άσκηση ένστασης ενώπιοντου Διοικητικού Συμβουλίου 
του Πε.Σ.Υ. 

Το Δ.Σ. του Πε.Σ.Υ., ως πειθαρχικό όργανο, ασκεί πει¬ 
θαρχική δικαιοδοσία κατά του λοιπού, πληντου ιατρικού, 
προσωπικού των νοσοκομείων και των Κέντρων Υγείας 
της αρμοδιότητάς του είτε σε πρώτο βαθμό είτε σε δεύ¬ 
τερο βαθμό, ύστερα από άσκηση ένστασης κατά των απο¬ 
φάσεων των πειθαρχικών οργάνων της προηγούμενης 
παραγράφου. 

Το Δ.Σ. του Πε.Σ.Υ., όταν δικάζει σε πρώτο βαθμό πει- 
θαρχικά παραπτώματα του λοιπού, πληντου ιατρικού, προ¬ 
σωπικού μπορεί να επιβάλλει τιςποινές της παραγράφου 1 
περ. α', β' και γ' του άρθρου 109 του ν. 2683/1999. 


Κατά των πειθαρχικών αποφάσεων του Δ.Σ. του Πε.Σ.Υ., 
που επιβάλλει ποινή βαρύτερη από τη στέρηση των απο¬ 
δοχών ενός (1) μηνός, επιτρέπεται η άσκηση ένστασης 
ενώπιον του Πρωτοβάθμιου Υπηρεσιακού Συμβουλίου 
της παρ. 15 του άρθρου 3 του παρόντος νόμου. 

Το Υπηρεσιακό Συμβούλιο του Πε.Σ.Υ της παρ. 15 του 
άρθρου 3 του παρόντος νόμου, όταν δικάζει σε πρώτο 
βαθμό, μπορεί να επιβάλλει οποιαδήποτε ποινή. 

Κατά των οριστικών αποφάσεων του Πρωτοβάθμιου 
Υπηρεσιακού Συμβουλίου επιτρέπεται η άσκηση έφεσης 
ενώπιον του Δευτεροβάθμιου Πειθαρχικού Συμβουλίου 
του άρθρου 163ατου ν. 2683/1999, που προστέθηκε με το 
άρθρο 15του ν. 2839/2000 και εφαρμόζονται, κατάταλοι- 
πά, οι πειθαρχικές διατάξεις του Κώδικα Κατάστασης Δη¬ 
μοσίων Πολιτικών Διοικητικών Υπαλλήλων και Υπαλλήλων 
Ν.Π.Δ.Δ. 

4. Τις προβλεπόμενες στις προηγούμενες παραγρά¬ 
φους 1,2 και 3 ένσταση και έφεση δικαιούνται να ασκή¬ 
σουν: 

α) ο λειτουργός ή υπάλληλος, εντός προθεσμίας τριά¬ 
ντα (30) ημερών από την ημέρα που του κοινοποιήθηκε η 
απόφαση, 

β) κατά του λειτουργού ή υπαλλήλου, ο Υπουργός Υγεί¬ 
ας και Πρόνοιας, μέσα σε τριάντα (30) ημέρες από την έκ¬ 
δοση της απόφασης. 

5. Στην παρ. 1 του άρθρου 77 του ν. 2071/1992 προστί¬ 
θεται περίπτωση ζ' ως εξής: 

"ζ. η αδικαιολόγητη απουσία ή εγκατάλειψη θέσης". 

Γιατο αδίκημα αυτό, μετά από δεύτερη υποτροπή, μπο¬ 
ρεί να επιβληθεί η ποινή της οριστικής παύσης. 

6. Τα μονομελή πειθαρχικά όργανα οφείλουν να εκδί¬ 
δουν την απόφασή τους μέσα σε ένα (1) μήνα από την 
ημέρα παραλαβής του πειθαρχικού φακέλου. 

Για τα συλλογικά πειθαρχικά όργανα η παραπάνω προ¬ 
θεσμία ορίζεται σε δύο (2) μήνες από την ημέρα παραλα¬ 
βής του σχετικού φακέλου. 

Η υπαίτια παραβίαση των ανωτέρω προθεσμιών αποτε¬ 
λεί παράβαση του υπαλληλικού καθήκοντος και διώκεται 
πειθαρχικά. 

ΚΕΦΑΛΑΙΟ Δ' 

ΕΙΔΙΚΕΣ ΔΙΑΤΑΞΕΙΣ 
Άρθρο 13 

1. Απαγορεύεται η εγκατάσταση προσφερόμενου ιατρι¬ 
κού εξοπλισμού σε νοσοκομείο, χωρίς την προηγούμενη 
άδεια του Διοικητή αυτού. Η εγκατάσταση εξοπλισμού με 
τη μέθοδο της χρηματοδοτικής μίσθωσης (Ιθαείηρ) γίνε¬ 
ται μόνο ύστερα από ειδική έγκριση του Διοικητή του νο¬ 
σοκομείου. 

2. Η διάταξη της παραγράφου 12 του άρθρου 28 του ν. 
2646/1998 (ΦΕΚ 236 Α') αντικαθίσταται ως εξής: 

"Τα Νοσοκομεία και τα Κέντρα Υγείας των Πε.Σ.Υ. επι¬ 
τρέπεται να αναθέτουν με σύμβαση έργου, κατά τις δια¬ 
τάξεις του Αστικού Κώδικα, χωρίς την έγκριση της σκοπι¬ 
μότητας από άλλο όργανο, τη φύλαξη των χώρων τους σε 
ειδικά συνεργεία παροχής υπηρεσιών ασφαλείας, ανε¬ 
ξάρτητα αν η αμοιβή του αναδόχου υπερβαίνει την απαι- 
τούμενη δαπάνη για την πλήρωση των κενών οργανικών 
θέσεων των οικείων κλάδων ή ειδικοτήτων". 

3. Στην παρ. 1 του άρθρου 44 του ν. 2519/1997 προστί¬ 
θεται δεύτερο εδάφιο, ως εξής: 

"Οι θέσεις του προηγούμενου εδαφίου προστίθενται 

στον οργανισμό κάθε νοσοκομείου και οι δαπάνες μισθο¬ 
δοσίας του προσωπικού των κλάδων Ε.Σ.Υ.: 

α) νοσοκομειακών φαρμακοποιών, β) φυσικών νοσοκο¬ 
μείων - ακτινοφυσικών, γ) κλινικών χημικών, χημικών, βιο¬ 
χημικών, βιολόγωντων ιατρικών εργαστηρίων δ) ψυχολό¬ 
γων, που διορίζονται στις θέσεις αυτές, βαρύνουν τις πι¬ 
στώσεις του προϋπολογισμού του νοσοκομείου". 

Οι προσωρινές διαβαθμισμένες θέσεις φαρμακοποιών 
Ε.Σ.Υ.,που κατέχουν οι ήδη υπηρετούντες φαρμακοποιοί, 
μετατρέπονται σε οργανικές διαβαθμισμένες θέσεις κλά¬ 
δου νοσοκομειακών φαρμακοποιών Ε.Σ.Υ. και εντάσσο¬ 
νται στον οργανισμό του νοσοκομείου που υπηρετούν. 

4. Στον Πρόεδρο, στον Αντιπρόεδρο και στα μέλη: 

α) του Κεντρικού Πειθαρχικού Συμβουλίου, 

β) του Συμβουλίου Επιλογής Διευθυντών Ε.Σ.Υ., 

γ) του Συμβουλίου Αξιολόγησης Διευθυντών Ε.Σ.Υ., 

δ) των Περιφερειακών Συμβουλίων Επιλογής Επιμελη¬ 
τών Ε.Σ.Υ., 

ε) Των Περιφερειακών Συμβουλίων Αξιολόγησης Επιμε¬ 
λητών Ε.Σ.Υ. και 

στ) της Επιτροπής Αξιολόγησης και Επιλογής Ανώτε¬ 
ρων Στελεχών Υπηρεσιών Υγείας, καταβάλλονται αμοιβή 
και έξοδα κίνησης, το ύψος των οποίων καθορίζεται με 
κοινή απόφαση των Υπουργών Οικονομικών και Υγείας 
και Πρόνοιας. 

5. Τα εισοδήματα των ιατρών του Ε.Σ.Υ, από την απο¬ 
γευματινή εργασίατηςπαρ. 1 του άρθρου 9του νόμου αυ¬ 
τού, καθώς και αυτά των πανεπιστη μιακών ιατρών από την 
απογευματινή εργασία των παραγράφων 1 και 4 του ίδιου 
άρθρου, όπως επίσης και η προβλεπόμενη στην επόμενη 
παράγραφο 6 του άρθρου αυτού ειδική αμοιβή για την πα¬ 
ροχή κλινικού και εργαστηριακού έργου από πανεπιστη¬ 
μιακούς ιατρούς, που παρέχουν τις υπηρεσίες τους σε 
πανεπιστημιακές κλινικές, εργαστήρια ή μονάδες εγκατε¬ 
στημένες σε νοσοκομεία του Ε.Σ.Υ. ήτωνΑ.Ε.Ι., θεωρού¬ 
νται ότι προέρχονται από άσκηση ιδιωτικού έργου και φο¬ 
ρολογούνται σύμφωνα με τη διάταξη της παρ. 2 περ. Ζ' 
του άρθρου 4του ν. 2238/1994 (ΦΕΚ 151 Α'). 

6. Από 1.1.2002, στους πανεπιστημιακούς ιατρούς που 
προσφέρουν τις υπηρεσίες τους σε πανεπιστημιακές κλι¬ 
νικές, εργαστήρια ή μονάδες, εγκατεστημένες σε νοσο¬ 
κομεία του Ε.Σ.Υ. ή των Α.Ε.Ι., καταβάλλεται, από τις πι¬ 
στώσεις του προϋπολογισμού του οικείου νοσοκομείου, 
ειδική αμοιβή για το κλινικό και εργαστηριακό έργο που 
παρέχουν, το ύψος της οποίας ορίζεται με κοινή απόφα¬ 
ση των Υπουργών Οικονομικών και Υγείας και Πρόνοιας. 

7. Επιτρέπεται, με αίτησή του, η μετάθεση του ιατρικού 
και πάσης φύσεως προσωπικού του Πε.Σ.Υ., από οργανι¬ 
κή θέση αποκεντρωμένης μονάδας του σε οργανική θέση 
άλλης αποκεντρωμένης μονάδας του, χωρίς γνώμη των 
Υπηρεσιακών Συμβουλίων, με απόφαση του Δ.Σ. του 
Πε.Σ.Υ., που εγκρίνεται από τον Υπουργό Υγείας και Πρό¬ 
νοιας. Κατά τα λοιπά, εφαρμόζονται οι διατάξεις του άρ¬ 
θρου 67 του ν. 2683/1999. 

Ιατροί ή οδοντίατροι του Ε.Σ.Υ., που υπηρετούν σε προ¬ 
σωποπαγείς θέσεις σε νοσοκομεία του Ε.Σ.Υ., ως υπερά¬ 
ριθμοι, δύνανται, ύστερα από αίτησή τους και πρόταση 
των οικείων Πε.ΣΥ., να μετατεθούν ή μεταταγούν με από¬ 
φαση του Υπουργού Υγείας και Πρόνοιας σε Νοσοκομεία 
ή Κέντρα Υγείας άγονων περιοχών της ίδιας ή άλλης υγει¬ 
ονομικής περιφέρειας με μεταφορά της θέσης τους. 

8. Το Συμβούλιο Διοίκησης του Γενικού Νοσοκομείου 
Μυτιλήνης "ΒΟΣΤΑΝΕΙΟ" έχει την αποκλειστική αρμοδιό¬ 


τητα για τη διαχείριση, διοίκηση, αξιοποίηση και διάθεση 
των υφιστάμενων κληροδοτημάτων, καθώς και για την 
υποβολή στη Διεύθυνση Εθνικών Κληροδοτημάτων του 
Υπουργείου Οικονομικών του ετήσιου προϋπολογισμού 
λειτουργίας των κληροδοτημάτων και του αντίστοιχου 
απολογισμού και ισολογισμού. 

9. Στο Διοικητικό Συμβούλιο των Πε.Σ.Υ., στα οποία υπά¬ 
γονται το Γενικό Νοσοκομείο Κοζάνης "ΜΑΜΑΤΣΕΙΟ" και 
το Γενικό Νοσοκομείο Νέας Ιωνίας "Η ΑΓΙΑ ΟΛΓΑ", συμ¬ 
μετέχει ο Δήμαρχος Κοζάνης και ένας εκπρόσωπος της 
δωρήτριας ή των κληρονόμων της, αντιστοίχως, και ορί¬ 
ζεται ένα επιπλέον μέλος από τον Υπουργό Υγείας και 
Πρόνοιας. 

10. Διατηρούντο υφιστάμενο νομικό καθεστώς τους και 
δεν υπάγονται στις διατάξεις της παρ. 4 του άρθρου 1 του 
νόμου αυτού: 

α) το Γενικό Νοσοκομείο Θεσσαλονίκης "ΑΧΕΠΑ", 
β) το Αντικαρκινικό Νοσοκομείο Αθηνών "Ο ΑΓΙΟΣ ΣΑΒ¬ 
ΒΑΣ", 

γ) το Νοσοκομείο Αφροδισίων και Δερματικών Νόσων 
"ΑΝΔΡΕΑΣ ΣΥΓΓΡΟΣ", 

δ) το Γενικό Νοσοκομείο Αθηνών "ΚΟΡΓΙΑΛΕΝΕΙΟ - 
ΜΠΕΝΑΚΕΙΟ", 

ε) το Γενικό Νοσοκομείο "ΑΣΚΛΗΠΙΕΙΟ ΒΟΥΛΑΣ", 
στ) το Γενικό Νοσοκομείο Παίδων "ΠΑΝΑΓΙΩΤΗ ΚΑΙ 
ΑΓΛΑΪΑΣ ΚΥΡΙΑΚΟΥ", 

ζ) το Γενικό Νοσοκομείο 11 ΠΑΜΜΑΚΑΡΙΣΤΟΣ", 
η) το Ψυχιατρικό Νοσοκομείο Αττικής "ΔΡΟΜΟΚΑΙ- 
ΤΕΙΟ", 

θ) το Γενικό Νοσοκομείο Παίδων Πατρών "ΚΑΡΑΜΑΝ- 
ΔΑΝΕΙΟ", 

ι) Το Σπηλιωπούλειο Παθολογικό Νοσοκομείο Αθηνών 
"Η ΑΓΙΑ ΕΛΕΝΗ", 

ια) Το Ινστιτούτο Έρευνας Νοσημάτων θώρακα, Υγιει¬ 
νής και Ασφάλειας της Εργασίας (Ι.Ε.Ν.Θ.Υ.Α.Ε.), 
ιβ) Το Γενικό Νοσοκομείο Αθηνών "Η ΕΛΠΙΣ". 

Τα παραπάνω νοσοκομεία, που ανήκουν στο Εθνικό Σύ¬ 
στημα Υγείας, καθώς και το Ι.Ε.Ν.Θ.Υ.Α.Ε. και τα παραρτή¬ 
ματα αυτού διασυνδέονται λειτουργικά με το Πε.Σ.Υ, στην 
τοπική αρμοδιότητα του οποίου βρίσκονται, σύμφωνα με 
τις διατάξεις της παρ. 2 του άρθρου 5 αυτού του νόμου. 

Η οργάνωση και διοίκηση των ανωτέρω νοσοκομείων 
διέπεται από τις διατάξεις των άρθρων 5, 6, 7 και 8 αυτού 
του νόμου, οι οποίες ισχύουν από τη δημοσίευσή του στην 
Εφημερίδα της Κυβερνήσεως. Οι αρμοδιότητες που 
ασκούνται, σύμφωνα με τις διατάξεις του προηγούμενου 
εδαφίου, από το Διοικητικό Συμβούλιο του Πε.Σ.Υ. και το 
Συμβούλιο Διοίκησης των νοσοκομείων, περιλαμβανομέ- 
νων και των πειθαρχικών αρμοδιοτήτων του άρθρου 12, 
ανήκουν στα Διοικητικά Συμβούλια των παραπάνω νοσο¬ 
κομείων, τα οποία συγκροτούνται κατά τις ισχύουσες κα¬ 
τά τη δημοσίευση του νόμου αυτού ειδικές για τα νοσο¬ 
κομεία αυτά διατάξεις, συμπληρούμενες από τις διατά¬ 
ξεις του άρθρου 15 του ν. 2519/1997, όπως τροποποιήθη¬ 
κε με αυτές της παρ. 15 του άρθρου 28 του ν. 2646/1998 
και του άρθρου 21 του ν. 2703/1999 (ΦΕΚ72Α'), οιοποίες 
διατηρούνται σε ισχύ, ειδικώς, για την εφαρμογή της διά¬ 
ταξης αυτής. 

Ο Διοικητής των παραπάνω νοσοκομείων είναι και Πρό¬ 
εδρος του Διοικητικού Συμβουλίου, εκτός εάν η ιδιότητα 
αυτή επιφυλάσσεται σε ορισμένο πρόσωπο, με ειδική 
πρόβλεψη πράξης δωρεάς εν ζωή ή διαθήκης ή σύμβα¬ 
σης ή διάταξης ειδικού νόμου. Ο Διοικητής έχει τις αρμό- 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


1101 


διότητες που ορίζονται στην παράγραφο 7 του άρθρου 5 
και τις λοιπές διατάξεις αυτού του νόμου. 

11. Εξαιρούνται από τις διατάξεις αυτού του νόμου το 
Γενικό Περιφερειακό Νοσοκομείο "ΠΑΠΑΓΕΩΡΓΙΟΥ" και 
το 'ΏΝΑΣΕΙΟ" Καρδιοχειρουργικό Κέντρο, τα οποία δια- 
συνδέονται λειτουργικά με το Πε.Σ.Υ. στην τοπική αρμο¬ 
διότητα του οποίου βρίσκονται, εφαρμοζομένων αναλό- 
γως των διατάξεων της παρ. 2 του άρθρου 5 αυτού του νό¬ 
μου. Η οργάνωση και διοίκηση των παραπάνω νοσοκομεί¬ 
ων διέπεται από τις ισχύουσες γι’ αυτά ειδικές διατάξεις, 
οι οποίες καθορίζουν και τις προϋποθέσεις, τη διαδικασία 
και τους όρους απασχόλησης, τόσο κατά το τακτικό ωρά¬ 
ριο όσο και κατά την απογευματινή λειτουργία, των απα¬ 
σχολούμενων ιατρών του Ε.Σ.Υ. και των πανεπιστημιακών 
ιατρών. Για τους ιατρούς του Ε.Σ.Υ. και τους πανεπιστη¬ 
μιακούς ιατρούς, που εργάζονται στους παραπάνω φο¬ 
ρείς, εφαρμόζονται αναλόγως οι διατάξεις των παραγρά¬ 
φων 1,2,3 και 4 του άρθρου 11 αυτού του νόμου. 

12. Με κοινή απόφαση των Υπουργών Δικαιοσύνης, Οι¬ 
κονομικών και Υγείας και Πρόνοιας μπορούν να εντάσσο¬ 
νται στο Εθνικό Σύστημα Υγείας και να οργανώνονται κα¬ 
τά τις διατάξεις αυτού του νόμου οι νοσηλευτικές μονά¬ 
δες των φυλακών, που υπάγονται στο Υπουργείο Δικαιο¬ 
σύνης, χωρίς να μεταβάλλονται οι εργασιακές σχέσεις 
του υπηρετούντος σε αυτές μέχρι την ένταξη ιατρικού, 
νοσηλευτικού και λοιπού προσωπικού. Με την ίδια από¬ 
φαση ρυθμίζονται οι αναγκαίες λεπτομέρειες για την 
ένταξη. 

13. Στο τέλος της παραγράφου 6 του άρθρου 24 του ν. 
2530/1997 (ΦΕΚ 218 Α') προστίθεται το παρακάτω εδά¬ 
φιο: 

"Γιατους ιατρούς του Εθνικού Συστήματος Υγείας, που 
κατέχουν θέση μέλους Δ.Ε.Π. στα Τμήματα Φυσικής Αγω¬ 
γής και Αθλητισμού (Τ. Ε.Φ.Α.Α.) των Α.Ε.Ι., εξακολουθούν 
να ισχύουν οι διατάξεις της παρ. 10 του άρθρου 1 του ν. 
2188/1994 (ΦΕΚ 18 Α'). Οι ιατροί αυτοί μπορούν να ανα¬ 
καλέσουν τη δήλωση παραίτησης από μέλος Δ.Ε.Π. των 
Τ.Ε.Φ.Α.Α. εντός αποκλειστικής προθεσμίας εξήντα (60) 
ημερών από τη δημοσίευση αυτού του νόμου." 

14. Με τις διατάξεις του νόμου αυτού δεν θίγονται: α) οι 
διατάξεις της παραγράφου 5 του άρθρου 7 του ν. 1268/ 
1982, όπως ισχύουν, περί ίδρυσης, κατάργησης, συγχώ¬ 
νευσης ή μετονομασίας κλινικών, εργαστηρίων και μονά¬ 
δων των Α.Ε.Ι., β) οι διατάξεις του άρθρου 13 του ν. 
1397/1983, όπως ισχύουν, περί εγκατάστασης ή μετεγκα¬ 
τάστασης πανεπιστημιακών κλινικών, εργαστηρίων και 
μονάδων σε νοσοκομεία του Ε.Σ.Υ., γ) οι διατάξεις του ν. 
249/1976 και της παραγράφου 23 του άρθρου 45 του ν. 
1268/1982, όπως ισχύουν, περί πειθαρχικής αρμοδιότη¬ 
τας για τα μέλη Δ.Ε.Π. των Α.Ε.Ι. και δ) οι κείμενες διατά¬ 
ξεις, που αναφέρονται στην αρμοδιότητα των τμημάτων 
Α.Ε.Ι. και των τομέων τους, καθώς και των κλινικών, εργα¬ 
στηρίων και μονάδωντους, για άλατα ζητήματα, που αφο¬ 
ρούν το εκπαιδευτικό και ερευνητικό έργο τους. 

15. Ιατροί, υπήκοοι της Ευρωπαϊκής Ένωσης, κάτοχοι 
άδειας ασκήσεως επαγγέλματος και τίτλου ειδικότητας, 
που έχουν αναγνωριστεί στην Ελλάδα, οι οποίοι έχουν εκ¬ 
πληρώσει στο κράτος προέλευσης υπηρεσία τουλάχι¬ 
στον δεκαπέντε (15) μηνών, αντίστοιχη με την υπηρεσία 
υπαίθρου του άρθρου 1 παρ. 1 του ν.δ. 67/1968 (ΦΕΚ 303 
Α'), μπορούν να είναι υποψήφιοι για θέση κλάδου ιατρών 
Ε.Σ.Υ., κατά παρέκκλιση της διάταξης της παραγράφου 
11 του άρθρου 21 του ν. 2737/1999 (ΦΕΚ 174 Α'). 


Ως αντίστοιχη υπηρεσία θεωρείται, ιδίως, ο χρόνος 
πρακτικής άσκησης της ιατρικής σε νοσοκομείο ή ιατρείο, 
εάν απαιτείται ως υποχρεωτική προϋπόθεση μετά τη λή¬ 
ψη του πτυχίου για την έναρξη εκπαίδευσης σε ιατρική ει¬ 
δικότητα. 

16. Στον. 2071/1992 (ΦΕΚ 123Α') αντικαθίσταται η παρ. 
1 του άρθρου 88 ως εξής: 

"Οι ιατροί του Ε.Σ.Υ., όλων των βαθμών, οι οδοντίατροι, 
καθώς και οι φαρμακοποιοί, χημικοί, βιοχημικοί, κλινικοί 
χημικοί, βιολόγοι και φυσικοί νοσοκομείων - ακτινοφυσι- 
κοί, που υπηρετούν στα Νοσοκομεία και στα Κέντρα Υγεί¬ 
ας, υποχρεούνται σε εφημερία στο Νοσοκομείο ή στο Κέ¬ 
ντρο Υγείας σύμφωνα με τις ανάγκες των τμημάτων, ερ¬ 
γαστηρίων και ειδικών μονάδων και εν γένει σύμφωνα με 
τις ανάγκες για την απρόσκοπτη λειτουργία του Νοσοκο¬ 
μείου ή του Κέντρου Υγείας. Στους ιατρούς και τους λοι¬ 
πούς ως άνω επιστήμονες ενεργού εφημερίας καταβάλ¬ 
λεται αποζημίωση για υπερωριακή απασχόληση, που κα¬ 
θορίζεται σύμφωνα με τις διατάξεις που ισχύουν για τον 
καθορισμό της υπερωριακής απασχόλησης". 

Η ισχύς της διάταξης αυτής αρχίζει από 1.1.2002. 

17. Το πρώτο εδάφιο της παρ. 2 του άρθρου 24 του ν. 
2716/1999 (ΦΕΚ96Α') αντικαθίσταται ως εξής: 

"Η προκήρυξη για την πρόσληψη ιατρικού και νοσηλευ¬ 
τικού προσωπικού, τεχνολόγων ιατρικών εργαστηρίων, 
παρασκευαστών, ραδιολογίας - ακτινολογίας, χειριστών - 
εμφανιστών, χειριστών ιατρικών συσκευών, χειριστών ια¬ 
τρικών μηχανημάτων σε Νοσοκομεία, Κέντρα Υγείας, Κέ¬ 
ντρα Ψυχικής Υγείας, Πολυδύναμα Περιφερειακά Ιατρεία 
και Ε.Κ.Α.Β., καθώς και του προσωπικού του κλάδου ΔΕ 
πληρωμάτων ασθενοφόρωντου Ε.Κ.Α.Β., γίνεται μέχριτο 
τέλος του επόμενου έτους κατά το οποίο η θέση κενώθη¬ 
κε για οποιονδήποτε λόγο, πλην της μετάταξης, με από¬ 
φαση του Γενικού Γραμματέα της οικείας Περιφέρειας, 
μετά από έγκριση του Υπουργού Υγείας και Πρόνοιας, 
χωρίς να απαιτείται Πράξη Υπουργικού Συμβουλίου 
(Π.Υ.Σ.)." 

18. Με κοινή απόφαση του Υπουργού Υγείας και Πρό¬ 
νοιας και του κατά περίπτωση αρμόδιου Υπουργού οι 
εκλεγμένοι πρόεδροι του Πανελλήνιου Ιατρικού Συλλό¬ 
γου της Ελληνικής Οδοντιατρικής Ομοσπονδίας και του 
Πανελλήνιου Φαρμακευτικού Συλλόγου, οι οποίοι υπηρε¬ 
τούν ως υπάλληλοι του ευρύτερου δημόσιου τομέα, επι¬ 
τρέπεται να απέχουν από τα καθήκοντά τους για να προ¬ 
σφέρουν τις υπηρεσίες τους με αυτήν την ιδιότητα καθ’ 
όλο το χρονικό διάστημα της θητείας τους. Η καταβολή 
των αποδοχώντους βαρύνει το φορέα από τον οποίο προ¬ 
έρχονται. 

19. Με τη διαδικασία της προηγούμενης παραγράφου 
μπορεί να επιτρέπεται η μερική αποχή των παραπάνω 
προσώπων από τα καθήκοντά τους. 

ΚΕΦΑΛΑΙΟ Ε' 

ΤΕΛΙΚΕΣ ΚΑΙ ΜΕΤΑΒΑΤΙΚΕΣ ΔΙΑΤΑΞΕΙΣ 

Άρθρο 14 
Τελικές διατάξεις 

1. Μεαποφάσειςτου Υπουργού Υγείας και Πρόνοιας και 
του κατά περίπτωση αρμόδιου Υπουργού ρυθμίζονται τα 
κάθε είδους ειδικότερα θέματα, καθώς και κάθε αναγκαία 
λεπτομέρεια για την εφαρμογή των διατάξεων του νόμου 
αυτού. 

2. Από τη δημοσίευση του παρόντος καταργούνται οι 
διατάξεις: 

α) των άρθρων 6 παρ. 1,8, 12 παρ. 1,11 παρ. 3 του ν. 
1397/1983 (ΦΕΚ143Α'), 

β) της παρ. 1 του άρθρου 18 του ν. 1579/1985 (ΦΕΚ217 

Α'), 

γ) των άρθρων 48 παράγραφοι 1 και 2, 54, 55 πλην της 
παρ. 3, 56 παρ. 1 και 3, 58 παράγραφοι 1,3, 4 και 5 και 60 
του ν. 2071/1992 (ΦΕΚ 123 Α') , 

δ)τηςπαρ. 4του άρθρου 5 του ν. 2194/1994 (ΦΕΚ34Α'), 

ε) των άρθρων 15, 16, 17, 34 παράγραφοι 1,2 εδ. α' και 
β', 3 και του άρθρου 37 παράγραφοι 1,2, 3, 4 και 5 του ν. 
2519/1997 (ΦΕΚ 165 Α'), καθώς και κάθε γενική ή ειδική 
διάταξη που είναι αντίθετη προς τις διατάξεις του παρό¬ 
ντος νόμου. 

Καταργούνται οι διατάξεις της παρ. 2 α (3) βτου άρθρου 
12, των περιπτώσεων (1), (2), (4), (5) και (6) του στοιχείου 
β'της παρ. 2 του άρθρου 13, των περιπτώσεων (1), (10), 
(12), (13)τουεδαφίουα'τηςπαρ.2τουάρθρου 14καιτων 
περιπτώσεων (1) και (4) του εδαφίου β'της παρ. 1 του άρ¬ 
θρου 33 του προεδρικού διατάγματος 95/2000 "Οργανι¬ 
σμός του Υπουργείου Υγείας και Πρόνοιας" (ΦΕΚ 76 Α'), 
καθώς και οι διατάξεις της περίπτωσης 1 του εδαφίου Ζ' 
της παρ. 1 του άρθρου 1 του ν. 2647/1998 (ΦΕΚ 237 Α') ως 
προς την προβλεπόμενη, από τις διατάξεις αυτές, έγκρι¬ 
ση σκοπιμότητας εκτέλεσης έργων και προμήθειας πά- 
σης φύσεως εξοπλισμού. 

3. Τα Περιφερειακά Συμβούλια Υγείας (Πε.Σ.Υ.) του άρ¬ 
θρου 3 του ν. 1397/1983 "Εθνικό Σύστημα Υγείας" (ΦΕΚ 
143Α') καταργούνται. 

Άρθρο 15 

Μεταβατικές διατάξεις 

1. Από τη δημοσίευση του παρόντος νόμου αρχίζουν οι 
διαδικασίες για τη συγκρότηση των Διοικητικών Συμβου¬ 
λίων, καθώς και για την οργάνωση και τη στελέχωση των 
Πε.Σ.Υ. και των αποκεντρωμένων και ανεξάρτητων μονά¬ 
δων τους. 

Η διοικητική μέριμνα, μέχριτην έναρξη της λειτουργίας 
της Κεντρικής Υπηρεσίας των Πε.Σ.Υ., παρέχεται από τη 
Διοικητική Υπηρεσία του μεγαλύτερου, σε αριθμό κλινών, 
νοσοκομείου της χωρικής τους αρμοδιότητας και οι απαι- 
τούμενες πιστώσεις βαρύνουν τα λειτουργικά έξοδα του 
προϋπολογισμού του φορέα αυτού. 

2. Η έναρξη της λειτουργίας των Κεντρικών Υπηρεσιών 
των Πε.Σ.Υ. ορίζεται με αποφάσεις του Υπουργού Υγείας 
και Πρόνοιας, που δημοσιεύονται στην Εφημερίδα της 
Κυβερνήσεως. 

Μέχρι την έναρξη της λειτουργίας των Κεντρικών Υπη¬ 
ρεσιών των Πε.Σ.Υ., ο Πρόεδρος και τα υφιστάμενα Διοι¬ 
κητικά Συμβούλια των νοσοκομείων συνεχίζουν να 
ασκούν όλες τις, αντίστοιχες, αρμοδιότητες που προβλέ- 
πονται από τις διατάξεις του άρθρου 16του ν. 2519/1997 
ή από κάθε άλλη γενική ή ειδική διάταξη. 

Από την ημέρα έναρξης της λειτουργίας των Κεντρικών 
Υπηρεσιών των Πε.Σ.Υ., οι αρμοδιότητες που προβλέπο- 
νται στον παρόντα νόμο για τους Διοικητές και τα Συμ¬ 
βούλια Διοίκησης των ανεξάρτητων Μονάδων του 
Πε.Σ.Υ., ασκούνται, αντίστοιχα, μέχρι την τοποθέτηση 
των Διοικητών και τη συγκρότηση των Συμβουλίων Διοί¬ 
κησης, από τους Προέδρους και τα σημερινά Διοικητικά 
Συμβούλια των νοσοκομείων. Μέχρι την τοποθέτηση των 


λοιπών οργάνων διοίκησης των νοσοκομειακών μονάδων 
του Πε.Σ.Υ. ή τη συγκρότηση των λοιπών συλλογικών ορ¬ 
γάνων, που προβλέπονται στον παρόντα νόμο, διατηρού¬ 
νται οι αρμοδιότητες και η λειτουργία των οργάνων, που 
προβλέπονται στην υφιστάμενη οργάνωση των νοσοκο¬ 
μείων. 

3. Με απόφαση του Υπουργού Υγείας και Πρόνοιας, 
μπορεί να αντικαθίσταται, σε περίπτωση παραίτησής του, 
ο Πρόεδρος ή οποιοδήποτε άλλο όργανο διοίκησης ή μέ¬ 
λος συλλογικού οργάνου της μεταβατικής περιόδου. 

4. Η έναρξη της λειτουργίας των Κέντρων Υγείας και 
των Περιφερειακών τους ιατρείων, ως αποκεντρωμένων 
μονάδων των Πε.Σ.Υ., ορίζεται με απόφαση του Υπουρ¬ 
γού Υγείας και Πρόνοιας. 

Μέχριτην έκδοση της υπουργικής απόφασης του προη¬ 
γούμενου εδαφίου, τα Κέντρα Υγείας, με τα Περιφερεια¬ 
κά τους Ιατρεία, εξακολουθούν να λειτουργούν ως απο¬ 
κεντρωμένες μονάδες των νοσοκομείων, στα οποία υπά¬ 
γονται μέχρι σήμερα, και οι δαπάνες λειτουργίας τους βα¬ 
ρύνουν τις πιστώσεις του προϋπολογισμού των νοσοκο¬ 
μείων αυτών. 

5. Από την έναρξη της λειτουργίας των Κέντρων Υγείας 
ως αποκεντρωμένων μονάδων του Πε.Σ.Υ., οι θέσεις του 
προσωπικού όλων των κλάδων των Κέντρων Υγείας και 
των Περιφερειακών τους Ιατρείων καταργούνται ως ορ¬ 
γανικές θέσεις του αντίστοιχου νοσοκομείου και συνι- 
στώνται ισάριθμες και ομοιόβαθμες θέσεις, οι οποίες 
προστίθενται στους οργανισμούς των αντίστοιχων Κέ¬ 
ντρων Υγείας. Το πάσης φύσεως προσωπικό, που υπηρε¬ 
τεί κατά τη δημοσίευση του νόμου αυτού στα Κέντρα Υγεί¬ 
ας και τα Περιφερειακά τους Ιατρεία και κατέχει οργανι¬ 
κές θέσεις αυτών ενσωματωμένες στους οργανισμούς 
των νοσοκομείων, εντάσσεται, αυτοδικαίως, από την ημέ¬ 
ρα έναρξης της λειτουργίας αυτών, στις συνιστώμενες 
κατά την προηγούμενη παράγραφο θέσεις. Για την έντα¬ 
ξη εκδίδεται διαπιστωτική πράξη του Υπουργού Υγείας 
και Πρόνοιας. Η προϋπηρεσία των εντασσομένων υπαλ¬ 
λήλων προσμετράται στη νέα τους θέση για κάθε περί¬ 
πτωση. 

6. Τα Συμβούλια Κρίσης και Επιλογής Ιατρικού και Οδο¬ 
ντιατρικού Προσωπικού Νοσηλευτικών Ιδρυμάτων 
(Σ.Κ.Ε.Ι.Ο.Π.Ν.Ι.) της παρ. 1 του άρθρου 6 του ν. 1397/ 
1983, όπως αντικαταστάθηκε από την παρ. 1 του άρθρου 
44 του ν. 1759/1988 και τροποποιήθηκε με τις παραγρά¬ 
φους 1 έως 6 του άρθρου 37του ν. 2519/1997 καταρ-γού- 
νται από την έναρξη της λειτουργίας των Περιφερειακών 
Συμβουλίων Επιλογής Επιμελητών ιατρών Ε.Σ.Υ. και των 
Συμβουλίων Επιλογής και των Συμβουλίων Αξιολόγησης 
των Διευθυντών ιατρών Ε.Σ.Υ., που προβλέπονται στις πα¬ 
ραγράφους 8 και 11 του άρθρου 11 του νόμου αυτού. Η 
ημέρα έναρξης της λειτουργίας των ανωτέρω Συμβου¬ 
λίων ορίζεται με απόφαση του Υπουργού Υγείας και Πρό¬ 
νοιας. 

Μέχρι την ημέρα αυτή εξακολουθεί η λειτουργία των 
Σ.Κ.Ε.Ι.Ο.Π.Ν.Ι. και παρατείνεται μέχρι τότε η θητεία των 
μελών τους, εάν λήγει νωρίτερα ή έχει λήξει πριν από τη 
δημοσίευση αυτού του νόμου χωρίς τα Συμβούλια να ανα¬ 
συγκροτηθούν. 

Όπου στις κείμενες διατάξεις υπάρχει η λέξη 
Σ.Κ.Ε.Ι.Ο.Π.Ν.Ι. νοείται, ανάλογα με το βαθμό του κρινό- 
μενου ή αξιολογούμενου, το Περιφερειακό Συμβούλιο 
Επιλογής ή το Συμβούλιο Αξιολόγησης Επιμελητών ια¬ 
τρών Ε.Σ.Υ. των παραγράφων 8 και 14 του άρθρου 11 ή το 

Συμβούλιο Επιλογής ή το Συμβούλιο Αξιολόγησης Διευ¬ 
θυντών ιατρών Ε.Σ.Υ. της παραγράφου 11 του άρθρου 11 
αυτού του νόμου. 

7. Μέχρι τη συγκρότηση των Υπηρεσιακών Συμβουλίων 
των Πε.Σ.Υ., της παρ. 15 του άρθρου 3 του παρόντος, δια¬ 
τηρούν την πειθαρχική δικαιοδοσία τους τα υφιστάμενα 
Υπηρεσιακά Συμβούλια των νοσοκομείων ή τα κοινά Υπη¬ 
ρεσιακά Συμβούλια, όπου υπάρχουν, στα οποία εξακο¬ 
λουθούν να υπάγονται οι υπάλληλοι των αποκεντρωμέ¬ 
νων μονάδωντων Πε.Σ.Υ., πληντου ιατρικού προσωπικού. 

8. Το Κεντρικό Πειθαρχικό Συμβούλιο εξακολουθεί να 
λειτουργεί με τη σύνθεση που προβλέπεται στη διάταξη 
της παρ. 5 του άρθρου 39 του ν. 2519/1997, μέχρι τη συ¬ 
γκρότησή του κατά τα οριζόμενα στην παραγράφο 20 του 
άρθρου 11 του παρόντος. 

Άρθρο 16 

Η διάταξη της παραγράφου 1 του άρθρου 8 του ν. 2747/ 
1999 (ΦΕΚ 226 Α') τροποποιείται ως εξής: 

"Παροχές ασθένειας Ι.Κ.Α. 

Κατ’ εξαίρεση για το έτος 2001 στους άνεργους απολυ¬ 
μένους της Ναυπηγοεπισκευαστικής Ζώνης του Περάμα¬ 
τος και στα μέλη οικογένειας τους που αναφέρονται στο 
άρθρο 33 του α.ν. 1846/1951 (ΦΕΚ 179Α') παρέχεται από 
το Ι.Κ.Α. πλήρης ιατροφαρμακευτική περίθαλψη εφόσον 
έχουν πραγματοποιήσει τριάντα (30) τουλάχιστον συνο¬ 
λικά ημέρες εργασίας σε ναυπηγοεπισκευαστικές εργα¬ 
σίες κατά τα έτη 1996, 1997 και 1998." 

Άρθρο 17 

1. Η επιλογή του προσωπικού του κλάδου ΔΕ Φύλαξης 
των Καταστημάτων Κράτησης της Χώρας διενεργείται 
από το Υπουργείο Δικαιοσύνης, κατ’ ανάλογη εφαρμογή 
των παραγράφων 6 και 7 του άρθρου 9 του ν. 2734/1999, 
σχετικά με την πρόσληψη φρουρών της ΕΛ.ΑΣ. Για το 
προσωπικό του κλάδου αυτού, τα θέματα που προβλέπο- 
νται στην παράγραφο 6 του άρθρου 9 του ν. 2734/1999 
ρυθμίζονται με απόφαση του Υπουργού Δικαιοσύνης. 

2. Η διευθέτηση της έννομης κατάστασης η οποία ανέ¬ 
κυψε ύστερα από την απόφαση αρ. 79/2001 του Ε' Τμή¬ 
ματος του Συμβουλίου Επικράτειας, με την οποία ακυρώ¬ 
θηκε το αρ. 163/30.7.1999 (ΦΕΚ 158 Α') προεδρικό διά¬ 
ταγμα ίδρυσης του Εφετείου Λαμίας, πρέπει να γίνει μέσα 
σε ένα τρίμηνο από τη δημοσίευση του παρόντος νόμου 
με την έκδοση νέου προεδρικού διατάγματος, που είτε θα 
ανακαλεί το ιδρυτικό του Εφετείου Λαμίας διάταγμα είτε 
θα το τροποποιεί είτε θα επανιδρύει το Εφετείο. Στο τρί¬ 
μηνο δεν υπολογίζεται ο χρόνος έκφρασης γνώμης από 
τον'Αρειο Πάγο, σύμφωνα με το ν. 1756/1988, ούτεοχρό- 
νος επεξεργασίας του νέου προεδρικού διατάγματος από 
το Συμβούλιο της Επικράτειας. Το Εφετείο Λαμίας θα εξα¬ 
κολουθεί να λειτουργεί και να παρέχει απρόσκοπτα έννο- 
μη προστασία στο μεταβατικό χρονικό διάστημα έως την 
έκδοση νέου προεδρικού διατάγματος. Οι ως τώρα πρά¬ 
ξεις του Εφετείου Λαμίας παραμένουν έγκυρες. 

Άρθρο 18 

Συμβάσεις εργασίας ιδιωτικού δικαίου ορισμένου χρό¬ 
νου, προσωπικού που προσλήφθηκε για την υλοποίηση 
των προγραμμάτων: 

α. Κοινοτικής Πρωτοβουλίας "ΑΠΑΣΧΟΛΗΣΗ" άξονας 
ΗΟΒΙΖΟΝ 


β. Επιχειρησιακού Προγράμματος "Καταπολέμηση του 
Αποκλεισμού από την Αγορά Εργασίας" (Υποπρόγραμμα 
4 - Μέτρα 1,2 και 3, Υποπρόγραμμα 5 - Μέτρο 5) και 

γ. Επιχειρησιακού Προγράμματος "Υγεία-Πρόνοια" 
(Υποπρόγραμμα 3 - Μέτρο 3), το οποίο εξακολουθεί να 
υπηρετεί κατά τη δημοσίευση του νόμου αυτού, θεωρού¬ 
νται ότι ουδέποτε έληξαν και το προσωπικό αυτό κατα¬ 
τάσσεται σε κενές οργανικές θέσεις του φορέα απασχό¬ 
λησης, με σύμβαση εργασίας ιδιωτικού δικαίου αορίστου 
χρόνου. Εάν δεν υφίστανται κενές θέσεις, η κατάταξη γί¬ 
νεται σε προσωρινές θέσεις αντίστοιχης ειδικότητας, που 
συνιστώνται με την απόφαση κατάταξης και καταργού- 
νται με την καθ’ οιονδήποτε τρόπο αποχώρηση του εργα¬ 
ζόμενου από την υπηρεσία. Προϋπόθεση για την παρα¬ 
πάνω κατάταξη αποτελεί η συνέχιση, από το οικείο νοση¬ 
λευτικό ίδρυμα, της δραστηριότητας παροχής υπηρε¬ 
σιών υγείας, που ανέπτυξε το σχετικό πρόγραμμα. 

Ο τερματισμός της παραπάνω δραστηριότητας συνε¬ 
πάγεται την αυτοδίκαιη καταγγελία της σύμβασης εργα¬ 
σίας αορίστου χρόνου. Το παραπάνω προσωπικό αξιολο¬ 
γείται, από ειδική επιτροπή του οικείου φορέα, για την 
απόδοση και το ήθος του, τουλάχιστον μία φορά κάθε διε¬ 
τία. Τυχόν αρνητική κρίση αποτελεί λόγο υποχρεωτικής 
καταγγελίας της σύμβασης, η οποία λύεται από την κοι¬ 
νοποίηση σχετικής έγγραφης δήλωσης της υπηρεσίας. 

Με κοινή απόφαση των Υπουργών Εσωτερικών, Δημό¬ 
σιας Διοίκησης και Αποκέντρωσης και Υγείας και Πρόνοι¬ 
ας καθορίζεται η συγκρότηση των ειδικών επιτροπών 
αξιολόγησης, ορίζονται τα κριτήρια και η διαδικασία αξιο¬ 
λόγησης του παραπάνω προσωπικού και ρυθμίζεται κάθε 
αναγκαία λεπτομέρεια για την εφαρμογή της διάταξης 
αυτής. 

Άρθρο 19 

1. Σε εξαιρετικές περιπτώσεις, που από το σύνολο των 
περιστάσεων κρίνονται δικαιολογημένες για την αποκα¬ 
τάσταση της υγείας οικονομικά αδυνάτων ατόμων, που 
πάσχουν από ανίατες ή δυσίατες ασθένειες ή έχουν υπο- 
στεί βαρειές σωματικές κακώσεις, μπορεί, με αιτιολογη¬ 
μένες αποφάσεις του Υπουργού Υγείας και Πρόνοιας, να 
εγκρίνεται η συγκέντρωση χρημάτων με τραπεζικούς λο¬ 
γαριασμούς, που έχουν ανοιχτεί στο όνομα των παραπά¬ 
νω προσώπων ή αυτών που έχουν την επιμέλειά τους, κα¬ 
τά παρέκκλιση των διατάξεων του ν. 5101/1931 "περί 
ενεργείας εράνων και λαχειοφόρων ή φιλανθρωπικών 
αγορών" (ΦΕΚ 238 Α') και να αποδίδονται εν όλω ή εν μέ- 
ρειτα χρήματα που συγκεντρώθηκαν στα παραπάνω πρό¬ 
σωπα. 

2. Στο άρθρο 48 παρ. Ια του ν. 2519/1997 (ΦΕΚ 165 Α') 
προστίθεται περίπτωση (ι), ως εξής: 

"(ι) Την εξέταση ή επανάκριση ανά μορφή και περιεκτι¬ 
κότητα φαρμακευτικού προϊόντος, προκειμένου αυτό να 
περιληφθεί στον κατάλογο των συνταγογραφούμενων 
φαρμάκων ή να επανακριθεί σύμφωνα με το άρθρο 23 του 
ν. 2737/1999 (ΦΕΚ174Α'). 

3. Αρμόδια αρχή για θέματα ιατροτεχνολογικών προϊό¬ 
ντων, κατά την έννοια των σχετικών οδηγιών της Ευρω¬ 
παϊκής Ένωσης, ορίζεται ο Εθνικός Οργανισμός Φαρμά¬ 
κων (Ε.Ο.Φ.). Η διάταξη της περίπτωσης 3 του στοιχείου 
δ'της παραγράφου 2 του άρθρου 33 του π.δ. 95/2000 "ορ¬ 
γανισμός του Υπουργείου Υγείας και Πρόνοιας" (ΦΕΚ 76 
Α') καταργείται. 

4. Ο Εθνικός Οργανισμός Φαρμάκων διοικείται από δε- 

καμελές Διοικητικό Συμβούλιο. Στα μέλη του Δ.Σ. του 
Ε.Ο.Φ. που προβλέπονται στη διάταξη της παραγράφου 1 
του άρθρου 5 του ν. 1316/1983 (ΦΕΚ 3 Α'), όπως ισχύει, 
προστίθεται ένας (1) εκπρόσωπος του Πανελλήνιου Φαρ¬ 
μακευτικού Συλλόγου. 

Άρθρο 20 

Στο Υπουργείο Υγείας και Πρόνοιας συνιστάται Εθνικό 
Συμβούλιο Πρόληψης Βιολογικών και Τοξικών Κινδύνων, 
με γνωμοδοπκές αρμοδιότητες για την πρόληψη και προ¬ 
στασία της υγείας του ελληνικού πληθυσμού από βιολο¬ 
γικούς και τοξικούς παράγοντες, που μπορεί να προέρ¬ 
χονται ιδίως από πολεμικές αιτίες, ατυχήματα, φυσικές 
καταστροφές ή επιδημίες. 

Ειδικότερα, το Εθνικό Συμβούλιο Πρόληψης Βιολογι¬ 
κών και Τοξικών Κινδύνων: 

1. Αξιολογεί δεδομένα επιδημιολογικής επιτήρησης. 

2. Εισηγείται μέτρα για την πρόληψη και αντιμετώπιση 
πιθανών βιολογικών και τοξικών κινδύνων. 

3. Εξασφαλίζει το συντονισμό μηχανισμών ταχείας αντί¬ 
δρασης σε περίπτωση βιολογικής απειλής της ανθρώπι¬ 
νης ζωής και υγείας. 

4. Μεριμνά για την πληροφόρηση του κοινού σχετικά με 
θέματα που θέτουν σε κίνδυνο την υγεία του, καθώς και 
για τους τρόπους προφύλαξης. 

5. Αξιολογεί προτάσεις πρόληψης συμβαμάτων από 
βιολογικούς και τοξικούς κινδύνους. 

6. Εισηγείται στην πολιτική ηγεσία μέτρα και δράσεις σε 
επικείμενες ή νεοεμφανιζόμενες βιολογικές καταστρο¬ 
φές ή επιδημίες. 

7. Επιβλέπει την εκπαίδευση των επαγγελμάτων υγείας 
σχετικά με βιολογικούς και τοξικούς κινδύνους. 

Μέλη του Συμβουλίου διορίζονται με θητεία τριών ετών: 

α. Ακαδημαϊκοί και Καθηγητές των Α.Ε.Ι., που καλύ¬ 
πτουν τα απαραίτητα γνωστικά αντικείμενα και ορίζονται 
από τον Υπουργό Υγείας και Πρόνοιας. 

β. Ο Γενικός Διευθυντής Υγείας του Υπουργείου Υγείας 
και Πρόνοιας. 

γ. Εκπρόσωπος του Υπουργού Εθνικής Άμυνας. 

δ. Εκπρόσωπος του Υπουργού Περιβάλλοντος. 

ε. Εκπρόσωπος του Υπουργού Γεωργίας. 

Το Συμβούλιο συγκροτείται με απόφαση του Υπουργού 
Υγείας και Πρόνοιας, ο οποίος προεδρεύει και μπορεί να 
αναθέτει σε μέλη του Συμβουλίου την παρακολούθηση ει¬ 
δικών θεμάτων και την υποβολή σχετικής εισήγησης. 


Το Συμβούλιο υποστηρίζεται για τη λειτουργία του από 
το Γ ραφείο Πρόληψης Βιολογικών και Τοξικών Κινδύνων, 
που συνιστάται στο Κέντρο Ελέγχου Ειδικών Λοιμώξεων 
(Κ.Ε.Ε.Λ.) και το οποίο εξασφαλίζει την παροχή στο Εθνι¬ 
κό Συμβούλιο όλων των απαραίτητων πληροφοριών για 
την εκπλήρωση των στόχων του, καθώς και τη διοικητική 
υποστήριξή του. 

Άρθρο 21 
Έναρξη ισχύος 

Η ισχύς του παρόντος αρχίζει από τη δημοσίευσή του 
στην Εφημερίδα της Κυβερνήσεως, εκτός εάν ορίζεται 
διαφορετικά στις επί μέρους διατάξεις του. 

Παραγγέλλομετη δημοσίευση του παρόντος στην Εφη¬ 
μερίδα της Κυβερνήσεως και την εκτέλεσή του ως Νόμου 
του Κράτους. 

Αθήνα, 2 Μαρτίου 2001 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 


ΕΣΩΤΕΡΙΚΩΝ, ΔΗΜΟΣΙΑΣ 
ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Β. ΠΑΠΑΝΔΡΕΟΥ 

ΕΘΝΙΚΗΣ ΟΙΚΟΝΟΜΙΑΣ 
ΚΑΙ ΟΙΚΟΝΟΜΙΚΩΝ 

Γ. ΠΑΠΑΝΤΩΝΙΟΥ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Κ. ΛΑΛΙΩΤΗΣ 

ΓΕΩΡΓΙΑΣ 

Γ. ΑΝΩΜΕΡΙΤΗΣ 

ΥΓΕΙΑΣ ΚΑΙ ΠΡΟΝΟΙΑΣ 

Α. ΠΑΠΑΔΟΠΟΥΛΟΣ 


ΕΘΝΙΚΗΣ ΑΜΥΝΑΣ 

Α. ΤΣΟΧΑΤΖΟΠΟΥΛΟΣ 

ΑΝΑΠΤΥΞΗΣ 

Ν. ΧΡΙΣΤΟΔΟΥΛΑΚΗΣ 

ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

Π. ΕΥΘΥΜΙΟΥ 

ΕΡΓΑΣΙΑΣ ΚΑΙ 

ΚΟΙΝΩΝΙΚΩΝ ΑΣΦΑΛΙΣΕΩΝ 

Τ. ΓΙΑΝΝΙΤΣΗΣ 

ΔΙΚΑΙΟΣΥΝΗΣ 

Μ. ΣΤΑΘΟΠΟΥΛΟΣ 


Θεωρήθηκε και. τέθηκε η Μεγάλη Σφραγίδα του Κράτους 
Αθήνα, 2 Μαρτίου 2001 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

Μ. ΣΤΑΘΟΠΟΥΛΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 22321 1 ΥΡΕΤ ΘΡ * ΡΑΧ 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ηΐΐρ: νννννν.θΐ.0Γ 
β-ιτίΗίΙ: ννθΟηΐΗδίΘΓ @ θί.ςτ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 
Σολωμού 51 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 

5225 761 - 5230 841 
5225 713 - 5249 547 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Γούναρη και Εθν. Αντίστασης 

Τ.Κ. 185 31 

(031)423 956 

4135 228 

Πώληση Φ.Ε.Κ. 

5239 762 

ΠΑΤΡΑ - Κορίνθου 327 - Τ.Κ. 262 23 

(061) 638 109 -110 

Φωτοαντίγραφα παλαιών Φ.Ε.Κ. 

5248 141 

ΙΩΑΝΝΙΝΑ - Διοικητήριο Τ.Κ. 450 44 

(0651) 87215 

Βιβλιοθήκη παλαιών Φ.Ε.Κ. 

5248 188 

ΚΟΜΟΤΗΝΗ - Δημοκρατίας 1 Τ.Κ. 691 00 

(0531) 22 858 

Οδηγίες για δημοσιεύματα Α.Ε. - Ε.Π.Ε. 

Εγγραφή Συνδρομητών Φ.Ε.Κ. και 

5248 785 

ΛΑΡΙΣΑ - Διοικητήριο Τ.Κ. 411 10 

ΚΕΡΚΥΡΑ - Σαμαρά 13 Τ.Κ. 491 00 

(041) 597449 
(0661) 89 127/89 120 

αποστολή Φ.Ε.Κ. 

5248 320 

ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

Τ.Κ. 811 00 Μυτιλήνη 

(081) 396 223 

(0251) 46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή 

• ΓιαταΦΕΚαπό 1 μέχρι 24 σελίδες 300 δρχ. (0,88 βυτο) 

• Για τα ΦΕΚ από 24 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. 
ανά θσέλιδο ή μέρος αυτού. 


Σε μορφή Οϋ: 



Τεύχος 

ΔΡΧ. 

ευπο 

Α' 

60.000 

176,08 

Β' 

70.000 

205,43 

Δ' 

50.000 

146,74 

Α.Ε. - Ε.Π.Ε. (μηνιαίο) 

20.000 

58,69 

Α', Β', Δ' (τριμηνιαίο) 

30.000 

88,04 


Η τιμή των ΟΩδ παρελθόντων ετών προσαυξάνεται κατά 2.000 δρχ. (5,87 βυΐΌ) ανά έτος παλαιότητας. 
Η τιμή διάθεσης φωτοαντιγράφων ΦΕΚ 50 δρχ. (0,15 βυτο) ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή Από το ΙηΙειτιβί 

Τεύχος Κ.Α.Ε. Προϋπολογισμού Κ.Α.Ε. εσόδου Κ.Α.Ε. Προϋπολογισμού Κ.Α.Ε. εσόδου 

2531_υπέρ ΤΑΠΕΤ 3512_2531_υπέρ ΤΑΠΕΤ 3512 



δρχ- 

θυτο 

δρχ- 

ΘυΐΌ 

δρχ- 

θυτο 

δρχ- 

θυτο 

Α' (Νόμοι, Π.Δ., Συμβάσεις κ.τ.λ.) 

70.000 

205,43 

3.500 

10,27 

60.000 

176,08 

3.000 

8,80 

Β' (Υπουργικές αποφάσεις κ.τ.λ.) 

100.000 

293,47 

5.000 

14,67 

70.000 

205,43 

3.500 

10,27 

Γ' (Διορισμοί, απολύσεις κ.λπ. Δημ. Υπαλλήλων) 

20.000 

58,69 

1.000 

2,93 

ΔΩΡΕΑΝ 

- 

- 

Δ' (Απαλλοτριώσεις, πολεοδομία κ.τ.λ.) 

100.000 

293,47 

5.000 

14,67 

50.000 

146,74 

2.500 

7,34 

Αναπτυξιακών Πράξεων (Τ.Α.Π.Σ.) 

50.000 

146,74 

2.500 

7,34 

30.000 

88,04 

1.500 

4,40 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

20.000 

58,69 

1.000 

2,93 

ΔΩΡΕΑΝ 

- 

- 

Παράρτημα (Προκηρύξεις θέσεωνΔΕΠ κ.τ.λ.) 

10.000 

29,35 

500 

1,47 

ΔΩΡΕΑΝ 

- 

- 

Δελτίο Βιομηχανικής Ιδιοκτησίας (Δ.Ε.Β.Ι.) 

20.000 

58,69 

1.000 

2,93 

10.000 

29,35 

500 

1,47 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

- 

ΔΩΡΕΑΝ 

- 

- 

Προκηρύξεων Α.Σ.Ε. Π. 

30.000 

88,04 

1.500 

4,40 

10.000 

29,35 

500 

1,47 

Ανωνύμων Εταιρειών & Ε.Π.Ε. 

700.000 

2.054,29 

35.000 

102,71 

200.000 

586,94 

10.000 

29,35 

Διακηρύξεων Δημοσίων Συμβάσεων (Δ.Δ.Σ.) 

70.000 

205,43 

3.500 

10,27 

30.000 

88,04 

1.500 

4,40 


Το κόστος για την ηλεκτρονική μορφή πρόσβασης σε προηγούμενα έτη προσαυξάνεται κατά 2.000 δρχ. (5,87 θυτο) ανά έτος παλαιότητας. 


* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φρο¬ 
ντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΐΘΓΠθΙ, με την καταβολή των αντί¬ 
στοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από ΟΘ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


























